
Dengan nama Allah 

Yang Maha Penyayang dan Maha Pengasih 
(Kumpulan ayat-ayat 1-21) 




"Maha Suci Allah yang telah membawa hamba-Nya berjalan 
pada malam hari dari al-Masjidil-Haram ke al-Masjidil~Aqsa 
yang telah Kami berkati sekelilingnya agar Kami 
memperlihatkan kepadanya sebahagian dari bukti-bukti 
(kekuasaan) Kami. Sesungguhnya Dia Maha Mendengar dan 
Maha Meiihat(l). Dan Kami telah mengurniakan kepada 
Musa kitab (Taurat) dan Kami jadikannya hidayat kepada 
Bani Israel (serta memerintah mereka): Janganlah kamu 
mengambil mana-mana penguasa selain dari-Ku(2). (Wahai) 
zuriat orang-orang yang telah Kami bawakan mereka 
bersama Nuh (dalam bahteranya ), sesungguhnya dia seorang 
hamba yang amat bersyukur(3). Dan Kami telah menyatakan 
kepada Bani Israel dalam kitab (Taurat) (bahawa 
sesungguhnya kamu) akan melakukan kerosakan di bumi 
(Baitul-Maqdis) dua kali dan melakukan kezaliman yang 
amat besar(4). Oleh itu apabila tiba masa kezaliman yang 
pertama dari keduanya Kami datangkan hamba-hamba Kami 
yang gagah perkasa dan bengis menyerang kamu lalu 
mereka menggelidah rumah-rumah kamu. Dan 
sesungguhnya peristiwa itu merupakan suatu janji yang 
tetap terlaksana(S). Kemudian Kami memberi giliran kepada 
kamu menyerang dan mengalahkan mereka, dan Kami telah 
membantu kamu dengan harta kekayaan yang banyak dan 
anak-anak yang ramai dan Kami jadikan kamu lebih ramai 
bilangannya (dari musuh kamu)(6). Jika kamu berbuat baik 
bererti kamu berbuat baik kepada diri kamu sendiri, dan jika 
kamu berbuat jahat, maka akibatnya menimpa diri kamu 
sendiri juga. Oleh itu apabila tiba masa kezaliman yang 
kedua (Kami datangkan kaum yang lain menyerang kamu) 
supaya mereka memuramkan muka kamu dan memasuki 
Masjid Baitul-Maqdis sebagaimana mereka telah 
memasukinya pada kali yang pertama dan supaya mereka 
menghancurleburkan apa sahaja yang dikuasai mereka(7). 
Semoga Tuhan kamu melimpahkan rahmat-Nya ke atas 
kamu, dan sekiranya kamu kembali lagi (melakukan 
kerosakan) nescaya Kami kembali (mengazabkan kamu), dan 
Kami telah menjadikan Neraka Jahannam itu penjara kepada 
orang-orang yang kafir(8). Sesungguhnya A!-Qur'an ini 

memberi hidayat ke jalan yang amat lurus dan 
menyampaikan berita gembira kepada para Mu'minin yang 
mengerjakan amaian-amalan yang soleh bahawa mereka 
akan memperoiehi pahala yang amat besar(9). 
Sesungguhnya orang-orang yang tidak beriman kepada hari 
Akhirat telah Kami sediakan untuk mereka 'azab yang amat 
pedih "(10). 

"Dan (ketika putus asa) manusia berdo'a memohon 
malapetaka sama seperti dia berdo'a memohon kebaikan , 
dan sesungguhnya manusia itu bersifat amat gopoh(1 1). Dan 
Kami telah jadikan malam dan siang sebagai dua tanda 
(kekuasaan kami ), lalu Kami hapuskan tanda malam (yang 
gelap) dan Kami jadikan tanda siang terang benderang 
supaya kamu dapat mencari limpah kurnia (rezeki) dari 
Tuhan kamu dan supaya kamu dapat mengetahui bilangan 
tahun-tahun dan hisab , dan segala sesuatu telah Kami 
jelaskannya dengan terperinci(1 2). Setiap orang manusia 
Kami lekatkan di lehernya kalung amalannya masing-masing. 
Dan pada hari Qiamat kelak Kami akan keluarkan kepadanya 
buku (laporan amalan) yang akan didapatinya terbuka (untuk 
dibacakan nya)(13). Bacalah buku laporan amalanmu (ini) 
cukuplah dirimu sendiri pada hari ini menjadi jurukira 
amalanmu sendiri(14). Barang siapa yang menerima hidayat ; 
maka sesungguhnya dia menerima kebaikan hidayat itu 
untuk dirinya sendiri i, dan barang siapa yang sesat maka 
sesungguhnya dia menerima akibat kesesatan itu ke atas 
dirinya sendiri juga. Dan seseorang itu tidak dapat 
menanggung dosa orang lain , dan Kami tidak akan 
mengenakan 'azab sehingga Kami mengutuskan rasul(15). 
Dan jika Kami hendak membinasakan sesuatu negeri maka 
Kami (lebih dahulu) perintahkan golongan penduduknya 
yang mewah (supaya menta'ati Allah) lalu mereka terus 
melakukan kefasiqan di sana f maka kerana itu wajarlah 
keputusan 'azab dijatuhkan ke atas negeri itu lalu Kami 
hancurkannya sehancur-hancurnya(1 6). Dan berapa banyak 
umat yang telah Kami binasakan sesudah Nuh dan cukuplah 
(wahai Muhammad) Tuhanmu sendiri mengetahui dan 
melihat dosa-dosa sekalian hamba-Nya(1 7). Siapa yang 
mahukan (keni'matan) dunia (sahaja). Kami akan segerakan 
(pemberian) Kami kepadanya di dunia ini segala keni'matan 
yang Kami kehendaki kepada orang yang Kami kehendaki ’ 
kemudian Kami sediakan untuknya Neraka Jahannam yang 
akan dimasukinya dalam keadaan tercela dan tersingkir dari 
rahmat Allah(18). Dan sesiapa yang mahukan (keni'matan) 
Akhirat dan berusaha untuknya dengan usahanya (yang 
wajar), sedangkan dia beriman, maka orang-orang yang 
sedemikian usaha-usaha mereka tetap akan disyukuri (19). 
Setiap golongan itu dan golongan ini Kami hulurkan kepada 
mereka rezeki dari pemberian Tuhanmu. Dan pemberian 
Tuhanmu itu (selama-lamanya) tidak pernah tersekat(20). 
Lihatlah (di dunia) bagaimana Kami teiah melebihkan 
setengah mereka dari setengah yang lain, dan demi 
sesungguhnya (pengurniaan) di Akhirat kelak lebih tinggi 
(perbezaan) darjat-darjatnya dan lebih besar (perbezaan) 
keutamaan-keutamaannya "(2 1). 

(Latar belakang dan pokok pembicaraan) 

Surah al-lsra' ini ialah Surah Makkiyah. la dimulai 
dengan ucapan tasbih dan diakhiri dengan ucapan 
tahmid, la merangkuli berbagai-bagai maudhu' dan 
kebanyakannya mengenai persoalan 'aqidah dan 
setengah-setengahnya mengenai persoalan dasar- 
dasar suluk atau perilaku individu dan kelompok serta 
peradaban-peradabannya yang berlandaskan 'aqidah, 
di samping memuatkan sebahagian kecil kisah-kisah 

Bani Israel yang ada kaitan dengan aI-MasjidiI-Aqsa 
yang menjadi tempat destinasi Isra' serta sedikit kisah 
Adam dengan iblis dan penghormatan Allah kepada 
makhluk insan. 


Tetapi yang menjadi unsur yang menonjol dalam 
surah ini dan yang menjadi paksi maudhu 7 -maudhu 7 
pembicaraannya yang amat penting ialah peribadi 
Rasulullah s.a.w. dan sikap kaum Musyrikin di Makkah 
terhadap beliau, iaitu persoalan Al-Qur 7 an yang 
dibawa beliau, persoalan tabi 7 at Al~Qur 7 an dan 
matlamat-matlamatnya yang mahu dipimpin 
kepadanya, juga sambutan kaum Musyrikin 
terhadapnya. Sehubungan dengan pembicaraan- 
pembicaraan ini ia menanggung persoalan tabi 7 at 
risalah dan para rasul di samping memperkatakan 
tentang keistimewaan risalah Muhammad yang 
mempunyai ciri yang berlainan dari ciri-ciri mu'jizat 
fizikal dan akibat-akibatnya yang membinasakan 
orang-orang yang mendustakannya. Seterusnya ia 
juga menyentuh tentang persoalan penetapan dasar 
tanggung-jawab individu terhadap hidayat dan 
kesesatan 7 aqidah dan dasar tanggungjawab 
kelompok terhadap perilaku amali di dalam 
lingkungan masyarakat. Semua tanggungjawab ini 
dikenakan keatas mereka selepas Allah menerangkan 
alasan-Nya kepada manusia dengan mengutuskan 
para rasul-Nya kepada mereka untuk menyampaikan 
berita gembira, amaran dan peringatan, penjelasan 
dan perincian: 

" Dan segala sesuatu telah Kami jelaskan dengan 
terperinci. "(12) 

Di dalam penjelasan surah ini berulang-ulang kali 
disebut pernyataan mentanzih dan mentasbihkan 
Allah serta memuji dan mensyukuri ni'mat-ni'mat- 
Nya. Pada permulaan surah disebut: 

"Maha Suci Allah yang telah membawa hamba-Nya berjalan 
pada malam had dari al-Masjidil-Haram ke al-Masjidil- 
Aqsa. "(1) 





< ^ } s' 


Dan ketika menyuruh Bani Israel supaya 
mentauhidkan Allah, ia menyebut sejarah mereka 
yang berasal dari zuriat keturunan orang-orang yang 
beriman yang ada bersama Nuh: 



"Sesungguhnya dia seorang hamba yang amat 
bersyukur. "(3) 



"Maha Suci dan Maha Tinggilah Allah setinggi-tingginya dari 
keka rutan yang dikatakan mereka(43). Tujuh langit dan bumi 
serta sekalian penghuninya sentiasa bertasbih kepada Allah 
dan tiada suatu kejadian pun melainkan seluruhnya 
bertasbih memuji Allah, tetapi kamu tidak mengerti (bahasa) 
tasbih mereka "(44) 


Dan ketika menceritakan tentang perkataan 
setengah : setengah Ahlil-Kitab apabila dibicarakan Al- 
Qur 7 an kepada mereka: 



"Dan mereka berkata: Maha Suci Tuhan kami. 

Sesungguhnya janji Tuhan kami itu tetap terlaksana. "(1 08) 


Dan surah ini ditamatkan dengan ayat: 



"Dan ucapkanlah: Segala kepujian itu terpulang kepada 
Allah yang tidak pernah mempunyai anak dan tidak pernah 
mempunyai sekutu dalam urusan kerajaan alam dan tidak 
pernah mempunyai pelindung yang melindunginya dari 
kehinaan, dan hendaklah engkau agungkan-Nya dengan 
sebesar-besar-Nya."(1 11) 

Dalam berbagai-bagai maudhu 7 pembicaraan di 
sekitar paksi yang tunggal, yang telah kami terangkan 
itu, ayat-ayat surah ini membuat pengolahannya 
dalam empat pusingan yang berturut-turut. 


Pusingan pertama dimulai dengan menyebut 
peristiwa Isra 7 : 




ftf- is jif jl 


"Maha Suci Allah yang telah membawa hamba-Nya berjalan 
pada malam hari dari al-Masjidii-Haram ke al-Masjidil-Aqsa 
yang telah Kami berkati sekelilingnya"(1) 


serta mendedahkan hikmat Isra 7 : 


c 



"Agar Kami memperlihatkan kepadanya sebahagian dari, 
bukti-bukti (kekuasaan) Kami."(1) 


Dan ketika menyebut dakwaan-dakwaan kaum 
Musyrikin tentang tuhan-tuhan palsu ia iringi dengan 
ucapannya: 





Sesuai dengan menyebut aI-Masjidil-Aqsa, ia 
menyebut pula tentang kitab Taurat yang dikurniakan 
kepada Musa, di mana telah diberitakan bahawa Bani 
Israel akan menerima malapetaka, kebinasaan dan 
pengusiran sebanyak dua kali kerana kezaliman- 
kezaliman dan kerosakan-kerosakan yang telah 


JUZir KE**! 5 


£0 SURAH AL-ISRA' 0& 


199 


dilakukan mereka serta menyampaikan amaran 
bahawa mereka akan terus menerima malapetaka itu 
bagi kali yang ketiga dan yang keempat: 

"Dan sekiranya kamu kembali lagi (melakukan kerosakan) 
nescaya Kami kembali (mengazabkan kamu). "(8) 

Kemudian dijelaskan bahawa kitab suci yang 
terakhir, iaitu Al-Qur'an memberi hidayat ke jalan 
yang amat lurus, sementara tabi'at manusia pula 
selalu gopoh dan terburu-buru tidak dapat mengawal 
emosi-emosinya. Seterusnya dijelaskan dasar 
tanggungjawab individu dalam urusan hidayat dan 
kesesatan, juga dasar tanggungjawab kelompok 
dalam urusan tingkahlaku-tingkahlaku atau suluk. 

Pusingan yang kedua dimulakan dengan dasar 
tauhid untuk ditegakkan seluruh binaan 
kemasyarakatan, peradaban-peradaban dan perilaku. 
Semuanya diikatkan kepada paksi tauhid, di mana 
binaan kehidupan tidak dapat ditegakkan melainkan 
di atas landasannya. 

Dalam pusingan yang ketiga ia memperkatakan 
tentang kepercayaan-kepercayaan paganisme jahiliyah 
yang karut yang menghubungkan anak-anak 
perempuan dan sekutu-sekutu kepada Allah, juga 
tentang isu kebangkitan semula dan pendapat kaum 
Musyrikin yang memustahilkannya, juga tentang 
sambutan mereka terhadap Al-Qur'an dan tohmah- 
tohmah mereka terhadap Rasulullah s.a.w., sambil 
menyuruh orang-orang yang beriman supaya 
mengeluarkan perkataan yang baik dan bercakap 
dengan adab cara yang sebaik-baiknya. 


Di dalam pusingan yang keempat ia menerangkan 
sebab mengapa Allah tidak mengutus Nabi 
Muhammad s.a.w. dengan membawa mu'jizat- 
mu'jizat fizikal iaitu mu'jizat-mu'jizat yang telah 
didustakan oleh umat-umat yang dahulu yang 
menyebabkan mereka wajar dibinasakan mengikut 
Sunnatullah. Di samping itu ia memperkatakan 
tentang pendirian kaum Musyrikin yang .telah 
mendustakan pemandangan-pemandangan yang 
dilihat oleh Rasulullah (pada malam Isra') dan tindak- 
tanduk mereka yang melampau, dan di dalam 
penjelasan ini dibawa sekelumit kisah Iblis yang telah 
membuat p.erisytiharan bahawa dia akan terus 
memerangi zuriat keturunan Adam. Pembentangan 
kisah ini seolah-olah bertujuan menerangkan faktor- 
faktor kesesatan yang diperlihatkan oleh kaum 
Musyrikin, kemudian diiringi dengan amaran kepada 
manusia supaya takut kepada 'azab Allah serta 
mengingatkan mereka kepada ni'mat Allah yang telah 
memuliakan makhluk insan, juga mengingatkan 
mereka kepada akibat-akibat yang menunggu orang- 
orang yang ta'at dan orang-orang yang derhaka pada 
hari Qiamat kelak, iaitu hari setiap umat akan 


dipanggil bersama pemimpin mereka masing-masing: 

Qj d) cA 



" Oleh itu barang siapa yang diserahkan buku laporan 
amalannya di tangan kanannya , maka merekalah yang dapat 
membaca buku laporan amalan mereka (dengan gembira) 
dan mereka tidak akan dianiayai seurat benang pun. "(71) 



" Barang siapa di dunia ini buta , maka di Akhirat kelak ia 
lebih buta lagi dan lebih sesat jalannya. "(72) 


Pusingan yang akhir ini juga memperkatakan 
tentang tipu daya kaum Musyrikin terhadap 
Rasulullah s.a.w. dan percubaan mereka 
memfitnahkan beliau mengenai ayat-ayat yang 
diturunkan kepada beliau, juga percubaan mereka 
untuk mengusir beliau dari negeri Makkah. Andainya 
mereka bertindak mengusir beliau secara paksa - 
bukannya beliau sendiri keluar berhijrah dengan 
perintah Allah - tentulah mereka akan ditimpa 
kebinasaan yang telah menimpa negeri-negeri yang 
lain sebelum mereka apabila penduduk-penduduknya 
mengusir rasul-rasul yang diutuskan kepada mereka 
atau membunuh mereka. Allah memerintah 
Rasulullah s.a.w. supaya meneruskan perjuangannya, 
membaca Al-Qur'an yang diturunkan kepadanya, 
mengerjakan solatnya dan berdo'a kepada Allah 
supaya masuk dan keluarnya di dalam segala 
perjuangannya adalah benar belaka. Pusingan ini juga 
mengumumkan kedatangan kebenaran dan 
kehapusan kebatilan kemudian diiringi dengan 
pernyataan bahawa ayat-ayat Al-Qur'an yang mahu 
difitnahkan kaum Musyrikin itu adalah sebenarnya 
penawar dan sumber hidayat kepada orang-orang 
yang beriman. Manusia hanya mempunyai sekelumit 
ilmu pengetahuan sahaja: 

"Dan kamu tidak dikurniakan ilmu pengetahuan melainkan 
hanya sedikit sahaja. "(85) 



la juga meneruskan pembicaraannya mengenai Al- 
Qur'an dan unsur-unsur mu'jizatnya yang 
melemahkan manusia, sedangkan kaum Musyrikin 
menuntut mu'jizat-mu'jizat fizikal dan menuntut 
diturunkan malaikat-malaikat serta menyaran agar 
Rasulullah s.a.w. itu dikurniakan Allah rumah yang 
berhias indah atau sebuah ladang kurma dan anggur 
yang dialirkan di celahnya anak-anak sungai yang 
penuh dengan air, atau agar beliau mengeluarkan 
untuk mereka matair dari bumi, atau beliau naik 
sendiri ke langit kemudian membawa bersamanya 
sebuah kitab yang berbentuk fizikal yang dapat 
mereka bacakannya dan lain-lain saranan lagi yang 
direncanakan oleh tabi'at kedegilan semata-mata 
bukannya bertujuan mencari hidayat dan keyakinan. 
Semua saranan itu ditolak kerana ia terkeluar dari 
bidang tugas seorang rasul dan terkeluar dari tabi'at 

risalah, kemudian Al-Qur'an, menyerah urusan itu 
kepada Allah. Seterusnya Al-Qur'an mengecam 
orang-orang yang mengemukakan saranan-saranan 
itu dan menyatakan andainya mereka memiliki 
khazanah-khazanah rahmat Allah yang amat luas dan 
tak kunjung habis itu, nescaya mereka tahankan 
semua khazanah itu kerana takut kehabisan dibelanja. 
Sebenarnya cukuplah kepada mereka menyedari 
bahawa alam buana dan seluruh isi kandungannya 
adalah bertasbih kepada Allah belaka dan bahawa 
mu'jizat-mu'jizat fizikai telah pun ditunjukkan oleh 
Nabi Musa a.s. sebelum ini, namun mu'jizat itu tidak 
juga dapat membawa orang-orang yang degil itu 
kepada keimanan. Mereka telah mencabar beliau dari 
merata pelosok negeri Mesir lalu Allah menimpa 'azab 
kebinasaan ke atas mereka. 

Surah ini diakhiri dengan pembicaraan mengenai Al- 
Qur'an dan kebenarannya yang semulajadi. la 
diturunkan secara beransur-ansur supaya Rasulullah 
s.a.w. dapat membaca kepada kaum di zaman itu 
dalam masa yang panjang sesuai dengan keadaan- 
keadaan yang memerlukannya dan supaya mereka 
dapat menghayati pengaruhnya dan menerimanya 
dengan penerimaan yang dinamis, penerimaan yang 
berpijak di alam kenyataan dan penerimaan yang 
amali. Al-Qur'an telah diterima oleh orang-orang yang 
telah dikurniakan ilmu sebelum itu dengan penuh 
khusyu' dan terharu hingga kepada tahap menangis 
dan sujud. Kemudian surah ini ditamatkan dengan 
ucapan kepujian: 



"Dan ucapkanlah: Segala kepujian itu terpulang kepada 
Allah yang tidak pernah mempunyai anak dan tidak pernah 
mempunyai sekutu dalam urusan kerajaan alam dan tidak 
pernah mempunyai pelindung yang melindunginya dari 
kehinaan , dan hendaklah engkau agungkan~Nya dengan 
sebesar-besar~Nya "(111) 

sebagaimana surah ini dimulakan dengan ucapan 
tasbih dan tanzih. 

'k * ''k -k -k -k 

Peristiwa Isra' M V raj 

Kisah Isra' termasuk juga kisah Mi'raj kerana kedua- 
dua peristiwa itu telah berlaku pada malam yang 
sama. Perjalanan Isra' ialah dari al-Masjidil-Haram ke 
al-Masjidil-Aqsa di Baitul-Maqdis, dan perjalanan 
Mi'raj ialah dari Baitul-Maqdis kepada langit-langit 
yang tinggi dan Sidratul Muntaha, iaitu alam ghaib 
yang tidak diketahui oleh kita. Kisah Isra' dan Mi'raj 
telah diceritakan oleh berbagai-bagai riwayat. Banyak 
perdebatan telah berlaku di sekitar riwayat-riwayat ini 
dan sehingga hari ini perdebatan itu masih lagi 
berlarutan. 

Perselisihan pendapat telah berlaku dalam 
menentukan tempat yang menjadi titik tolak 
perjalanan Isra' itu. Satu pendapat mengatakan 


tempat itu ialah al-Masjidil-Haram itu sendiri dan 
inilah pendapat yang jelas, kerana menurut satu 
riwayat dari Nabi s.a.w. telah menceritakan begini: 
"Ketika aku berada di al-Masjidil-Haram di Hijr (Ismail) 
berhampiran Baitullah di antara tidur dan jaga tiba- 
tiba Jibril a.s. datang kepada aku membawa Buraq. " 
Dan satu pendapat yang lain mengatakan bahawa 
beliau telah diisra'kan dari rumah Ummu Hani' binti 
Abu Talib, dan yang dimaksudkan dengan al-Masjidil- 
Haram (di dalam Al-Qur'an) ialah kawasan tanah 
haram kerana ia merangkumi masjid dan berkait rapat 
dengannya. Menurut ibn 'Abbas: "Kawasan tanah 
haram semuanya masjid". 

Telah diriwayatkan bahawa beliau sedang tidur di 
rumah Ummu Hani' selepas sembahyang Isyak lalu 
beliau diisra'kan dan balik pada malam itu juga, dan 
beliau telah menceritakan kisah Isra' itu kepada 
Ummu Hani' dan bersabda: "Para Anbia' telah 
bertemu dengan aku dan aku bersembahyang 
mengimamkan mereka." Kemudian beliau bangun 
hendak keluar ke masjid, lalu Ummu Hani' memegang 
bajunya dan beliau terus bertanya: "Mengapa?" 
Jawab Ummu Hani': "Aku takut kaummu akan 
mendustakanmu jika engkau ceritakan hal ini kepada 
mereka." Jawab beliau: "(Aku tetap keluar) walaupun 
mereka dustakan aku." Kemudian beliau terus keluar 
ke masjid dan di sana beliau ditemui Abu Jahl, lalu 
beliau menceritakan kepadanya kisah perjalanan 
Isra'nya. Abu Jahl pun (mendapatkan orang ramai) 
dan berseru: "Wahai sekalian Bani K'ab ibn Lu'ay! 
Marilah ke sini." Lalu dia menceritakan kepada 
mereka (apa yang telah diceritakan oleh Nabi s.a.w. 
kepadanya). Di antara mereka ada bertepuk-tepuk 
tangan dan ada pula yang meletakkan tangan di atas 
kepalanya kerana hairan dan tidak percaya, banyak di 
antara orang-orang yang telah beriman kepada beliau 
kembali murtad, dan beberapa orang telah pergi 
menemui Abu Bakr r.a. (dan menceritakan hal ini 
kepadanya), lalu dia pun bertanya: "Betulkah beliau 
berkata begitu?" Jawab mereka "Ya". Lalu dia pun 
berkata: " Aku akui. Jika beliau berkata begitu beliau 
adalah bercakap benar". Mereka terus mendesak: 
"Apakah engkau percaya ceritanya bahawa dia telah 
pergi ke negeri Syam dalam satu malam sahaja 
kemudian pulang ke Makkah sebelum menjelang 
waktu pagi?" Jawab Abu Bakr: "Ya. Aku percayakan 
beliau lebih dari itu lagi iaitu aku telah percaya 
bahawa beliau membawa wahyu dari langit (Allah)." 
Oleh sebab inilah Abu Bakr digelarkan as-Siddiq 
(orang yang sangat percaya). Oleh kerana di antara 
mereka ada orang-orang yang telah pergi ke Baitul- 
Maqdis, mereka telah meminta kepada beliau supaya 
menceritakan kepada mereka rupa bentuk masjid, lalu 
dijelmakan masjid itu kepada beliau, dan beliau pun 
melihat kepadanya dan terus menceritakan rupa 
bentuknya kepada mereka. Lalu mereka berkata: 
'Tentang rupa bentuk masjid itu memang dia dapat 
menceritakannya dengan betul". Oleh itu mereka pun 
berkata: " Baiklah I Ceritakan kepada kami tentang 
angkatan-angkatan kafilah unta kami". Lalu beliau 
menceritakan kepada mereka bilangan unta dalam 

kafilah-kafilah itu dan keadaan-keadaannya masing- 
masing kemudian bersabda: "Pada hari anu akan tiba 
satu kafilah ketika matahari terbit dan akan didahului 
oleh unta berwarna kelabu." Lalu mereka pun segera 
keluar pada hari itu menuju ath-Thaniyah untuk 
menunggu ketibaan kafilah itu. Seorang dari mereka 
telah berkata: "Demi Allah matahari telah terbit." 
Kemudian seorang yang lain pula berkata: "Demi 
Allah, itu dia kafilah I Ia telah sampai didahului oleh 
unta yang berwarna kelabu tepat seperti yang telah 
dikatakan oleh Muhammad." Tetapi mereka tidak 
juga beriman. Pada malam yang sama beliau telah 
diMi'rajkan ke langit dari Baitul-Maqdis. 

Perselisihan pendapat juga telah berlaku sama ada 
Isra' itu berlaku dalam waktu jaga atau dalam masa 
tidur. Daripada 'Aisyah r.a. katanya: "Demi Allah, 
jasad Rasulullah s.a.w. tidak hilang, tetapi beliau telah 
diMi'rajkan dengan rohnya." Menurut al-Hassan, Isra' 
itu berlaku dalam masa tidur dalam bentuk mimpi- 
mimpi yang dilihat olehnya. Di dalam riwayat-riwayat 
yang lain, Isra' itu dilakukan dengan roh dan jasadnya 
sekali dan tempat tidur Rasulullah s.a.w. belum pun 
sejuk (masih hangat) ketika beliau pulang. 

Pendapat yang rajih daripada riwayat-riwayat yang 
banyak itu ialah Rasulullah s.a.w. telah meninggalkan 
tempat tidurnya di rumah Ummu Hani' menuju ke al- 
Masjidil-Haram, dan apabila beliau berada di Hijr 
(Ismail) berhampiran Baitullah di antara tidur dan jaga 
beliau di Isra' dan Mi'rajkan kemudian pulang semula 
ke tempat tidurnya sebelum ia sejuk. 

Tetapi pada hemat kami adalah tidak wajar diberi 
tempat kepada perdebatan-perdebatan yang 
berlarutan yang telah timbul di zaman dahulu dan 
terus timbul di zaman kebelakangan mengenai 
hakikat peristiwa Isra' Mi'raj yang telah dipastikan 
berlaku dalam masa hidup Rasulullah s.a.w. itu, 
kerana jarak di antara Isra' Mi'raj dengan roh atau 
dengan jasad, atau jarak di antara melihat dalam 
masa tidur atau melihat dalam masa jaga adalah jarak 
yang tidak jauh, la tidak sedikit pun menjejaskan 
hakikat peristiwa ini sebagai satu peristiwa yang telah 
mendedah dan membuka kepada Rasulullah s.a.w. 
tempat-tempat yang jauh-jauh dan alam-alam yang 
amat jauh dalam masa yang sekilas pendek sahaja. 
Orang-orang yang memahami sesuatu dari hakikat 
qudrat Ilahi dan hakikat nubuwwah tidak sedikit pun 
memandang ganjil kepada peristiwa itu. Segala kerja 
yang kelihatan berbeza-beza dari segi mudah dan 
payah pada pandangan manusia mengikut ukuran 
qudrat dan pemikiran mereka atau mengikut apa 
yang dibiasa dan difikirkan mereka adalah sama 
sahaja di hadapan qudrat Ilahi. Sesuatu kebiasaan 
yang dilihat di alam manusia itu tidak boleh dijadikan 
hukum dalam penilaian segala perkara dibandingkan 
kepada qudrat Allah. Hakikat nubuwwah pula ialah 
perhubungan dengan al-Mala'ul-A'la, iaitu 
perhubungan yang bukan menjadi ukuran atau 
kebiasaan kepada insan-insan yang lain (daripada para 
rasul). Kebolehan menjelma di tempat yang jauh atau 


di alam yang jauh atau kebolehan sampai di tempat 
yang jauh dengan wasilah yang diketahui umum atau 
dengan wasilah yang tidak diketahui umum bukanlah 
merupakan sesuatu perkara yang lebih pelik daripada 
perhubungan dengan alam al-Mala'ul-A'la dan 
menerima wahyu darinya. Abu Bakr r.a. telah berkata 
benar apabila dia memulangkan perkara yang 
dirasakan pelik dan ganjil oleh kaum Musyrikin 
kepada hakikatnya yang mudah dan biasa dengan 
katanya: "Aku percayakan beliau lebih dari itu lagi, 
iaitu aku telah percaya bahawa beliau membawa 
wahyu dari langit (Allah)!" 

Di antara perkara yang menarik perhatian 
sehubungan dengan peristiwa ini, yang mana 
kebenarannya ternyata kepada kaum Musyrikin 
dengan bukti fizikal yang dipinta mereka, iaitu bukti 
kafilah (dalam perjalanan balik ke Makkah) dan sifat- 
sifatnya, ialah Rasulullah s.a.w. tidak mendengar 
nasihat Ummu Hani' yang menyatakan 
kebimbangannya bahawa beliau akan didustakan oleh 
kaum Musyrikin kerana peristiwa itu sangat ganjil. 
Kepercayaan Rasulullah s.a.w. kepada kebenaran 
yang dibawa olehnya dan kebenaran yang berlaku 
kepadanya membuat beliau sanggup menceritakan 
nya kepada mereka dengan terus-terang tanpa 
mempedulikan apa sahaja pendapat mereka terhadap 
dirinya. Setengah mereka telah bertindak keluar dari 
Islam dan setengah pula menggunakan peristiwa itu 
sebagai bahan ejekan dan menanamkan keraguan, 
tetapi semuanya itu tidak dapat mematahkan 
keazaman Rasulullah s.a.w. untuk mengumumkan 
secara lantang kebenaran yang dipercayainya. Ini 
adalah menjadi contoh teladan kepada para 
penda'wah agar sanggup menerangkan da'wah yang 
benar itu dengan berterus-terang tanpa menaruh 
kebimbangan terhadap kesannya di dalam hati 
manusia, tanpa mengampu-ampu untuk mengambil 
hati mereka dan tanpa berusaha mencari titik-titik 
kerelaan dan kesukaan mereka apabila bertentangan 
dengan kalimat kebenaran yang hendak dikemukakan 
kepada mereka. 

Satu perkara lagi yang menarik perhatian ialah 
Rasulullah s.a.w, tidak mengguna peristiwa ini sebagai 
mu'jizat untuk membenarkan kerasulannya 
sedangkan kaum Musyrikin, mendesak beliau supaya 
menunjukkan mu'jizat-mu'jizat - dan kini sekurang- 
kurangnya telah terbukti kepada mereka kebenaran 
peristiwa Isra' itu. Ini disebabkan kerana da'wah Islam 
tidak bergantung kepada mu'jizat-mu'jizat, malah 
bergantung kepada tabi'at da'wah dan kepada cara 
da'wah itu sendiri yang diambil dari fitrah manusia 
yang lurus, yang sesuai dengan daya-daya pemikiran 
mereka setelah ia dibetulkannya. Pengumuman 
peristiwa ini yang dilakukan oleh Rasulullah s.a.w. 
dengan terus-terang itu bukanlah terbit kerana beliau 
berpegang kepadanya untuk membuktikan sesuatu 
dari kerasulannya, malah ia merupakan pengumuman 
hakikat yang diyakini benar oleh beliau, iaitu 
pengumuman semata-mata kerana ianya benar. 

(Pentafsiran ayat 1) 


Sekarang marilah kita mempelajari pelajaran yang 
pertama dengan terperinci: 





" Maha Suci Allah yang telah membawa hamba~Nya berjalan 
pada malam hari dari al-Masjidil-Haram ke al~Masjidil~Aqsa 
yang telah Kami berkati sekelilingnya agar Kami 
memperlihatkan kepadanya sebahagian dari bukti-bukti 
(kekuasaan) Kami. Sesungguhnya Dia Maha Mendengar dan 
Maha Melihat "(1) 


Surah ini memulakan dengan ucapan tasbih- yang 
merupakan satu harakat jiwa yang paling sesuai 
dengan suasana Isra' yang amat halus, juga 
merupakan satu hubungan yang paling sesuai di 
antara hamba dengan Allah di ufuk yang gemilang 
itu. 


Ayat ini menyebut sifat 'Ubudiyah: 

^ ^ 't 

<ZD 

"Memba wa hambanya berjalan "( i ) 

Maqam Uluhiyah Dan Maqam Vbudiyah 

untuk memantap dan menekankan sifat 'Ubudiyah itu 
di maqam Isra' dan Mi'raj kepada darjat-darjat yang 
amat tinggi yang tidak pernah dicapai oleh mana- 
mana manusia. Tujuannya supaya sifat 'Ubudiyah itu 
tidak dilupai dan supaya maqam 'Ubudiyah itu tidak 
terkeliru dengan maqam Uluhiyah sebagaimana 
kekeliruan di antara dua maqam itu telah berlaku 
dalam 'aqidah-'aqidah Kristian selepas Isa a.s. dengan 
sebab-sebab yang menyelubungi suasana kelahiran 
dan kewafatan beliau, juga dengan sebab-sebab 
beberapa mu'jizat yang dikurniakan kepada beliau, 
lalu digunakan oleh setengah-setengah penganut 
Kristian sebagai sebab untuk mencampuradukkan di 
antara maqam 'Ubudiyah dengan maqam Uluhiyah. 
Dengan demikian 'aqidah Islam dapat mengekalkan 
sifatnya yang bersahaja, mudah, jelas dan dapat 
membersihkan zat Allah dari segala kekeliruan syirik 
atau penyerupaan dengan makhluk sama ada dari 
dekat atau dari jauh. 

Kata-kata "Isra"' bererti perjalanan di waktu 
malam. Kata-kata itu sendiri membawa 

makna masa perjalanan di waktu malam tanpa perlu 
disebutkan lagi waktu malam, tetapi ayat ini 
menyebut waktu malam itu: 

■$4 Xs % cfcJ. 

"Maha Sucilah Allah yang telah membawa hamba-Nya 
berjalan pada hari malam"(1) 


untuk memberi bayangan dan gambaran mengikut 
cara penjelasan Al-Qur'anul-Karim. Di sini ia 
menyorotkan bayangan waktu malam yang tenang 
dan menyelubungi jiwa dengan suasananya yang 
lembut ketika meni'mati dan mengikuti harakat 
perjalanan Isra' yang amat seni itu. 

Perjalanan dari al-Masjidil-Haram ke al-Masjidil-Aqsa 
itu adalah satu perjalanan yang telah dipilih Allah 
Yang Maha Halus dan Maha Mendalam ilmu-Nya. 
Perjalanan itu merupakan tali penghubung yang 
menghubungkan di antara 'aqidah-'aqidah tauhid 
yang besar dari sejak Ibrahim dan Ismail a.s. sehingga 
kepada Muhammad penamat para Anbia' s.a.w., juga 
menghubungkan di antara tempat-tempat suci bagi 
seluruh agama tauhid. Perjalanan yang amat menarik 
ini seolah bertujuan untuk mengisytiharkan bahawa 
Rasul yang terakhir inilah yang mewarisi kepercayaan- 
kepercayaan suci para rasul sebelumnya dan bahawa 
agama yang dibawa oleh beliau adalah mencakupi 
segala kepercayaan-kepercayaan suci itu dan 
berhubung rapat dengannya, la adalah satu 
perjalanan yang melambangkan sejauh-jauh lebih dari 
batas-batas zaman dan tempat Ia merangkumi 
waktu-waktu dan ufuk-ufuk yang lebih luas dari 
seluruh zaman dan tempat Ia mengandungi konsep- 
konsep yang lebih besar dari konsep-konsep dekat 
yang dapat dilihat pada pandangan pertama. 


Al-Qur'an menyebut aI-Masjidil-Aqsa dengan sifat: 




"Yang telah Kami berkati sekelilingnya"(1) 


laitu satu sifat yang menggambarkan keberkatan 
yang mengelilingi dan melimpah ke atas masjid itu. Ini 
adalah satu bayangan pengertian yang tidak dapat 
disampaikan oleh ungkapan secara langsung yang lain 
seperti yang disampaikan oleh kata-kata 
atau (Kami berkatinya) atau (Kami berkati 

padanya), itulah di antara ciri-ciri kehalusan 
pengungkapan AI-Qur'an yang mengkagumkan itu. 


Isra' merupakan satu bukti (kekuasaan) Allah yang 
ditemani oleh berbagai-bagai bukti (kekuasaan) Allah 
yang lain: 


Rahsia-rahsia Di Sebalik Isra * Dan Mi'raj 

ji 

"Agar Kami memperlihatkan kepadanya sebahagian dari 
bukti-bukti (kekuasaan) Kami."(1) 

Perjalanan yang mena'jubkan di antara al-Masjidil- 
Haram dan al-Masjidil-Aqsa dalam masa yang amat 
singkat, di mana kehangatan tempat tidur Rasulullah 
s.a.w. belum lagi sejuk, biarpun perjalanan itu dengan 
apa rupa dan cara, namun ia merupakan satu bukti 
dari bukti-bukti (kekuasaan Allah) yang membuka hati 
manusia hingga dapat melihat daerah-daerah yang 
jauh di alam buana ini, juga mendedahkan daya-daya 
tenaga yang tersembunyi di dalam diri makhluk insan 
dan bakat-bakat kebolehan laduni yang terdapat pada 

tokoh-tokoh insan yang terpilih untuk menerima 
limpah qudrat Ilahi selaku makhluk yang telah 
dimuliakan Allah dan diutamakan Allah ke atas 
kebanyakan makhluk-makhluk-Nya yang lain, juga 
selaku makhluk yang disimpankan Allah padanya 
rahsia-rahsia yang amat halus ini. 



"Sesungguhnya Dia Maha Mendengar dan Maha 
Melihat/'O) 


Yakni Allah Maha Mendengar dan Maha Melihat 
segala sesuatu yang amat seni dan halus dan segala 
rahsia yang tersembunyi kepada pendengaran dan 
penglihatan manusia. 

Susunan penerangan pada ayat pembukaan ini 
berpindah dari bentuk ucapan tasbih kepada Allah 
iaitu; 

34 j Xs$ 

"Maha Sucilah Allah yang telah membawa hamba~Nya 
berjalan pada hari malam"(1) 


kepada bentuk penjelasan dari Allah iaitu: 

"Agar Kami memperlihatkan kepadanya sebahagian dari 
bukti-bukti (kekuasaan) Kami"(1) 


dan kepada bentuk pernyataan sifat-sifat Allah iaitu: 



"Sesungguhnya Dia Maha Mendengar dan Maha 


Melihat "(1) 


Semuanya itu mengikut kehalusan-kehalusan 
makna-makna pengungkapan yang disusun dengan 
neraca pertimbangan yang halus dan peka. Ucapan 
tasbih yang menjulang tinggi ditujukan kepada zat 
Allah Yang Maha Suci, penjelasan tujuan Isra' adalah 
datang dari Allah Ta'ala sendiri dan pernyataan sifat 
mendengar dan melihat adalah datang dalam bentuk 
penceritaan yang thabit bagi zat Allah. Bentuk-bentuk 
penerangan yang beraneka-ragam ini adalah 
terkumpul dalam satu ayat untuk menyampaikan 
makna dan pengertiannya dengan kehalusan yang 
sempurna. 


■k -k -k 'k * ± 

(Pentafsiran ayat-ayat 2-8) 

Peristiwa Isra' salah satu bukti dari bukti-bukti 
kekuasaan Allah, la merupakan satu perjalanan yang 
amat menakjubkan dibandingkan dengan peristiwa- 
peristiwa yang biasa pada manusia. Al-Masjidil-Aqsa 
merupakan tempat perhentian perjalanan itu dan ia 
juga merupakan jantung tanah suci, di mana Allah 
telah menjadikannya tempat kediaman Bani Israel 
kemudian mengusirkan mereka keluar darinya. Oleh 


itu sirah Musa a.s. dan Bani Israel disebutkan di sini 
sesuai dengan tempatnya di dalam ayat-ayat berikut: 



"Dan Kami telah mengurniakan kepada Musa kitab (Taurat) 
dan Kami jadikannya hidayat kepada Bani Israel (serta 
memerintah mereka): Janganlah kamu mengambil mana- 
mana penguasa selain dari-Ku(2). (Wahai) zuriat orang-orang 
yang telah Kami bawakan mereka bersama Nuh (dalam 
bahteranya ), sesungguhnya dia seorang hamba yang amat 
bersyukur(3). Dan Kami telah menyatakan kepada Bani Israel 
dalam kitab (Taurat) (bahawa sesungguhnya kamu) akan 
melakukan kerosakan di bumi (Baitul-Maqdis) dua kali dan 
melakukan kezaliman yang amat besar(4). Oleh itu apabila 
tiba masa kezaliman yang pertama dari keduanya Kami 
datangkan hamba-hamba Kami yang gagah perkasa dan 
bengis menyerang kamu lalu mereka menggelidah rumah- 
rumah kamu. Dan sesungguhnya peristiwa itu merupakan 
suatu janji yang tetap terlaksana(S). Kemudian Kami 
memberi giliran kepada kamu menyerang dan mengalahkan 
mereka , dan Kami telah membantu kamu dengan harta 

kekayaan yang banyak dan anak-anak yang ramai dan Kami 
jadikan kamu lebih ramai bilangannya (dari musuh kamu)(6). 
Jika kamu berbuat baik bererti kamu berbuat baik kepada 
diri kamu sendiri i, dan jika kamu berbuat jahat maka 
akibatnya menimpa diri kamu sendiri juga. Oleh itu apabila 
tiba masa kezaliman yang kedua (Kami datangkan kaum 
yang lain menyerang kamu) supaya mereka memuramkan 
muka kamu dan memasuki Masjid Baitul-Maqdis 
sebagaimana mereka telah memasukinya pada kali yang 
pertama dan supaya mereka menghancurleburkan apa 
sahaja yang dikuasai mereka(7). Semoga Tuhan kamu 
melimpahkan rahmat-Nya ke atas kamu , dan sekiranya kamu 
kembali lagi (melakukan kerosakan) nescaya Kami kembali 
(mengazabkan kamu) dan Kami telah menjadikan Neraka 
Jahannam itu penjara kepada orang-orang yang kafi r. "(8) 

Kisah Jatuh Bangun Bani Israel 

Babak ini, iaitu satu babak dari sejarah Bani Israel 
adalah tidak disebut di dalam Al-Qur'an melainkan di 
dalam surah ini sahaja, la memuatkan cerita 
kesudahan Bani Israel dan pancaroba jatuh bangun 
yang berlaku kepada mereka, la juga mendedahkan 
hubungan secara langsung di antara kebinasaan 
umat-umat dengan kerosakan akhlak yang menular di 
kalangan mereka mengikut Sunnatullah yang akan 
disebut sebentar lagi di dalam surah ini, iaitu apabila 
Allah telah menetapkan kebinasaan kepada sesuatu 
negeri, maka ia jadikan kerosakan-kerosakan akhlak 
yang dilakukan oleh golongan mewah penduduk 
negeri itu sebagai sebab dan punca kebinasaan dan 
kehancuran mereka. 

Babak ini memulakan pembicaraannya dengan 
menyebut kitab Musa, iaitu kitab Taurat dan 
sebahagian dari isi kandungannya yang memberi 
amaran kepada Bani Israel dan mengingatkan mereka 
kepada moyang mereka yang tertua iaitu Nuh a.s. 
seorang hamba kesayangan Allah yang banyak 
bersyukur, juga mengingatkan mereka kepada nenek 
moyang mereka di zaman purbakala yang diangkut 
bersama Nuh di dalam bahteranya, dan beliau tidak 
mengangkut melainkan hanya orang-orang yang 
beriman sahaja" 



"Dan Kami telah mengurniakan kepada Musa kitab (Taurat) 
dan Kami jadikannya hidayat kepada Bani Israel (serta 
memerintah mereka): Janganlah kamu mengambil mana- 
mana penguasa selain dari-Ku(2). (Wahai) zuriat orang-orang 
yang telah Kami bawakan mereka bersama Nuh (dalam 
bahteranya ), sesungguhnya dia seorang hamba yang amat 
bersyukur."(3) 

Amaran dan peringatan ini tepat dengan janji Allah 
yang akan diterangkan oleh rangkaian penjelasan 
surah ini sebentar lagi, iaitu Allah tidak mengazabkan 
sesuatu kaum sehingga lebih dahulu Dia 


mengutuskan rasul yang memberi amaran dan 
peringatan kepada mereka. 


Al-Qur'an menjelaskan tujuan pertama dari 
pengurniaan kitab Taurat kepada Musa iaitu: 



"Hidayat kepada Bani Israel (serta memerintah mereka): 
Jangan kamu mengambil mana-mana penguasa selain dari- 
Ku. "(2) 


Mereka jangan bergantung selain kepada Allah 
sahaja dan jangan bertawajjuh melainkan hanya 
kepada Allah sahaja. Itulah hidayat Allah dan itulah 
keimanan. Oleh itu sesiapa yang mengambil mana- 
mana penguasa selain dari Allah bererti ia tidak 
beriman dan tidak mengikut hidayat Allah. 


Al-Qur'an berbicara dengan mereka atas nama 
nenek moyang mereka yang diangkutkan bersama 
Nabi Nuh a.s. (dalam sebuah bahtera). Mereka 
merupakan manusia pilihan di zaman Rasul pertama 
di muka bumi ini. Allah berbicara dengan mereka atas 
nama keturunan ini dengan tujuan supaya mereka 
mengenangkan ni'mat Allah yang telah 
menyelamatkan nenek moyang mereka yang dahulu 
kala bersama Nabi Nuh a.s. seorang hamba 
kesayangan Allah yang banyak bersyukur kepada 
Allah, juga dengan tujuan untuk memulangkan 
mereka kepada keturunan orang-orang yang beriman 
di zaman berzaman. 


AI-Qur'an menyifatkan Nuh dengan sifat 'Ubudiyah 
kerana tujuan ini atau tujuan yang lain, iaitu untuk 
menyelaraskan sifat para rasul yang terpilih dan 
menonjolkannya. Sebelum ini Nabi Muhammad s.a.w. 
juga telah disifatkan dengan sifat yang sama 
mengikut peraturan keseimbangan Al-Qur'an di 
dalam suasana surah dan susunan ayat-ayatnya. 

Di dalam kitab suci Taurat yang dikurniakan kepada 
Musa untuk menjadi sumber petunjuk kepada Bani 
Israel itu Allah telah menerangkan kepada mereka 
tentang keputusannya untuk menghancurkan mereka 
dengan sebab kerosakan-kerosakan yang telah 
dilakukan mereka di bumi. Penghancuran itu berulang 
sebanyak dua kali kerana sebab-sebab dari perbuatan 
mereka yang membawa penghancuran itu telah 
berulang sebanyak dua kali, dan seterusnya Allah 
memberi amaran kepada mereka bahawa Dia akan 
terus menghancurkan mereka lagi setiap kali mereka 
berulang melakukan kerosakan-kerosakan di bumi, 
tepat dengan peraturan Sunnatullah yang tidak 
pernah mungkir itu: 



"Dan Kami telah menyatakan kepada Bani Israel dalam kitab 
(Taurat) (bahawa sesungguhnya kamu) akan melakukan 
kerosakan di bumi (Baitul-Maqdis) dua kali dan melakukan 
kezaliman yang amat besar."(4) 

(Maksud a3" bukannya "membuat 

keputusan", malah maksudnya) ialah menyata atau 
menyampaikan pemberitaan dari Allah kepada 
mereka mengenai tindakan-tindakan masa depan 
mereka mengikut ilmu Allah yang mengetahui masa 
depan mereka, bukannya merupakan sesuatu 
ketetapan atau keputusan Allah yang dipaksakan ke 
atas mereka, yang mana dari keputusan inilah 
berlakunya tindakan mereka, kerana Allah S.W.T. 
tidak sekali-kali menetap atau memutuskan ke atas 
sesiapa supaya melakukan kerosakan. Firman-Nya: 


'bS- 


"Sesungguhnya Allah tidak sekali-kali menyuruh (manusia) 
melakukan pencabulan. "(28) 


(Surah al-A'raf) 


Allah hanya bermaksud memberitahu tentang ilmu- 
Nya yang mengetahui segala yang wuiud, kerana 
segala sesuatu yang akan berlaku itu merupakan 
sesuatu yang telah wujud mengikut ilmu Allah 
walaupun mengikut ilmu manusia ia belum lagi wujud 
dan belum lagi dibukakan tirainya. 


Allah telah menyatakan kepada Bani Israel dalam 
kitab Taurat yang dikurniakan kepada Nabi Musa a.s. 
bahawa mereka akan melakukan kerosakan di bumi 
(Baitul-Maqdis) sebanyak dua kali dan mereka akan 
menguasainya dengan sewenang-wenang. Setiap kali 
mereka meningkat maju dan tinggi, mereka 
menggunakan ketinggian mereka sebagai alat untuk 
melakukan kerosakan, lalu Allah melepaskan ke atas 
mereka hamba-hamba-Nya yang menewaskan 
mereka, mencabul kehormatan-kehormatan mereka 
dan menghancur-leburkan mereka: 








"Oieh itu apabila tiba masa kezaliman yang pertama dari 
keduanya Kami datangkan hamba-hamba Kami 'yang gagah 
perkasa dan bengis menyerang kamu lalu mereka 
menggelidah rumah-rumah kamu. Dan sesungguhnya 
peristiwa itu merupakan suatu janji yang tetap 
terlaksana."(5) 


Ini ialah peristiwa kezaliman mereka yang pertama, 
di mana mereka melakukan kezaliman di tanah suci 
dengan kekuatan dan kekuasaan yang dimiliki 
mereka, lalu Allah bangkitkan hamba-hamba-Nya 
yang sangat kuat dan gagah menyerang mereka, 
menceroboh kampung-kampung kediaman mereka 
dan bertindak sewenang-wenang pagi dan petang. 
Mereka memijak apa sahaja dan siapa sahaja yang 
ada di sana tanpa takut dan gentar. 


Jk£>J 


" Persitiwa itu merupakan suatu janji yang tetap 
terlaksana. /J (5) 

Yakni suatu janji yang tepat, tidak mungkir dan 
tidak bohong. 

Sehingga apabila Bani Israel telah mengecapi pahit 
getir malapetaka kekalahan dan kehinaan dan 
bertaubat kepada Allah, membetulkan semula 
keadaan diri mereka dan mengambil pengajaran dari 
malapetaka yang menimpa mereka dan sehingga 
apabila kaum penakluk itu pula bertindak angkuh dan 
terpesona dengan kekuatan mereka lalu mereka 
melakukan kezaliman dan kerosakan di negeri itu, 
maka Allah memberi giliran kepada Bani Israel yang 
kalah itu menewaskan kaum penakluk itu dan 
meneguhkan kedudukan mereka yang lemah supaya 
mengalahkan kaum penakluk yang angkuh itu: 



"Kemudian Kami memberi giliran kepada kamu menyerang 
dan mengalahkan mereka, dan Kami telah membantu kamu 
dengan harta kekayaan yang banyak dan anak-anak yang_ 
ramai dan Kami jadikan kamu lebih ramai bilangannya (dari 
musuh kamu)." (6) 


Kemudian kisah itu berulang sekali lagi. 


Dan sebelum ayat-ayat selanjutnya menghabiskan 
ramalan yang benar dan janji yang tetap terlaksana 
itu, Al-Qur'an menjelaskan dasar tindakan dan 
balasan: 







"Jika kamu berbuat baik bererti kamu berbuat baik kepada 
diri kamu sendiri dan jika kamu berbuat jahat, maka 




Dasar ini tidak berubah sama ada di dunia atau di 
Akhirat. Dasar ini menjadikan segala tindakan dan 
amalan seorang itu terpulang kepadanya dengan 
segala hasil dan buruk baiknya, la menjadikan balasan 
itu sebagai hasil tabi'i dari tindakan dan amalannya. 
Tindakan dan amalan inilah yang melahirkan hasil dan 
natijah dan membuat seseorang terikat dengannya 
dan bertanggungjawab terhadap dirinya sendiri, la 
boleh memberi kebaikan dan keburukan kepada 
dirinya jika ia mahu. Oleh sebab itu dia tidak boleh 
menyalahkan sesiapa melainkan dirinya sendiri apabila 
dia menerima balasan. 


Setelah selesai menjelaskan dasar tindakan dan 
balasan itu, Al-Qur'an melengkapkan ramalannya 
yang benar itu: 

"Oleh itu apabila tiba masa kezaliman yang kedua (Kami 
datangkan kaum yang lain menyerang kamu) supaya mereka 
memuramkan muka kamu dan memasuki Masjid Baitul- 
Maqdis sebagaimana mereka telah memasukinya pada kali 
yang pertama dan supaya mereka menghancurleburkan apa 
sahaja yang dikuasai mereka. "(7) 

Ayat ini tidak menyebut kerosakan yang telah 
dilakukan oleh Bani Israel selepas kejadian yang 
pertama kerana memadai dengan keterangan 
sebelumnya: 

"Kamu akan melakukan kerosakan di bumi (Baitul~Maqdis) 
dua kali"(4) 

tetapi ia menyebut malapetaka yang telah ditimpa ke 
atas mereka di dalam kejadian yang kedua ini: 



"Oleh itu apabila tiba masa kezaliman yang kedua (Kami 
datangkan kaum yang lain menyerang kamu) supaya mereka 
memuramkan muka kamu" (7) 

mereka memuramkan muka kamu dengan tindakan 
yang memberi pengajaran kepada mereka, iaitu 
balasan yang membuat hati mereka begitu sedih 
sehingga kesannya melimpah ke muka mereka atau 
kaum itu memuramkan muka mereka dengan 
tindakan-tindakan yang menghina dan mencabulkan 
kehormatan-kehormatan mereka. 



"Dan memasuki Masjid Baitul-Maqdis sebagaimana mereka 
telah memasukinya pada kali yang pertama "(7) 


serta membinasakan segala harta benda dan 
kampung halaman yang dikuasai mereka. 



"Dan supaya mereka menghancur-ieburkan apa sahaja yang 
dikuasai mereka. "(7) 

Itulah gambaran kebinasaan yang merangkumi 
segala-galanya. Tiada suatu pun yang selamat 

Ramalan itu berlaku tepat seperti yang dijanjikan 
Allah. Pada kali yang pertama Allah bangkitkan satu 
kaum menyerang dan mengalahkan Bani Israel dan 
pada kali yang kedua Allah bangkitkan pula satu 
kaum yang mengusir mereka keluar (dari tanah suci) 
sebagai pelarian di merata ceruk dunia dan 
menghancurleburkan kerajaan mereka. 

Al-Qur'an tidak menjelaskan apakah bangsa kaum 
yang telah dibangkitkan Allah untuk menyerang Bani 
Israel itu kerana penjelasan itu tidak menambah apa- 
apa dari segi pengajaran, sedangkan pengajaran 
itulah sahaja yang dikehendaki di sini. Begitu juga 
yang dimaksudkan (dengan cerita ini) ialah untuk 
menerangkan peraturan Sunnatullah yang 
diperlakukan ke atas manusia. 

Kemudian ramalan yang benar dan janji yang 
terlaksana itu diiringi pula dengan sebuah pernyataan 


bahawa kebinasaan yang telah menimpa mereka 
mungkin merupakan jalan untuk mendapatkan 



"Semoga Tuhan kamu melimpahkan rahmat~Nya ke atas 
kamu"(8) 

jika kamu mengambil pengajaran dari peristiwa- 
peristiwa itu. 

Tetapi jika Bani Israel mengulangi lagi perbuatan- 
perbuatan yang merosakkan di bumi ini, maka 
balasan tetap disediakan dan Sunnatullah tetap 
bertindak: 



"Dan sekiranya kamu kembali lagi (melakukan kerosakan) 
nescaya Kami kembali (mengazabkan kamu). "(8) 

Mereka telah kembali semula melakukan kerosakan, 
lalu Allah bangkitkan orang-orang Islam menguasai 
mereka dan mengusirkan mereka keluar dari seluruh 
Semenanjung Tanah Arab. Kemudian mereka kembali 
lagi melakukan kerosakan, lalu Allah bangkitkan 
kaum yang lain bertindak ke atas mereka hingga ke 
zaman moden, di mana Hitler telah menguasai dan 
menindas mereka. Pada hari ini pula mereka kembali 
melakukan kerosakan dalam bentuk negara Israel 
yang telah menimpakan berbagai-bagai kecelakaan ke 
atas orang-orang Arab yang menjadi bumiputera 
bumi Palestin, dan sudah tentu Allah akan 
membangkitkan satu kaum yang akan bertindak 
menimpakan ke atas mereka 'azab keseksaan yang 
dahsyat tepat dengan janji Allah yang tegas dan selari 
dengan Sunnatullah yang tidak pernah mungkir, dan 
sesungguhnya hari esok amat dekat kepada yang 
menunggunya. 

Ayat ini ditamatkan dengan penerangan tentang 
masa depan orang-orang kafir di Akhirat kerana masa 
depan mereka mempunyai titik persamaan dengan 
masa depan orang-orang yang melakukan kerosakan: 



"Dan Kami telah menjadikan Neraka Jahannam itu penjara 
kepada orang-orang yang kafir" (8) 

yakni penjara yang akan mengurung mereka dan 
tiada seorang pun dari mereka yang dapat 
melepaskan dirinya. 

■k -k * * 'k 'k 

(Pentafsiran ayat-ayat 9-11] 

Dari babak sejarah Bani Israel dan kitab suci Taurat 
yang dikurniakan kepada Musa supaya mereka 
berpandu dengannya, tetapi mereka tidak berpandu 
dengannya, malah mereka menurut jalan yang sesat 
hingga menyebabkan mereka binasa, ayat-ayat 
berikut berpindah pula kepada memperkatakan 
tentang Al-Qur'an yang memberi hidayat ke jalan 
yang amat lurus: 

" Sesungguhnya Al-QuKan ini memberi hidayat ke jalan yang 
amat lurus dan menyampaikan berita gembira kepada para 
Mu'minin yang mengerjakan amalan-amalan yang soleh 
bahawa mereka akan memperolehi pahala yang amat 
besar(9). Sesungguhnya orang-orang yang tidak beriman 
kepada hari Akhirat telah Kami sediakan untuk mereka '< azab 
yang amat pedih(IO). 


Skop Hidayat Al- Qur J an 

"Sesungguhnya Al-Qur'an ini memberi hidayat ke jalan yang 
amat lurus."(9) 


Demikianlah Al-Qur'an itu memberi hidayat yang 
amat lurus secara menyeluruh kepada manusia yang 
merangkumi berbagai-bagai kaum dan generasi umat 
manusia tanpa dibataskan zaman dan tempat 
Hidayatnya merangkumi segala peraturan dan cara 
hidup dan segala kebaikan yang dapat memandu 
manusia di setiap 1 zaman dan tempat 

la memberi hidayat ke jalan yang amat lurus di alam 
hati nurani dan perasaan dengan membawa 'aqidah 
yang jelas dan mudah, 'aqidah yang tidak 
mengandungi sebarang kepercayaan yang berbelit- 
belit dan kabur, 'aqidah yang membebaskan jiwa dari 
beban-beban kepercayaan yang karut dan khurafat- 
khurafat, 'aqidah yang membebaskan daya-daya 
tenaga manusia yang baik untuk bertindak dan 
membangun dan 'aqidah yang menghubung dan 
menyelaraskan di antara undang-undang alam tabi'i 
dengan undang-undang fitrah manusia. 

la memberi hidayat ke jalan yang amat lurus yang 
menyelaraskan di antara zahir dan batin manusia, di 
antara perasaan-perasaan dan tingkahlakunya dan di 
antara 'aqidah dan amalannya, di mana seluruhnya 
disimpulkan pada tali yang kukuh, yang tidak akan 
putus dan di mana manusia tetap memandang ke 
langit walaupun kakinya berpijak kukuh di bumi, dan 
ketika itu segala kerja dan amalan akan menjadi 
ibadat apabila seorang melakukannya kerana Allah 
walaupun kerja dan amalan itu berupa kerja dan 
kegiatan mencari keni'matan hidup dunia. 

la memberi hidayat ke jalan yang amat lurus di alam 
ibadat dengan memperseimbangkan di antara taklif 
dan daya tenaga supaya taklif-taklif itu tidak menjadi 
terlalu berat kepada seseorang sehingga 


menyebabkan ia merasa jemu dan berputus asa dari 
menunaikannya, supaya taklif-taklif itu tidak menjadi 
terlalu mudah dan senang sehingga menyebabkan 
seseorang itu menjadi lembik dan sewenang-wenang 
dan supaya taklif-taklif itu tidak melampaui batas 
kesederhanaan dan keupayaan. 

la memberi hidayat ke jalan yang amat lurus di 
dalam perhubungan-perhubungan manusia di antara 
satu sama lain, iaitu di antara individu-individu, 
pasangan-pasangan suami isteri, kerajaan-kerajaan, 
bangsa-bangsa, negara-negara dan kaum-kaum. Ia 
menegakkan hubungan-hubungan ini di atas asas- 
asas yang kukuh teguh, yang tidak terpengaruh 
kepada pendapat dan hawa nafsu, tidak condong 
kerana kasih dan marah dan tidak dijejaskan oleh 
kepentingan-kepentingan dan tujuan-tujuan peribadi 
itu-Iah asas-asas perhubungan yang telah diaturkan 
oleh Allah Yang Maha Mengetahui untuk para 
makhluk-Nya dan Dia amat mengetahui tentang 
kehendak-kehendak makhluk yang telah diciptakan- 
Nya dan amat arif dengan kehendak kepentingan 
mereka di setiap tempat di bumi dan setiap generasi 
mereka. Tegasnya Al~Qur'an memberi hidayat ke jalan 
yang amat lurus di dalam sistem pemerintahan, sistem 
kewangan, sistem kemasyarakatan dan sistem 
mu'amalat antarabangsa yang layak dengan dunia 
manusia. 


la memberi hidayat ke jalan yang amat lurus dalam 
mendokong semua agama samawi dan 
menghubungkaitkan di antara semua agama itu serta 
memulia dan memelihara kesucian-kesucian dan 
kehormatan-kehormatannya agar seluruh manusia 
dengan agama-agama samawi mereka dapat hidup 
dalam suasana aman damai. 




j jy 



"Sesungguhnya Ai-Qur'an ini memberi hidayat ke jalan yang 
amat lurus dan menyampaikan berita gembira kepada para 
Mu'minin yang mengerjakan amalan-amalan yang soleh 
bahawa mereka akan memperolehi pahaia yang amat 
besar(9). Sesungguhnya orang-orang yang tidak beriman 
kepada hari Akhirat telah Kami sediakan untuk mereka 'azab 
yang amat pedih. "(1 0) 


Hubungan Keimanan Dengan Amalan 

Inilah dasar AI-Qur'an yang asasi mengenai tindakan 
dan balasan. Ia menegakkan binaannya di atas 
keimanan dan amalan yang soleh. Oleh itu tiada 
keimanan tanpa amalan dan tiada amalan tanpa 

keimanan. Keimanan tanpa amalan ialah keimanan 
yang terbantut dan tidak mencapai 
kesempurnaannya, sedangkan amalan tanpa 
keimanan ialah amalan yang terputus dan tanpa asas. 
Hanya dengan keimanan dan amalan sahaja 
kehidupan manusia dapat berlangsung di atas jalan 
yang amat lurus. Hanya dengan keimanan dan 
amalan sahaja hidayat dapat dicapai dengan Al- 
Qur'an ini. 

Orang-orang yang tidak berpandu dengan hidayat 
Al-Qur'an akan ditinggal menjadi mangsa hawa nafsu 
manusia, iaitu manusia yang gopoh dan jahil yang 
tidak mengetahui apa yang akan memberi manfa'at 
dan mudharat kepada dirinya, dan manusia yang 
terburu-buru yang tidak dapat mengawal emosi- 
emosinya walaupun terdapat akibat yang buruk di 
sebaliknya: 



"Dan (ketika putus asa) manusia berdo'a memohon 
maiapetaka sama seperti dia berdo'a memohon kebaikan , 
dan sesungguhnya manusia itu bersifat amat gopoh." (1 1) 


Itu adalah berpunca kerana manusia tidak 
mengetahui akibat dan kesudahan urusan-urusannya. 
Kadang-kadang dia melakukan sesuatu tindakan, 
sedangkan tindakan itu tidak baik dan dia 
melakukannya dengan terburu-buru sedangkan dia 
tidak mengetahui keburukannya, atau dia mengetahui 
keburukannya tetapi dia tidak berupaya menahan 
desakan keinginannya dan mengawalkan terajunya. 
Hawa nafsu manusia sama sekali tidak dapat 
dibandingkan dengan hidayat Al-Qur'an yang teguh, 
tenang dan memberi bimbingan. Kedua-duanya 
merupakan dua arah jalan yang bertentangan, kedua- 
duanya hidayat Al-Qur'an dan hawa nafsu manusia 
itu amat jauh perbezaannya. 

****** 

(Pentafsiran ayat-ayat 12-21) 

Setelah menyentuh kisah Isra' dan bukti-bukti 
(kekuasaan Allah) yang terdapat di dalamnya, setelah 
menyentuh kisah Nuh dan kumpulan orang-orang 
Mu'minin yang diangkut bersama (di dalam 
bahteranya), setelah menyentuh kisah Bani Israel dan 
pemberitaan Allah yang telah disebut di dalam kitab 
Taurat serta maksud dari pemberitaan itu yang 
membayangkan undang-undang Allah terhadap para 
hamba-Nya, juga dasar-dasar tindakan dan balasan, 
setelah menyentuh kitab suci Al-Qur'an yang memberi 
hidayat ke jalan yang amat lurus 

Dan dari sentuhan-sentuhan ini hingga kepada 
pembicaraan-pembicaraan ayat-ayat Allah yang 
dikurniakan kepada para rasul, maka ayat-ayat berikut 
telah berpindah pula kepada pembicaraan tentang 
gejala-gejala kekuasaan Allah yang terdapat di alam 
buana. Dengan gejala-gejala inilah ia 
menghubungkan segala kegiatan manusia, tindak- 


tanduk mereka, usaha-usaha dan ganjaran yang 
diperolehi mereka, usaha-usaha dan hisab amalan 
mereka. Di sini jelaslah bahawa undang-undang 
tindakan dan balasan, usaha dan hisab amalan itu 
mempunyai hubungan yang amat rapat dengan 
undang-undang besar alam buana. Ia tertakluk 
kepada undang-undang besar itu sendiri, la 
ditegakkan di atas dasar-dasar dan peraturan- 
peraturan tetap dan tidak mungkir. Ia diatur rapi sama 
dengan kerapian peraturan alam buana yang 
mengendalikan peredaran malam dan siang dan 
seluruhnya adalah ditadbirkan oleh iradat Allah yang 
menciptakan malam dan siang itu: 

" Dan Kami telah jadikan malam dan siang sebagai dua tanda 
(kekuasaan kami ), ialu Kami hapuskan tanda malam (yang 
gelap) dan Kami jadikan tanda siang terang benderang 
supaya kamu dapat mencari limpah kurnia (rezeki) dari 
Tuhan kamu dan supaya kamu dapat mengetahui bilangan 
tahun-tahun dan hisab ; dan segala sesuatu telah Kami 
jelaskannya dengan terperinci(12). Setiap orang manusia 
Kami lekatkan di lehernya kalung amalannya masing-masing. 
Dan pada hari Qiamat kelak Kami akan keluarkan kepadanya 
buku (laporan amalan) yang akan didapatinya terbuka (untuk 
dibacakan-nya)(1 3). Bacalah buku laporan amalanmu (ini) 
cukuplah dirimu sendiri pada hari ini menjadi jurukira 
amalanmu sendiri(14). Barang siapa yang menerima hidayat 
maka sesungguhnya dia menerima kebaikan hidayat itu 
untuk dirinya sendiri dan barang siapa yang sesat maka 
sesungguhnya dia menerima akibat kesesatan itu ke atas 
dirinya sendiri juga. Dan seseorang itu tidak dapat 
menanggung dosa orang lain ; dan Kami tidak akan 
mengenakan 'azab sehingga Kami mengutuskan rasul (15). 
Dan jika Kami hendak membinasakan sesuatu negeri, maka 
Kami (lebih dahulu) perintahkan golongan penduduknya 
yang mewah (supaya menta'ati Allah) lalu mereka terus 
melakukan kefasiqan di sana, maka kerana itu wajarlah 
keputusan 'azab dijatuhkan ke atas negeri itu lalu Kami 
hancurkannya sehancur-hancurnya(1 6). Dan berapa banyak 
umat yang telah Kami binasakan sesudah Nuh , dan cukuplah 
(wahai Muhammad) Tuhanmu sendiri mengetahui dan 
melihat dosa-dosa' sekalian hamba-Nya(17). Siapa yang 
mahukan (keni'matan) dunia (sahaja). Kami akan segerakan 
(pemberian) Kami kepadanya di dunia ini segala keni'matan 
yang Kami kehendaki kepada orang yang Kami kehendaki, 
kemudian Kami sediakan untuknya Neraka Jahannam yang 
akan dimasukinya dalam keadaan tercela dan tersingkir dari 
rahmat Al la h (18). Dan sesiapa yang mahukan (keni'matan) 
Akhirat dan berusaha untuknya dengan usahanya (yang 
wajar), sedangkan dia beriman, maka orang-orang yang 
sedemikian usaha-usaha mereka tetap akan disyukuri (19). 
Setiap golongan itu dan golongan ini Kami hulurkan kepada 
mereka rezeki dari pemberian Tuhanmu. Dan pemberian 
Tuhanmu itu (selama-lamanya) tidak pernah tersekat(20). 
Lihatlah (di dunia) bagaimana Kami telah melebihkan 
setengah mereka dari setengah yang lain, dan demi 
sesungguhnya (pengurniaan) di Akhirat kelak lebih tinggi 
(perbezaan) darjat-darjatnya dan lebih besar (perbezaan) 
keutamaan-keutamaannya. "(2 1) 

Undang-undang alam buana yang mengendalikan 
peredaran malam dan siang itu mempunyai pertalian 
dengan usaha-usaha manusia untuk mencari rezeki, 
juga mempunyai pertalian dengan ilmu perkiraan 
tahun dan hisab, la mempunyai pertalian dengan 
usaha-usaha dan tindak-tanduk manusia yang baik 
dan yang jahat serta balasannya yang baik dan yang 
buruk, la mempunyai pertalian dengan akibat-akibat 
hidayat dan kesesatan, juga dengan dasar 

tanggungjawab peribadi, di mana seseorang tidak 
menanggung dosa orang yang lain, la mempunyai 
pertalian dengan janji Allah bahawa Dia tidak akan 


mengazabkan manusia melainkan setelah diutuskan 
Rasul kepada mereka, la mempunyai pertalian dengan 
Sunnatullah yang membinasakan negeri-negeri 
apabila golongan penduduknya yang mewah 
melakukan kefasiqan-kefasiqan. la mempunyai 
pertalian dengan nasib kesudahan golongan yang 
memilih kesenangan hidup dunia dan golongan yang 
memilih kesenangan hidup Akhirat, juga mempunyai 
pertalian dengan pemberian Allah kepada dua 
golongan itu di dunia dan Akhirat. Semuanya 
berlangsung mengikut satu undang-undang yang 
tetap dan peraturan-peraturan yang tidak berubah- 
ubah. Tiada sesuatu pun dari persoalan-persoalan 
tersebut berlaku secara serampangan sahaja. 



"Dan Kami telah jadikan malam dan siang sebagai dua tanda 
(kekuasaan kami), lalu Kami hapuskan tanda malam (yang 
gelap) dan Kami jadikan tanda siang terang benderang 
supaya kamu dapat mencari limpah kurnia (rezeki) dari 
Tuhan kamu dan supaya kamu dapat mengetahui bilangan 
tahun-tahun dan hisab, dan segala sesuatu telah Kami 
jelaskannya dengan terperinci. "(1 2) 

Malam dan siang merupakan dua gejala alam yang 
amat besar, yang membayangkan betapa rapinya 
perjalanan undang-undang alam yang tidak pernah 
kacau dan rosak walau sekalipun dan sentiasa bekerja 
dengan tekun siang dan malam. Apakah maksud dari 
penghapusan gejala malam yang disebut di dalam 
ayat ini, sedangkan gejala malam tetap wujud seperti 
gejala siang juga? Nampaknya - Wallahu 'alam - yang 
dimaksudkan dengan penghapusan gejala malam itu 
ialah penghapusan gelap, di mana segala sesuatu 
terlindung dari penglihatan dan segala harakat dan 
tubuh diam dan tenang. Malam itu seolah-olah 
terhapus apabila dibandingkan dengan cahaya siang 
dan dibandingkan dengan harakat segala makhluk 
yang hidup dan benda-benda, dan siang itu sendiri 
seolah-olah memancarkan cahaya yang menerangi 
segala sesuatu pada penglihatan mata. 

Tujuan dari penghapusan malam dan kelahiran 
siang ialah: 



"Supaya kamu dapat mencari limpah kurnia (rezeki) dari 
Tuhan kamu dan supaya kamu dapat mengetahui bilangan 
tahun-tahun dan hisab. "(12) 

Hari malam itu untuk beristirehat, mencari 
ketenangan dan memulihkan kekuatan dan tenaga, 
sedangkan hari siang untuk berusaha mencari rezeki. 
Dan dari peredaran malam dan siang manusia dapat 
mengetahui kiraan bilangan tahun dan kiraan masa** 
masa perjanjian, musim-musim dan perkiraan 
urusniaga-urusniaga. 

"Dan segala sesuatu telah Kami jelaskannya dengan 
terperind/'(12) 

Tiada suatu dan tiada sebarang urusan di alam 
buana ini ditinggalkan kepada kebetulan dan 
serampangan. Kehalusan undang-undang alam yang 
mengendalikan peredaran malam dan siang 
mengutarakan betapa halusnya pentadbiran dan 
perincian Ilahi. Undang-undang itulah yang menjadi 
saksi dan bukti. 

Kalung Dan Buku Laporan Amalan 


Dengan undang-undang alam buana inilah 
terikatnya dasar amalan dan balasan: 



"Setiap orang manusia Kami lekatkan di lehernya kalung 
amalannya masing-masing. Dan pada hari Qiamat kelak 
Kami akan keluarkan kepadanya buku (laporan amalan) yang 
akan didapatinya terbuka (untuk dibacakannya)(13). Bacalah 
buku laporan amalanmu (ini) cukuplah dirimu sendiri pada 
hari ini menjadi jurukira amalanmu sendiri. "(14) 

Kalung amalan setiap manusia ialah bahagian- 
bahagian amalan yang dilakukannya. Pelekatan 
kalung amalan pada leher seseorang itu 
menggambarkan bahawa kalung itu tidak bercerai 
tanggal dengannya mengikut ilustrasi Al-Qur'an 
apabila ia menggambarkan konsep-konsep dalam 
bentuk gambaran fizikal. Amalan seseorang itu tetap 
tidak terpisah darinya dan dia tetap tidak dapat 
melepaskan diri darinya. Begitu juga tujuan 
pengungkapan mengenai buku laporan amalan 
seseorang yang dikeluarkan dengan keadaan terbuka 
ialah menggambarkan amalan-amalannya itu 
terdedah dan terbuka, di mana seorang itu tidak 
dapat menyembunyikannya, atau berpura-pura tidak 
tahu atau menipu. Konsep ini digambarkan secara 
fizikal yang terbuka. Gambaran ini meninggalkan 
kesan yang lebih mendalam dan kuat di dalam jiwa 
dan perasaan. Ia menjadikan daya khayal seseorang 
itu tertumpu kepada kalung amalan itu dan 
memikirkan buku laporan itu dengan perasaan yang 
amat cemas dan takut kepada hari Qiamat yang 
gawat itu, di mana segala rahsia yang tersembunyi 
akan terbuka dan terdedah tanpa memerlukan saksi 
dan jurukira: 



Z' 'J J ^ 



"Cukuplah dirimu sendiri pada hari ini menjadi jurukira 
amalanmu."(14) 


Dengan undang-undang alam buana yang halus 
inilah terikatnya dasar amalan dan balasan: 





"Barang siapa yang menerima hidayat maka sesungguhnya 
dia menerima kebaikan hidayat itu untuk dirinya sendiri dan 
barang siapa yang sesat, maka sesungguhnya dia menerima 
akibat kesesatan itu ke atas dirinya sendiri juga. Dan 
seseorang itu tidak dapat menanggung dosa orang lain. "(15) 


Undang-undang Tindakan Dan Balasan 


Itulah tanggungjawab individu yang mengikatkan 
setiap orang dengan dirinya. Jika dia memilih jalan 
hidayat, maka kebaikannya akan terpulang kepada 
dirinya sendiri, dan jika dia memilih jalan yang sesat, 
maka akibatnya akan menimpa ke atas dirinya sendiri, 
dan tiada siapa pun yang dapat menanggung dosa 
orang lain- dan tiada siapa pun yang dapat 
meringankan bebanan orang lain, malah setiap orang 
bertanggungjawab terhadap amalannya dan setiap 
orang dibalas mengikut amalannya. Dan (pada hari 
itu) kawan yang akrab tidak akan mempedulikan 
kawan akrabnya. 


Rahmat Allah telah menghendaki bahawa Dia tidak 
akan mempersalahkan manusia dengan bukti-bukti 
kekuasaan-Nya yang bertaburan di merata ceruk alam 
buana, dan tidak pula mempersalahkan mereka 
dengan perjanjian semulajadi yang dimeteraikan 
dengan benih keturunan manusia semasa mereka 
masih berada di sulbi datuk nenek mereka, malah 
Allah lebih dahulu mengutuskan para rasul-Nya 
kepada mereka untuk memberi amaran dan 
peringatan: 







"Dan Kami tidak akan mengenakan ' azab sehingga Kami 
mengutuskan rasul. "(15) 


Itulah rahmat Allah memberi alasannya kepada 
manusia sebelum Dia mengenakan 'azab ke atas 
mereka. 


Demikianlah penguatkuasaan Sunnatullah yang 
membinasakan negeri-negeri dan mempersalahkan 
para penduduknya itu mempunyai pertalian yang 
rapat dengan undang-undang alam yang 
mengendalikan peredaran malam dan siang: 



"Dan jika Kami hendak membinasakan sesuatu negeri, maka 
Kami (lebih dahulu) perintahkan golongan penduduknya 
yang mewah (supaya menta'ati Allah) lalu mereka terus 

melakukan kefasiqan di sana , maka kerana itu wajarlah 
keputusan 'azab dijatuhkan ke atas negeri itu lalu Kami 
hancurkannya sehancur-hancurnya. "( i 6) 

Golongan Mewah Punca Kebinasaan Umat 

Golongan, mewah di dalam suatu umat itu ialah 
golongan pembesar-pembesar yang senang-lenang. 
Mereka memiliki harta kekayaan, orang-orang gaji 
dan kerehatan. Mereka meni'mati kehidupan yang 
tenang dan selesa, juga meni'mati kuasa, sehingga 
jiwa mereka menjadi lemah dan rosak, mereka 
bergelimang di dalam kefasiqan dan kejahatan tanpa 
malu segan, mereka mencabul nilai-nilai, perkara- 
perkara yang suci dan mulia, maruah, dan 
kehormatan-kehormatan. Oleh kerana tidak ada 
orang-orang yang dapat memukul tangan mereka 
yang ganas itu, maka mereka hidup sewenang- 
wenang melakukan kerosakan di bumi, mereka 
mengembangkan kejahatan di kalangan rakyat jelata 
dan memandang rendah kepada nilai-nilai yang luhur, 
iaitu nilai-nilai yang menjadi asas dan matlamat 
kehidupan umat Justeru itulah umat menjadi lemah, 
hilang daya kecergasannya dan, hilang unsur-unsur 
kekuatan dan punca-punca hidupnya, dan akhirnya 
umat itu binasa dan menutup lembaran riwayat 
hidupnya. 

Ayat ini menjelaskan Sunnatullah iaitu apabila Allah 
menetapkan kebinasaan kepada sesebuah negeri 
kerana penduduk-penduduknya telah melakukan 
perbuatan-perbuatan yang menjadi sebab kebinasaan 
itu, di mana munculnya golongan mewah yang ramai 
(yang melakukan kejahatan dengan sewenang- 
wenang) tanpa dihalang dan ditahan, maka Allah 
membiarkan golongan ini terus melakukan kefasiqan- 
kefasiqan yang meluas di negeri itu hingga 
menyebabkannya menjadi lemah dan kerana itu ia 
wajar menerima tindakan Sunnatullah yang 
menimpakan kehancuran dan kebinasaan ke atasnya. 
Jadi negeri itu sendiri yang bertanggungjawab 
terhadap kebinasaan yang telah menimpanya kerana 
ia tidak bertindak menghalangkan kefasiqan 
golongan orang-orang yang mewah itu dan tidak 
membetulkan sistem hidupnya yang membolehkan 
wujudnya golongan itu, kerana kewujudan golongan 
inilah yang menjadi sebab tindakan Allah membiarkan 
mereka terus melakukan kefasiqan-kefasiqan. 
Andainya negeri itu bertindak membendungkan 
kemunculan golongan mewah ini, sudah tentu ia 
tidak wajar menerima kebinasaan dan sudah tentu 
Allah tidak membiarkan mereka melakukan kefasiqan 
dan kerosakan hingga membawanya kepada 
kebinasaan. 

Iradat Allah telah menjadikan undang-undang yang 
tetap dan peraturan-peraturan yang tidak berubah 
kepada kehidupan manusia. Apabila sebab-sebabnya 
wujud, maka natijah-natijah akan mengikutinya dan 
ketika itu berlakulah iradat dan ketetapan undang- 
undang Allah. Allah tidak menyuruh melakukan 
kefasiqan kerana Allah tidak pernah menyuruh 


manusia melakukan perbuatan-perbuatan yang keji, 
tetapi kewujudan golongan mewah itu sendiri 
menunjukkan umat itu telah rosak dan lemah dan 
sedang menuju ke arah kehancuran, dan ia akan 
menerima ketetapan hukuman Allah sebagai balasan 
yang setimpal, la telah melanggar undang-undang 
Allah apabila ia membenarkan golongan mewah itu 
wujud dan hidup segar. 

Iradat Allah yang diterangkan di sini (dalam ayat ini) 
bukanlah iradat yang mengarah dan membimbing 
secara paksa yang melahirkan sebab, malah hanya 
iradat yang mengaturkan natijah di atas sebab sahaja. 
Begitu juga perintah (di dalam ayat ini) merupakan 
perintah yang tidak dapat dielak kerana undang- 
undang telah memperlakukan nya, kerana perintah 
itu bukanlah perintah yang memimpin kepada 
kefasiqan, tetapi perintah itu merupakan tindakan 
melahirkan natijah yang tabi'i hasil dari kewujudan 
golongan mewah yang melakukan kefasiqan. 

Di sini ketaralah tanggungjawab kelompok yang 
telah membiarkan peraturan-peraturan yang rosak 
melahirkan kesan-kesannya yang tidak dapat dielak 
dan tidak bertindak mencegah golongan mewah itu 
dari melakukan kefasiqan, dan akibatnya 
menyebabkan umat itu berhak menerima hukuman 
Allah yang menghancurleburkannya. 

Undang-undang ini telah berlaku pada umat-umat 
di zaman purbakala selepas Nabi Nuh a.s. generasi 
demi generasi. Setiap kali dosa-dosa itu berleluasa di 
kalangan satu umat, maka ia akan membawa umat 
itu kepada nasib kesudahan itu. Allah Maha 
Mengetahui segala dosa para hamba-Nya: 



"Dan berapa banyak umat yang telah Kami binasakan 
sesudah Nuh , dan cukuplah (wahai Muhammad) Tuhanmu 
sendiri mengetahui dan melihat dosa-dosa sekalian hamba- 
Nya. "(17) 

Selepas itu barang siapa yang ingin hidup untuk 
dunia sahaja tanpa mengharapkan kehidupan yang 
lebih tinggi dari kehidupan di bumi, di mana dia 
hidup, maka Allah akan memberi bahagiannya di 
dunia ini dengan segera apabila Dia kehendaki, 
kemudian di Akhirat kelak dia akan ditunggu oleh 
Neraka Jahannam. Orang-orang yang tidak 
mengharapkan kehidupan yang lebih jauh dari 
kehidupan di dunia ini akan terus bergelumang di 
dalam lumpurnya, nodanya dan kekotorannya. 
Mereka mencari keni'matan-keni'matan dunia seperti 
binatang-binatang ternakan. Mereka menyerah diri 
kepada hawa nafsu. Mereka sanggup melakukan 
segala kejahatan yang membawa mereka ke Neraka 
Jahannam demi untuk mencapaikan keni'matan hidup 
dunia: 

" Siapa yang mahukan (keni'matan) dunia (sahaja), Kami 
akan segerakan (pemberian) Kami kepadanya di dunia ini 
segaia keni'matan yang Kami kehendaki kepada orang yang 
Kami kehendaki, kemudian Kami sediakan untuknya Neraka 
Jahannam yang akan dimasukinya dalam keadaan tercela 
dan tersingkir dari rahmat Allah. "(18) 


Mereka tercela kerana kejahatan-kejahatan yang 
telah dilakukan mereka dan tersingkir dari rahmat 
Allah dengan balasan "azab yang diterima mereka. 



"Dan sesiapa yang mahukan (keni'matan) Akhirat dan 
berusaha untuknya dengan usahanya (yang wajar), 
sedangkan dia beriman , maka orang-orang yang sedemikian 
usaha-usaha mereka tetap akan disyukuri."(19) 


Orang yang mengingini Akhirat pastilah berusaha 
melakukan amalan-amalan Akhirat iaitu menunaikan 
segala tugas dan tanggungjawabnya dan 
menegakkan segala amalannya di atas keimanan. Dan 
keimanan itu bukanlah dengan berangan-angan, 
malah keimanan yang sebenar ialah keyakinan yang 
teguh di dalam hati dan membuktikannya dengan 
amalan. Beramal dan berusaha untuk Akhirat tidak 
menafikan seseorang dari mengecapi keni'matan- 
keni'matan dunia yang baik. Dia hanya dikehendaki 
memandang ke ufuk yang lebih tinggi dan tidak 
menjadikan hidup dunia ini sebagai matlamat 
hidupnya, dan selepas itu dia bebas mengecapi 
keni'matan-keni'matan hidup dengan syarat dia 
mengawalkan hawa nafsunya dan tidak menjadikan 
dirinya hamba kepada keni'matan dunia. 


Jika orang yang mengingini kesenangan hidup 
dunia sahaja itu berakhir dengan masuk Neraka 
Jahannam dengan keadaan tercela dan tersingkir dari 
rahmat Allah, maka orang yang mengingini 
kesenangan hidup Akhirat akan berakhir dengan 
mendapat kesenangan Akhirat, di mana dia akan 
menerima balasan dan penghormatan di alam al- 
Mala'ul-A'la, sebagai balasan kerana usahanya yang 
mulia untuk mencapai matlamat yang mulia dan 
sebagai balasan kerana dia sentiasa melihat dengan 
penuh harapan kepada ufuk hidup Akhirat yang jauh 
dan gemilang. 


Hidup untuk dunia semata adalah hidup yang hanya 
layak dengan ulat-ulat, binatang-binatang 
merangkak, serangga, hama-hama, binatang- 
binatang buas dan binatang-binatang ternakan 
sahaja, tetapi hidup untuk Akhirat adalah satu- 
satunya hidup yang layak dengan makhluk insan yang 


dimuliakan di sisi Allah. Dia diciptakan Allah dengan 
ciptaan yang elok dan seimbang, dia ditiupkan Allah 
dengan roh ciptaan-Nya yang merupakan rahsia Allah 
yang membuat manusia cenderung ke langit 
walaupun dua kakinya berpijak di bumi. Walau 
bagaimanapun kedua-dua golongan (pencinta dunia 
dan pencinta Akhirat) itu masing-masing mendapat 
habuan kurnia dari Allah belaka. Golongan yang 
menuntut dunia diberikan kesenangan dunia, dan 
golongan yang menuntut kesenangan Akhirat akan 
memperolehinya kelak. Limpah kurnia Allah tidak 
dapat ditahan dan dihalang oleh sesiapa pun. la 
adalah bebas dan tertakluk kepada 
masyi'ah(kehendak) Allah yang bebas: 

> 

"Setiap golongan itu dan golongan ini Kami hulurkan 
kepada mereka rezeki dari pemberian Tuhanmu. Dan 
pemberian Tuhanmu itu (selama-iamanya) tidak pernah 
tersekat. "(20) 

Perbezaan pendapatan dan kedudukan di bumi 
dapat diperhatikan dengan jelas di antara manusia 
mengikut masing-masing sarana dan punca pencarian 
rezeki, juga mengikut masing-masing kecenderungan 
dan pekerjaan, sedangkan ruang dan lapangan bumi 
ini hanya sempit dan terbatas sahaja. Bagaimana nanti 
perbezaan itu akan berlaku kepada mereka di ruang 
yang luas dan masa yang panjang, bagaimana nanti 
perbezaan mereka di alam Akhirat, di mana seluruh 
keni'matan dunia apabila ditimbang tidak mencapai 
seberat sebelah sayap nyamuk pun? 



"Lihatlah (di dunia) bagaimana Kami telah melebihkan 
setengah mereka dari setengah yang lain, dan demi 
sesunggahnya (pengurniaan) di Akhirat kelak lebih tinggi 
(perbezaan) darjat-darjatnya dan lebih besar (perbezaan) 
keutamaan-keutamaannya . "(2 1) 

Oleh itu sesiapa yang inginkan perbezaan yang 
sebenar dan perbezaan yang amat besar, maka ia 
boleh didapati di Akhirat, iaitu di ruang alam yang 
amat luas dan ruang zaman yang amat panjang yang 
tiada siapa mengetahui batas-batas sempadannya 
melainkan hanya Allah sahaja. Untuk inilah orang- 
orang yang ingin berlumba-Iumba patut berlumba, 
bukannya berlumba-Iumba untuk yang merebut 
keni'matan dunia yang sedikit dan sekelumit. 


(Kumpulan ayat-ayat 22-39) 

"Janganlah engkau mengadakan Tuhan yang lain di samping 
Allah menyebabkan engkau terseiepoh dengan keadaan 
tercela dan kecewa(22). Dan Tuhanmu telah memutuskan 
supaya kamu jangan menyembah melainkan hanya Dia 
sahaja dan supaya memberi layanan yang baik kepada dua 
ibubapa. Jika salah seorang di antara keduanya atau kedua- 
duanya meningkat usia tua dalam jagaanmu, maka 
janganlah sekali-kali engkau mengucapkan sebarang kata- 
kata yang kasar kepada keduanya dan janganlah sekali-kali 
engkau menyergahkan keduanya dan ucapkanlah kepada 
keduanya dengan kata-kata yang muiia(23). Dan hendaklah 
engkau merendahkan sayap rendah diri kepada keduanya 
kerana kasih sayang dan berdo'alah: Ya Tuhanku ! 
Limpahkanlah rahmat ke atas keduanya sebagaimana 
mereka membelaku di masa kecil(24). Tuhan kamu lebih 
mengetahui segala niat yang tersemat di dalam hati kamu ; 
jika kamu orang-orang yang berniat baik ; maka 
sesungguhnya Aliah Maha Pengampun terhadap orang- 
orang yang sentiasa bertaubat(25). Berikanlah kepada 
kerabatmu haknya masing-masing r juga kepada orang 
miskin dan orang musafir (yang terlantar) dan janganlah 
engkau berbelanja dengan membazir(26). Sesungguhnya 
para pembazir itu adalah saudara-saudara syaitan dan 
syaitan amat kufur terhadap (ni'mat) Tuhannya(27). Dan jika 
engkau tidak dapat melayani mereka kerana (masih) mencari 
rahmat (rezeki) yang engkau harapkannya dari Tuhanmu , 
maka ucapkanlah kepada mereka dengan kata-kata yang 
lemah-lembut(28). Dan janganlah engkau jadikan tanganmu 
terbelenggu di lehermu (bersikap bakhil) dan janganlah pula 
engkau membukanya dengan seluas-luasnya (bersikap boros) 
menyebabkan engkau terseiepoh dengan keadaan tercela 
dan lema h "(29). 










menyempitkan rezeki kepada sesiapa yang dikehendaki-Nya. 
Sesungguhaya Allah Maha Mengetahui dan Maha Melihat 
keadaan hamba-hamba-Nya(30). Dan janganlah kamu 
membunuh anak-anak kamu kerana takutkan kepapaan. 
Kamilah yang memberi rezeki kepada mereka dan kepada 
kamu. Sesungguhnya perbuatan membunuh mereka adalah 
satu kesalahan yang amat besar(31). Dan janganlah kamu 
hampiri perbuatan zina, kerana sesungguhnya zina itu suatu 
pencabulan yang keji dan suatu jalan yang buruk 
akibatnya(32). Dan janganlah kamu membunuh seseorang 
manusia yang diharamkan Allah membunuhnya melainkan 

dengan sebab yang benar. Dan barang siapa dibunuh secara 
zalim , maka sesungguhnya Kami telah memberikan kepada 
walinya kuasa (menuntut qisas atau diyat ), oleh itu janganlah 
si wali itu bertindak melampaui batas dalam tuntutan balas 
bunuh , sesungguhnya dia tetap diberi pertolongan(33). Dan 
janganlah kamu hampiri harta anak yatim melainkan dengan 
cara yang sebaik-baiknya sehingga dia meningkat umur 
dewasa. Dan sempurnakanlah segala perjanjian i, kerana 
perjanjian itu akan ditanya(34). Dan sempurnakanlah 
sukatan jika kamu menyukat dan timbanglah dengan 
timbangan yang adil, itulah yang lebih baik dan lebih elok 
akibatnya(35). Dan janganlah kamu ikut sesuatu yang kamu 
tidak tahu. Sesungguhnya telinga, mata dan hati itu 
semuanya akan ditanya(36). Dan janganlah engkau berjalan 
di bumi ini dengan lagak yang angkuh , kerana 
sesungguhnya engkau tidak akan menembusi bumi (dengan 
jejakmu) dan tidak pula akan sampai setinggi gunung(37). 
Semua (larangan) itu adalah keburukannya amat dibenci di 
sisi Tuhanmu(38). Itulah sebahagian dari hikmat yang 
diwahyukan Tuhanmu kepadamu, dan janganlah engkau 
mengadakan Tuhan yang lain di samping Aliah 
menyebabkan kamu dicampakkan ke dalam Neraka 
Jahannam dengan keadaan tercela dan tersingkir dari 
rahmat Allah"(39). 


Di dalam pelajaran yang silam peraturan-peraturan 
amalan dan balasan, hidayat dan kesesatan, usaha 
dan hisab telah dihubungkan dengan undang-undang 
alam buana yang mengendalikan peredaran malam 
dan siang, dan di dalam pelajaran ini peraturan- 
peraturan tingkahlaku, adab-adab susila, tugat-tugas 
individu dan kelompok dihubungkan dengan 'aqidah 
keesaan Allah selaku ikatan yang kukuh, di mana 
dihubungkan segala pertalian di dalam keluarga, 
masyarakat dan kehidupan. 


Dalam pelajaran yang silam diterangkan: 




J». 

S 


" Sesungguhnya Ai-Qur'an ini memberi hidayat ke jalan yang 
amat lurus"(9) 


juga diterangkan: 



"Dan segala sesuatu telah Kami jelaskannya dengan 
terperinci. "(12) 


Oleh itu di dalam pelajaran ini dijelaskan sebahagian 
dari perintah-perintah dan larangan-larangan Al- 
Qur'an yang membawa ke jalan yang amat lurus, juga 
memperincikan sebahagian dari peraturan 
tingkahlaku dalam kehidupan di alam kenyataan. 


Pelajaran ini dimulakan dengan larangan terhadap 
syirik dan pengumuman perintah Allah supaya 
manusia menyembah-Nya sahaja, kemudian 
dimulakan penjelasan mengenai perintah-perintah 
dan tugas-tugas, memberi layanan yang baik kepada 
dua ibubapa, memberi bantuan kepada kerabat, 
orang miskin dan orang musafir yang terlantar tanpa 
memboros dan membazir. Pengharaman membunuh 
anak, pengharaman zina, pengharaman membunuh 
orang, penjagaan harta anak yatim, penunaian janji, 
penyempurnaan sukatan dan timbangan, 
pemeriksaan yang teliti untuk mempastikan 


kebenaran sesuatu, larangan berlagak angkuh dan 
sombong, kemudian diakhiri pula dengan amaran 
terhadap syirik. Seluruh perintah, larangan dan taklif- 
taklif itu terkumpul di antara awal pelajaran dengan 
akhirnya dan semuanya dihubungkan dan 
disimpulkan kepada 'aqidah tauhid yang menjadi 
tapak asas binaan kehidupan. 

****** 


(Pentafsiran ayat-ayat 22 - 24) 



"Janganlah engkau mengadakan Tuhan yang lain di samping 
Allah menyebabkan engkau terselepoh dengan keadaan 
tercela dan kecewa. "(22) 


Itulah larangan terhadap kepercayaan syirik dan 
amaran terhadap akibatnya. 

Walaupun perintah ini merupakan suatu perintah 
umum, tetapi ia dihadapkan dalam bentuk perintah 
kepada individu supaya setiap orang merasa dan 
sedar bahawa, perintah ini adalah suatu perintah 
khusus mengenai dirinya atau khusus dikeluarkan 
kepadanya. Kepercayaan merupakan perkara peribadi, 
di mana setiap orang bertanggungjawab kepadanya 
dengan dirinya sendiri. Akibat yang menunggu setiap 
orang yang menyeleweng dari 'aqidah tauhid ialah dia 
akan: 

\S 

Uyjc* 

"Tercela "(22) 

kerana perbuatan keji yang dilakukannya. 



"Dan kecewa "(22) 

Dia tidak akan ditolongi Allah, dan barang siapa 
yang tidak ditolongi Allah akan menjadi seorang yang 
kecewa walaupun penolongan-penolongnya ramai. 
Kata: 

B 

"Menyebabkan engkau terselepoh dengan keadaan 
tercela" (22) 

menggambarkan keadaan seorang yang terhina dan 
kecewa hingga dia terduduk atau jatuh terselepoh. 
Gambaran ini membayangkan betapa lemah 

kedudukannya, kerana duduk terselepoh itu 

merupakan keadaan seorang yang amat lemah dan 
hina diri. Kata-kata itu juga membayangkan keadaan 
terbiar dan kecewa yang berterusan, kerana 
perbuatan duduk itu tidak membayangkan 

pergerakan dan perubahan keadaan. Kata-kata ini 
memanglah dimaksudkan di tempat ini. 



"Dan Tuhanmu telah memutuskan supaya kamu jangan 
menyembah melainkan hanya Dia sahaja."(23) 

Ini merupakan perintah supaya mentauhidkan Allah 
selepas dilarang melakukan perbuatan syirik. Perintah 
ini disampaikan dengan kata-kata keputusan, kerana 
ia merupakan satu perintah yang pasti sama dengan 
kepastian sesuatu keputusan atau Qadha' Allah. Kata- 
kata " L (memutus) menyalutkan perintah itu 
dengan pengertian ketegasan di samping pengertian 
pembatasan yang memberi makna penafian dan 
pegecualian iaitu: 

i 

"Supaya kamu jangan menyembah melainkan hanya Dia 
sahaja"(23) 


kerana itu seluruh suasana ayat ini membayangkan 
ketegasan dan kepastian. 


Setelah ditegakkan asas tauhid barulah diterangkan 
pula tugas-tugas keindividuan dan tugas-tugas 
kemasyarakatan, iaitu tugas-tugas yang berasaskan 
'aqidah tauhid yang bertapak dalam jiwa, iaitu 
'aqidah yang menyatukan motif dan matlamat dari 
segala tugas dan tindakan. 


Hubungan pertama selepas hubungan 'aqidah ialah 
hubungan keluarga, oleh kerana itu penjelasan ayat 
ini menghubungkan kewajipan berbuat baik kepada 
ibubapa dengan kewajipan menyembah Allah untuk 
menerangkan betapa tingginya nilai berbuat baik 
kepada ibubapa itu di sisi Allah. 


memandang ke depan, iaitu memandang kepada 
zuriat keturunan, memandang kepada generasi baru 
dan generasi masa depan. Perhatian mereka sangat 
sedikit memandang ke belakang, iaitu memandang 
kepada orang tua-orang tua, memandang kepada 
generasi-generasi yang sedang mengundur diri. Oleh 
sebab inilah generasi anak-anak perlu 
membangkitkan kesedaran mereka supaya berpusing 
ke belakang dan menoleh kepada ayah-ayah dan ibu- 
ibu mereka. 

Fitrah semulajadi yang mendorong kedua ibubapa 
berusaha membela anak-anak mereka dan membuat 
mereka sanggup berkorban apa sahaja walaupun diri 
mereka sendiri. Jika tunas tumbuhan yang hijau 
menyedut segala makanan yang terdapat pada biji 
benih hingga akhirnya menjadi hancur, dan jika anak 
ayam dalam telur itu menyedut segala makanan yang 
terdapat dalam telur hingga akhirnya tinggal kulit, 
maka begitulah juga anak-anak manusia menyedut 
segala madu, segala kesihatan, segala daya usaha dan 
segala perhatian ibubapa mereka hingga akhirnya 
mereka menjadi tua renta jika kedua-duanya 
dipanjangkan umur, namun begitu kedua-duanya 
tetap merasa bahagia dan senang hati. 

Tetapi bagi anak-anak pula mereka cepat 
melupakan semua pengorbanan-pengorbanan 
ibubapa. Mereka mengambil giliran mereka berkejar 
ke depan dan menumpu perhatian mereka kepada 
isteri-isteri dan anak-anak mereka pula. Demikianlah 


Hubungan Anak Dan Ibubapa 



kemaraan hidup. 

Justeru itu para ibubapa tidak perlu berpesan 
supaya anak-anaknya menjaga dan membela anak- 
anak mereka, malah para anaklah yang perlu 
dibangkitkan kesedaran mereka dengan sungguh- 
sungguh supaya mereka mengingatkan kewajipan 
mereka terhadap ibubapa yang telah memberi seluruh 
madu kepada mereka hingga kering (tua renta). 

Di sinilah diterangkan perintah supaya berbuat baik 
kepada ibubapa dalam bentuk keputusan dari Allah 
yang mendokong pengertian perintah yang wajib 
setelah menerangkan perintah yang wajib supaya 


" Dan supaya memberi layanan yang baik .kepada dua 
ibubapa. Jika salah seorang di antara keduanya atau kedua- 
duanya meningkat usia tua dalam jagaanmu, maka 
janganlah sekali-kali engkau mengucapkan sebarang kata- 
kata yang kasar kepada keduanya dan janganlah sekali-kali 
engkau menyergahkan keduanya dan ucapkanlah kepada 
keduanya dengan kata-kata yang mulia(23). Dan hendaklah 
engkau merendahkan sayap rendah diri kepada keduanya 
kerana perasaan kasih sayang dan berdo alah: Ya Tuhanku I 
Limpahkanlah rahmat ke atas keduanya sebagaimana 
mereka membelaku di masa kecil. "(24) 

Dengan ungkapan-ungkapan yang lemah-lembut 
dan gambaran-gambaran yang memberi inspirasi 
inilah Al-Qur'anul-Karim merangsangkan kesedaran 
berbuat baik dan perasaan kasih sayang di dalam hati 
anak-anak. Ini disebabkan kerana hidup yang terus 
mara membawa makhluk-makhluk yang hidup itu 
sentiasa menarik perhatian mereka supaya 


menyembah Allah. 

Penjelasan ayat itu memayungi seluruh suasana 
dengan bayangan yang selembut-lembutnya. dan 
merangsangkan kesedaran supaya mengingati 
kenangan-kenangan zaman kecil dan perasaan- 
perasaan kasih sayang dan rindu mesra: 



"Jika salah seorang di antara keduanya atau kedua-duanya 
meningkat umur tua dalam jagaanmu. "(23) 

Umur yang tua itu mempunyai kehormatan dan 
kelemahannya, umur yang tua itu mempunyai makna 
dan saranannya. Kata-kata (di bawah 

jagaanmu) menggambarkan pengertian berlindung 
dan menumpang ketika tua dan lemah. 

"Maka janganlah sekali-kali engkau mengucapkan sebarang 
kata-kata yang kasar kepada keduanya dan janganlah sekali- 
kali engkau menyergahkan keduanya. "(23) 


Inilah peringkat pertama dari peringkat-peringkat 
memelihara dan menjaga adab sopan terhadap 
ibubapa, iaitu si anak jangan sekali-kali mengeluarkan 
kata-kata yang membayangkan rasa bosan dan marah 
atau kata-kata yang membayangkan penghinaan dan 
budi bahasa yang kasar. 



"Dan ucapkanlah kepada keduanya dengan kata-kata yang 
mulia "(23) 


Inilah peringkat budi bahasa positif yang tertinggi, 
iaitu si anak hendaklah bercakap dengan kedua-dua 
orang tuanya dengan menggunakan kata-kata yang 
membayangkan sikap mulia dan menghormati 
mereka. 

"Dan hendaklah engkau merendahkan sayap rendah diri 
kepada keduanya kerana kasih sayang. "(24) 

Di sini ayat ini mengungkapkan dengan uslub yang 
begitu lembut dan halus, ia menyentuh lubuk hati dan 
perasaan. Itulah perasaan kasih sayang yang amat 
halus hingga ia merupakan seolah-olah sikap rendah 
diri yang tidak sanggup mengangkat mata dan 
menolak perintah, dan seolah-olah sikap rendah diri 
itu mempunyai sayap yang boleh direndahkan untuk 
menyatakan rasa damai dan menyerah ta'at. 



"Dan berdo'alah: Ya Tuhanku i Limpahkanlah rahmat ke atas 
keduanya sebagaimana mereka membelaku di masa 
kecil. "(24) 


Itulah kenangan mesra, iaitu kenangan zaman kecil 
yang lemah di bawah belaan dua ibubapa dan kini 
kedua-duanya sedang berada dalam keadaan yang 
lemah dan memerlukan belaan dan kasih mesra sama 
seperti anak-anak itu memerlukannya di zaman kecil. 
Itulah do'a si anak kepada Allah supaya melimpahkan 
rahmat ke atas ibubapa, kerana rahmat dan 
pemeliharaan Allah itu lebih luas dan syumul dan 
pekarangan-Nya lebih lapang dan kerana Aliahlah 
yang lebih berkuasa membalas budi baik mereka yang 
telah memberi darah dan hatinya yang tidak dapat 
dibalas oleh anak-anak. 


Ujar al-Hafiz al-Bazzar dengan sanadnya dari 
Buraydah dari bapanya: Ada seorang lelaki sedang 
bertawaf dengan mengendungkan ibunya lalu dia 
bertanya Nabi s.a.w., "Adakah hamba telah 
menunaikan haknya (hak ibunya)?" Jawab beliau: 
"Tidak. Tidak dengan hanya sekali pandang sahaja 
sampai satu keluhan pun". 

****** 


(Pentafsiran ayat 25) 

Oleh sebab di dalam ayat ini segala perasaan dan 
harakat telah dihubungkan dengan 'aqidah, maka ia 
diiringi dengan pernyataan yang memulangkan segala 
urusan kepada Allah yang mengetahui segala niat hati 
dan mengetahui segala rahsia di sebalik perkataan- 
perkataan dan perbuatan-perbuatan. 



"Tuhan kamu lebih mengetahui segala niat yang tersemat di 
dalam hati kamu , jika kamu orang-orang yang berniat baik , 
maka sesungguhnya Allah Maha Pengampun terhadap 
orang-orang yang sentiasa bertaubat. "(25) 

Pernyataan ini disebut sebelum menghuraikan taklif- 
taklif, kewajipan-kewajipan dan peradaban- 

peradaban yang lain untuk dijadikan rujukan bagi 
setiap perkataan dan perbuatan dan untuk dibukakan 
pintu taubat dan kasihan belas kepada orang yang 
melakukan kesalahan atau cuai menunaikan 

kewaiipannya, kemudian dia kembali semula kepada 
Allah dan bertaubat dari kesalahan dan kecuaiannya. 

Selama hati itu baik, maka pintu keampunan itu 
tetap terbuka. Para "Awwabin" ialah orang-orang 
yang apabila mereka melakukan kesalahan mereka 
kembali semula kepada Allah memohon keampunan- 
Nya. 


****** 


(Pentafsiran ayat-ayat 26 - 28) 

Setelah berbicara mengenai kebaktian kepada 
ibubapa, ayat berikut memperkatakan pula tentang 
kebaktian kepada seluruh kerabat dan terus 
menyambung dengan orang-orang miskin dan orang 
musafir dengan tujuan memperluaskan hubungan 
kerabat itu supaya merangkumi hubungan-hubungan 
insaniyah dalam ertikatanya yang luas: 


Hubungan Dengan Ahli Kerabat Orang-orang 
Miskin Dan Musafir Yang Terlantar 



"Berikanlah kepada kerabatmu haknya masing-masing ; juga 
kepada orang miskin dan orang musafir (yang terlantar) dan 
janganlah engkau berbelanja dengan membazir(26). 
Sesungguhnya para pembazir itu adalah saudara-saudara 

syaitan dan syaitan amat kufur terhadap ni'mat 
Tuhannya(27). Dan jika engkau tidak dapat meiayani mereka 
kerana (masih mencari rahmat (rezeki) yang engkau 
harapkannya dari Tuhanmu , maka ucapkanlah kepada 
mereka dengan kata-kata yang iemah-lembut. "(28) 

Al-Qur'an menjadikan kerabat, orang miskin dan 
orang musafir yang terlantar itu mempunyai hak di 
atas orang-orang Islam yang harus ditunaikan dengan 
menghulurkan bantuan yang terhak kepada mereka. 
Dan bantuan ini bukanlah merupakan suatu 
pemberian kemurahan hati dari seorang kepada 
seorang yang lain, malah merupakan suatu hak yang 
difardhukan Allah serta dihubungkan-Nya dengan 
kewajipan menyembah dan mentauhidkan-Nya. Ia 
merupakan suatu kewajipan yang pasti ditunaikan 
untuk melepaskan tanggungjawabnya dan untuk 
menghubungkan kasih mesra di antaranya dengan 
orang yang diberikan bantuan itu. Apa yang 
dilakukannya itu merupakan pelaksanaan kewajipan 
yang terletak di atas bahunya. 

Pengertian Membazir 

Al-Qur'an melarang perbuatan membazir, dan yang 
dimaksudkan dengan pembaziran - mengikut 
pentafsiran Ibn Mas'ud dan ibn 'Abbas - ialah 
perbelanjaan yang dibelanjakan pada jalan yang tidak 
sebenar. Ujar Mujahid, sekiranya seseorang itu 
membelanjakan seluruh harta kekayaannya pada jalan 
yang sebenar, maka dia tidak disifatkan sebagai 
seorang pembazir, tetapi sebaliknya jika dia 
membelanjakan secupak makanan pada jalan yang 
tidak sebenar, maka dia disifatkan sebagai seorang 
pembazir. 

Jadi, yang diperhitungkan di sini bukannya banyak 
sedikit perbelanjaan itu, tetapi ialah tempat 
dibelanjakan harta itu. Oleh sebab itulah orang-orang 
yang membazir itu dianggap saudara-saudara syaitan 
kerana mereka membelanjakan harta mereka ke jalan 
kebatilan, kejahatan dan maksiat. Mereka benar- 
benar merupakan saudara-saudara dan rakan-rakan 
sejawat syaitan: 



"Dan syaitan-syaitan amat kufur terhadap ni'mat 
Tuhannya. "(27) 

Dan andaikata seorang itu belum lagi mempunyai 
keluasan harta yang membolehkannya untuk 
menunaikan hak kerabat, orang-orang miskin dan 
orang-orang musafir dan merasa malu untuk 
menghadapi mereka lalu dia berdo'a kepada Allah 
agar mengurniakan rezeki kepadanya dan kepada 
mereka, maka hendaklah dia janjikan mereka hingga 
ke masa dia mendapat keluasan dan hendaklah dia 
bercakap dengan mereka dengan perkataan- 
perkataan yang Iemah-lembut, dan janganlah 
menaruh perasaan bosan terhadap mereka dan 
janganlah pula diam membisu sahaja menyebabkan 
mereka merasa tidak senang dan marah, kerana kata- 
kata yang Iemah-lembut dan menyenangkan itu dapat 


memberi pampasan, harapan dan kesabaran kepada 
mereka. 


•k * -k * * -k 


(Pentafsiran ayat-ayat 29-30) 

Sehubungan dengan pembaziran dan larangan 
melakukannya, Al-Qur'an menyuruh supaya 
mengamalkan sikap bersederhana dalam semua 
perbelanjaan: 

"Dan janganlah engkau jadikan tanganmu terbelenggu di 
lehermu (bersikap bakhil) dan janganlah puia engkau 
membukanya dengan seluas-luasnya (bersikap boros) 
menyebabkan engkau terseiepoh dengan keadaan tercela 
dan lemah . "(29) 




Perimbangan merupakan asas yang pokok dalam 
sistem hidup Islam, dan keterlaluan merosakkan 
perimbangan. Pengungkapan di sini berlangsung 
dengan cara gambaran, di mana sifat bakhil 
digambarkan dengan tangan yang terbelenggu di 
leher dan sifat memboros digambarkan dengan 
tangan yang terbuka dengan seluasnya hingga tidak 
dapat memegang sesuatu apa, dan seterusnya 
menggambarkan kesudahan bakhil dan boros itu 
dengan duduk terseiepoh yang membayangkan 
kedudukan orang yang tercela dan lemah. Kata-kata 
dari segi bahasa bererti binatang yang tidak 
dapat berjalan dan berhenti kerana lemah, 
demikianlah juga si bakhil m.enjadi lemah dengan 
sebab tabi'at kikirnya menyebabkannya tidak dapat 
bergerak. Begitulah juga nasib pemboros lambat-laun 
dia akan ber-akhir dengan kelumpuhan dan 
terseiepoh lemah. Dan kedua-dua sifat bakhil dan 
pemboros itu adalah sifat yang hina dan tercela 
belaka, dan sebaik-baik sikap ialah bersederhana. 


Kemudian perintah bersederhana itu diiringi pula 
dengan pernyataan bahawa pemberi rezeki itu ialah 
Allah. Dialah yang meluas dan melapangkan rezeki 
dan Dialah juga yang menyempit dan mengetatkan 
rezeki dan Allah yang memberi rezeki itulah yang 
menyuruh manusia supaya bersederhana di dalam 
perbelanjaan: 


(jA 51 


Z-0 

"Sesungguhnya Tuhanmu yang melapang dan 
menyempitkan rezeki kepada sesiapa yang dikehendaki-Nya. 
Sesungguhnya Allah Maha Mengetahui dan Maha Melihat 
keadaan hamba-hamba-Nya."(30) 




Allah yang meluaskan rezeki kepada sesiapa yang 
dikehendaki-Nya dengan ilmu dan pengiihatan-Nya 
yang amat mendalam, begitu juga Dia menyempitkan 
rezeki kepada sesiapa yang dikehendaki-Nya dengan 

ilmu dan penglihatan-Nya yang mendalam. Allah 
menyuruh bersederhana di dalam perbelanjaan dan 
melarang bersikap kikir dan pemboros. Dialah Yang 
Maha Mengetahui dan melihat sesuatu yang paling 
baik dalam segala keadaan dan Dialah yang telah 
menurunkan Al-Qur'an yang memberi hidayat ke jalan 
yang amat lurus di dalam segala keadaan. 

'k k 'k k k * 


(Pentafsiran ayat-ayat 31-32) 

Membunuh Anak Perempuan Kerana Takut Miskin 

Setengah-setengah orang Arab di zaman jahiliyah 
membunuh anak-anak perempuan mereka kerana 
takut kepada kemiskinan dan kepapaan, oleh sebab di 
dalam ayat yang silam telah dijelaskan bahawa 
Aliahlah yang meluas dan menyempitkan rezeki 
kepada sesiapa yang dikehendaki-Nya, maka (kini) 
diiringi pula dengan larangan membunuh anak kerana 
takut miskin dan papa. Ini adalah amat sesuai d.engan 
tempatnya dalam penjelasan ayat-ayat ini, kerana 
selama rezeki itu di tangan Allah, maka sudah tentu 
tiada apa-apa hubungan di antara kepapaan dengan 
keramaian anak-anak atau dengan jantina anak-anak, 
malah segala urusan adalah terpulang kepada Allah 
belaka. Apabila hubungan di antara kepapaan dan 
keramaian anak-anak itu telah terhapus dari 
pemikiran manusia dan dapat membetulkan 'aqidah 
mereka dari segi ini, maka dengan sendiri pula akan 
terhapusnya motif dan dorongan untuk melakukan 
perbuatan liar yang bertentangan dengan fitrah 
makhluk-makhluk yang bernyawa dan undang- 
undang hayat itu: 



"Dan janganlah kamu membunuh anak-anak kamu kerana 
takutkan kepapaan . Kamilah yang memberi rezeki kepada 
mereka dan kepada kamu. Sesungguhnya perbuatan 
membunuh mereka adalah satu kesalahan yang amat 
besar." (31) 

Penyelewengan dan kerosakan 'aqidah 
menimbulkan kesan-kesannya yang buruk di dalam 
kehidupan masyarakat, la tidak terhenti setakat 
kerosakan 'aqidah dan upacara-upacara beribadat 
sahaja. Justeru itu pembetulan 'aqidah melahirkan 
kesan-kesannya yang baik, la dapat membetulkan 
perasaan-perasaan manusia dan memelihara 
kesejahteraan-nya juga memelihara kesejahteraan dan 
kelurusan kehidupan masyarakat. Contoh penanaman 
anak-anak perempuan merupakan satu contoh yang 
jelas yang membuktikan kesan-kesan 'aqidah 
terhadap kehidupan masyarakat manusia dan 
membuktikan bahawa hidup manusia itu tetap 
terpengaruh kepada 'aqidah dan 'aqidah tidak pernah 
hidup terpencil dari kehidupan. 

Sekarang marilah kita berhenti sejenak 
memperhatikan kehalusan-kehalusan pengungkapan 
Al-Qur'an yang amat mengkagumkan itu. 


Di tempat ini AI-Qur'an mendahulukan sebutan 
rezeki anak-anak di atas rezeki-rezeki bapa-bapa iaitu: 



"Kamilah yang memberi rezeki kepada mereka dan kepada 
kamu"(31) 


tetapi di dalam Surah al-An'am Al-Qur'an 
mendahulukan sebutan rezeki bapa-bapa di atas 
anak-anak: 




"Kamilah yang memberi rezeki kepada kamu dan kepada 
mereka (anak-anak). " 


(Surah al-An'am: 151) 


Perbezaan ini disebabkan adanya satu perbezaan 
yang lain di dalam pengertian dua ayat itu. Ayat 
(surah) ini berbunyi: 



"Dan janganlah kamu membunuh anak-anak kamu kerana 
takutkan kepapaan. Kamilah yang memberi rezeki kepada 
mereka dan kepada kamu."(31) 


Sementara ayat (Surah al-An'am) yang satu lagi 
berbunyi: 



"Dan janganlah kamu membunuh anak-anak kamu kerana 
kepapaan. Kamilah yang memberi rezeki kepada kamu dan 
kepada mereka ." 


(Surah al-An'am: 151) 

Di dalam surah ini membunuh anak kerana takut 
jatuh ke dalam kepapaan dengan sebab anak-anak 
dan kerana itu didahulukan sebutan rezeki anak-anak, 
sedangkan di dalam Surah al-An'am pula membunuh 
anak dengan sebab bapa-bapa berada di dalam 
kepapaan yang sebenar, maka kerana itulah 
didahulukan sebutan rezeki bapa-bapa. Jadi, 
mendahulu atau mengemudiankan sebutan rezeki 
anak dan bapa itu adalah disusun mengikut 
kehendak-kehendak yang sesuai dengan maksud 
ungkapan-ungkapan di dalam dua surah itu masing- 
masing. 


Dari larangan membunuh anak berpindah pula 
kepada larangan melakukan zina: 



"Dan janganlah kamu hampiri perbuatan zina kerana 
sesungguhnya zina itu suatu pencabulan yang keji dan suatu 
jalan yang buruk akibatnya. "(32) 

Jenayah Berzina 

Di antara perbuatan membunuh anak dan 
melakukan zina itu terdapat hubungan dan 
persesuaian. Larangan melakukan zina disebut di 
tengah-tengah, iaitu di antara larangan membunuh 
anak dengan larangan membunuh manusia yang lain 
kerana wujudnya hubungan dan persesuaian yang 
sama. 

Perbuatan zina mengandungi pembunuhan dari 
berbagai-bagai sudut. Zina merupakan perbuatan 
membunuh dari awal-awal lagi, kerana zina itu 
menumpahkan benih hayat pada bukan tempatnya 
yang sebenar dan diikuti pula oleh keinginan mahu 
menghindarkan diri dari kesan-kesannya dengan 
membunuh janin sebelum ia membentuk rupa atau 
selepas ia membentuk rupa sama ada sebelum ia 
dilahirkan atau selepas ia dilahirkan di dunia. Andai 
kata janin itu dibiarkan hidup, maka biasanya ia 
dibiarkan hidup dalam satu kehidupan yang buruk 
atau kehidupan yang hina, iaitu satu kehidupan yang 
disia-siakan dalam masyarakat di dalam mana-mana 
aspeknya, dan zina itu juga merupakan satu bentuk 
pembunuhan terhadap masyarakat, di mana 
berkembangnya kejahatan zina yang menyebabkan 
kehilangan hubungan keturunan dan percampuran 
darah keturunan dan seterusnya kehilangan 
kepercayaan terhadap kehormatan dan anak dan 
mengakibatkan kehancuran ikatan-ikatan masyarakat 
dan akhirnya membawa kepada keruntuhan yang 
menyerupai maut di kalangan kelompok-kelompok 
masyarakat. 

Dari sudut yang lain zina merupakan satu 
pembunuhan kepada masyarakat keraria kemudahan 
memuaskan nafsu syahwat melalui zina menjadikan 
kehidupan secara suami isteri merupakan perkara 
sekundar bukannya perkara yang perlu, dan 
menjadikan keluarga suatu tanggungjawab yang tidak 
mustahak, sedangkan keluarga merupakan tapak 
semaian yang baik bagi anak-anak yang kecil, di mana 
fitrah dan didikan mereka tidak akan sihat dan betul 
melainkan apabila mereka dibelakan di sana. 

Tiada satu umat di mana kejahatan zina tersebar 
meluas dalam kalangan masyarakatnya melainkan 
umat itu tetap menuju ke arah keruntuhan. Ini 
berlaku sejak zaman purbakala hingga ke zaman 
moden. 

Mungkin setengah orang terkeliru dengan 
kedudukan Eropah dan Amerika pada hari ini, di 
mana kedua negara itu memegang teraju kekuatan 
kebendaan walaupun amalan kejahatan zina 
berleluasa di dalam kedua masyarakat itu. Tetapi 
kesan-kesan keruntuhan pada umat-umat yang tua 
seperti Perancis tidak syak amat ketara. Adapun di 
kalangan umat-umat yang masih muda seperti 
Amerika Syarikat, maka kesan-kesan keruntuhan itu 
belum lagi timbul kerana umat Amerika masih lagi 
baru dan sumber-sumber kekayaan alamnya sangat 


luas. Amerika laksana seorang pemuda yang sedang 
rakus dan keterlaluan memuaskan hawa nafsunya dan 
kesan-kesan keterlaluan itu belum lagi nampak pada 
tubuh badannya kerana dia masih muda, tetapi 
lambat-laun dia akan menghadapi keruntuhan apabila 
dia melangkah kepada usia yang tua, ketika itu dia 
tidak lagi berupaya menanggung kesan-kesan umur 
tua itu sekuat yang dapat ditanggung oleh rakan- 
rakan sejawatnya yang sederhana. 

AI-Qur'an memberi amaran jangan mendekati 
perbuatan zina. Ini merupakan penekanan supaya 
menjauhi perbuatan itu, kerana perbuatan zina itu 
didorongkan oleh keinginan nafsu yang kuat, justeru 
itu menjauhi dari mendekati itu adalah lebih selamat. 
Perbuatan mendekati sebab-sebab yang membawa 
kepada zina itu tidak memberi jaminan yang selamat. 

Justeru itulah Islam menyekat jalan zina dengan 
menjauhi sebab-sebab yang mendorong ke arahnya 
untuk menjaga supaya seseorang itu tidak terjerumus 
ke dalamnya. Kerana itu Islam melarang percampuran 
bebas di antara lelaki dan perempuan yang tidak 
perlu, mengharamkan khalwat dan perbuatan 
bersolek secara berlebih-lebihan. Islam menggalakkan 
perkahwinan kepada yang mampu, dan berpuasa 
kepada yang tidak mampu, dan melarang 
mengadakan halangan-halangan yang boleh 
menyekat perkahwinan seperti meletakkan 
maskahwin yang terlalu tinggi. Islam menafikan 
ketakutan kepada kemiskinan dan kepapaan kerana 
mempunyai anak-anak yang ramai. Ia menggalakkan 
supaya diberi subsidi kepada orang-orang yang ingin 
berkahwin untuk memelihara kesucian diri mereka. Ia 
menjatuhkan hukuman yang 'paling berat ke atas 
jenayah zina apabila berlaku, juga ke atas kesalahan 
menuduh perempuan-perempuan yang baik tanpa 
bukti dan lain-lain sarana untuk mencegah perbuatan 
zina dan mengubatinya agar masyarakat Islam 
terpelihara dari keruntuhan dan kehancuran. 


(Pentafsiran ayat 33) 


Larangan membunuh anak dan melakukan 
perbuatan zina itu diakhiri dengan larangan 
membunuh orang melainkan dengan sebab yang 
benar: 





" Dan janganlah kamu membunuh seseorang manusia yang 
diharamkan Allah membunuhnya melainkan dengan sebab 
yang benar . Dan barang siapa dibunuh secara zalim , , maka 
sesungguhnya Kami telah memberikan kepada walinya 
kuasa (menuntut gisas atau diyat), oleh itu janganlah si wali 


220 


SO SURAH AL-ISRA' C& 


JUZU' KE-15 


itu bertindak melampaui batas (dalam tuntutan balas 
bunuh), sesungguhnya dia tetap diberi pertolongan."(33) 

Jenayah Membunuh Dan Sebab Yang Menghalalkannya 

Islam adalah agama hidup dan agama damai. 
Membunuh orang merupakan suatu dosa besar di sisi 
Islam selepas dosa syirik terhadap Allah. Oleh sebab 
Allah yang mengurniakan hayat, maka tiada siapa 
selain Allah yang berhak meragutkan hayat kecuali 
dengan kebenaran-Nya mengikut batas-batasnya 
yang digaris oleh-Nya. Setiap nyawa itu suci tidak 
boleh disentuh dan diceroboh melainkan dengan 
sebab yang benar, dan sebab yang benar yang 
mengharuskan membunuh orang itu telah ditentukan 
Allah dengan jelas tanpa sebarang kekeliruan lagi, la 
bukannya ditinggalkan kepada keputusan fikiran 
manusia dan tidak pula dibiarkan terpengaruh kepada 
hawa nafsu manusia. Tersebut di dalam Sahih al- 
Bukhari dan Muslim bahawa Rasulullah s.a.w. telah 
bersabda: 


VI 4*1 V ot (J — » I J^V 

: VI c 4i\ J IJU^ 

"Tidak halal darah seorang Muslim yang mengaku tiada 
Tuhan yang lain melainkan Allah dan Muhammad Itu 
pesuruh Allah kecuali dengan salah satu dari tiga sebab: 
Nyawa dibalas dengan nyawa , penzina yang muhsan, orang 
yang meninggalkan agamanya dan berpisah dari kelompok 
Muslimin . " 

Sebab-sebab yang pertama ialah pembunuhan balas 
yang adil. Hukuman nyawa di balas dengan nyawa itu 
dapat menjamin keselamatan nyawa-nyawa orang 
lain: 



"Dalam hukuman qisas itu terdapat jaminan hidup bagi 
kamu " 


(Surah al-Baqarah: 179) 

kerana qisas dapat menghalangkan orang-orang yang 
ingin menceroboh terhadap nyawa orang lain. 
Hukuman qisas yang menunggu mereka akan 
mencegah mereka sebelum mereka tampil melakukan 
jenayah itu. la dapat memberi jaminan hidup dengan 
menahan pihak yang menuntut hutang darah dari 
bertindak sewenang-wenang menuntut bela yang 
tidak berhenti setakat si pembunuh sahaja, malah 
melampaui orang lain menyebabkan timbulnya 
pertumpahan darah yang tidak hanya membabitkan 
dua pihak itu sahaja, la dapat memberi jaminan hidup 
kerana setiap orang merasa aman terhadap 
keselamatan diri dan merasa yakin terhadap keadilan 
hukuman qisas. Oleh sebab itu dia dapat keluar 
dengan bebas untuk bekerja dan bergiat 
menghasilkan pengeluaran-pengeluaran. Demikianlah 
seluruh umat dapat hidup dengan aman dan selamat. 


Sebab yang kedua ialah untuk menolak kerosakan 
yang membawa pembunuhan akibat tersebarnya 
maksiat zina, kerana zina merupakan satu bentuk 
pembunuhan sebagaimana kami telah terangkan tadi. 


Sebab yang ketiga ialah untuk menolak kerosakan 
jiwa yang boleh menimbulkan keadaan kacau-bilau di 
dalam masyarakat Islam, mengancamkan keamanan 
dan sistem hidupnya yang telah dipilih oleh Allah dan 
menyerahkannya kepada golongan yang mahu 
membunuh masyarakat Islam. Orang yang 
meninggalkan agamanya (murtad) dan berpisah 
dengan masyarakat Islam itu pada hakikatnya dia 
membunuh (masyarakat Islam) kerana (pada mulanya) 
dia telah memilih agama Islam tanpa dipaksa dan 
terus masuk menjadi anggota masyarakat Islam, di 
mana dia mengetahui segala rahsia-rahsianya. Oleh 
sebab itu apabila dia keluar dari agama Islam sesudah 
itu, maka perbuatan itu merupakan ancaman kepada 
keselamatan masyarakat Islam. Andainya (dari awal 
lagi) dia tinggal di luar masyarakat Islam, tiada 
seorang pun akan memaksanya memeluk agama 
Islam, malah Islam menjamin akan memberi 
perlindungan kepadanya jika dia dari golongan Ahlil- 
Kitab, dan menjamin keamanan dan keselamatannya 
jika dia dari golongan Musyrikin, dan selepas ini tiada 
lagi samahah (toleransi) kepada orang-orang yang 
menentang 'aqidah Islam. 






^ i / 1 


"Dan janganlah kamu membunuh seseorang manusia yang 
diharamkan Allah membunuhnya melainkan dengan sebab 
yang benar . Dan barang siapa dibunuh secara zalim, maka 
sesungguhnya Kami telah memberikan kepada walinya 
kuasa (menuntut qisas atau diat), oleh itu janganlah Si wali 
itu bertindak melampaui batas (dalam tuntutan balas 
bunuh), sesungguhnya dia tetap diberi pertolongan. "(33) 


Itulah tiga sebab yang mengharuskan pembunuhan. 
Oleh itu sesiapa yang dibunuh dengan zalim tanpa 
salah satu dari tiga sebab tersebut, maka Allah telah 
memberi kuasa (menuntut qisas atau diat) kepada 
walinya - waris yang terdekat kepadanya - terhadap si 
pembunuh itu, jika wali itu suka dia boleh menuntut 
hak balas bunuh, dan jika dia suka dia boleh 
memaafkannya dengan menuntut bayaran diat, dan 
jika dia kehendaki dia boleh memaafkannya tanpa 
membayar diat. Pendeknya dialah pihak yang 
berkuasa menentukan keputusannya terhadap si 
pembunuh itu kerana hutang darah itu berada dalam 
bidang kuasanya. 


Wali Mangsa Yang Terbunuh Diberi Kuasa 
Menuntut Qisas Atau Diat 

Walaupun si wali itu diberi kuasa yang amat besar, 
namun Islam melarangnya dari bertindak melakukan 
pembunuhan yang melampaui batas kerana 

menggunakan kuasa yang telah dikurniakan 
kepadanya. Pembunuhan yang melampaui batas ialah 
pembunuhan yang melampaui si pembunuh, dan 
membabit orang-orang yang lain darinya yang tidak 
berdosa, sebagaimana yang berlaku dalam tradisi 
menuntut bela di zaman jahiliyah, di mana bapa- 
bapa, saudara-saudara lelaki, anak-anak lelaki dan 
kaum kerabat yang tidak berdosa itu turut sama 
dibabitkan di dalam pembunuhan itu semata-mata 
kerana mereka tergolong di dalam keluarga si 
pembunuh. Pembunuhan yang melampaui batas juga 
ialah pembunuhan dalam bentuk memotong dan 
mencaing-caingkan anggota si pembunuh. Pihak wali 
hanya diberi kuasa menuntut hutang darah ke atas 
pembunuh itu tanpa pencaingan anggota- 
anggotanya, kerana Allah bencikan perbuatan itu dan 
Rasulullah s.a.w. telah melarangkannya. 





“Oleh itu janganlah si wali itu bertindak melampaui batas 
(dalam tuntutan balas bunuh), sesungguhnya dia tetap diberi 
pertolongan . "(33) 


Allah tetap memberi kuasa kepadanya dan dia tetap 
dibantu oleh undang-undang syara' dan ditolong oleh 
hakim. Oleh sebab itulah dia harus berlaku adil dalam 
tuntutan qisasnya. Seluruh pihak yang berkuasa akan 
menolongnya dan berusaha mendapatkan haknya. 


Pemberian kuasa kepada wali menuntut hak qisas 
terhadap si pembunuh dan pengemblengan kuasa 
undang-undang t syara' dan kuasa hakim untuk 
membantunya merupakan langkah-langkah untuk 
memenuhi keinginan fitrah manusia dan 
menenangkan gelora kemarahan yang* dialami pihak 
wali yang mungkin mendorongnya bertindakbaias 
dengan sewenang-wenang dalam suasana dendam 
dan emosi yang berkobar-kobar tanpa garis panduan. 
Tetapi jika pihak wali itu (dari awal lagi) sedar bahawa 
Allah telah memberi kuasa kepadanya untuk 
menuntut hak qisas terhadap darah si pembunuh dan 
sedar bahawa para hakim telah ditugas untuk 
membantunya dalam mendapatkan hak qisa s. itu 
tentulah kemarahannya yang berkobar-kobar itu 
menjadi tenang dan hatinya kembali tenteram dan dia 
akan berhenti setakat menuntut hak qisas yang adil 
dan tenang. 


Manusia tetap dengan sifat-sifat manusianya, oleh 
itu dia tidak boleh dituntut dan disuruh melakukan 
sesuatu yang bertentangan dengan keinginan 
fitrahnya yang begitu gemar menuntut hak qisas. 
Kerana itulah Islam mengakui keinginan fitrah ini dan 
memenuhi tuntutannya dalam batas-batas yang 
aman. Islam tidak mengabaikan kehendak-kehendak 
fitrah itu dengan mewajibkan sikap tasamuh/bertolak 
ansur secara paksa, malah Islam hanya menyeru dan 
menggalakkan mereka ke arah sikap bertolak ansur 
dan mengutamakannya, kemudian menjanjikannya 
dengan balasan pahala tetapi selepas mereka diberi 
kuasa menuntut hak qisas. Ketika itu pihak wali bebas 


sama ada hendak menuntut hak qisas atau memberi 
kemaafan. Kesedaran pihak wali bahawa dia 
mempunyai kuasa penuh dalam perkara ini kadang- 
kadang boleh mendorongnya ke arah memaaf dan 
bertolak ansur, tetapi jika dia sedar bahawa dia 
dipaksa memberi kema'afan, maka ini mungkin 
membangkitkan kemarahannya dan mendorongnya 
ke arah tindakan-tindakan yang melampaui batas dan 
liar. 

k k k k k k 


(Pentafsiran ayat 34) 

Setelah selesai membicarakan tentang kehormatan 
maruah dan nyawa, maka Al-Qur'an memperkatakan 
pula tentang kehormatan harta benda anak yatim dan 
kehormatan perjanjian: 


Penjagaan Harta Anak Yatim 



"Dan janganlah kamu hampiri harta anak yatim melainkan 
dengan cara yang sebaik-baiknya sehingga dia meningkat 
umur dewasa . Dan sempurnakanlah segala perjanjian kerana 
perjanjian itu akan ditanya. “(34) 


Islam memelihara kehormatan darah, maruah dan 
harta benda setiap Muslim. Sabda Rasulullah s.a.w.: 


a } La 

"Setiap Muslim terhadap Muslim yang lain adalah 
diharamkan darahnya , maruahnya dan harta bendanya." 1 


Tetapi Islam menekankan penjagaan harta benda 
anak yatim dan menonjolkan larangan itu dengan 
kata-kata jangan menghampiri harta benda mereka 
melainkan dengan cara yang sebaik-baiknya. Ini 
disebabkan kerana anak-anak yatim itu tidak mampu 
menguruskan harta benda mereka dan 
mempertahankannya. Masyarakat Islam adalah 
diwajibkan memelihara dan menjaga anak yatim dan 
harta benda mereka sehingga mereka meningkat usia 
dewasa, cerdik dan mampu menguruskan sendiri 
harta benda mereka dan mempertahankannya. 


Di antara perkara-perkara yang menarik perhatian 
mengenai perintah-perintah dan larangan-larangan (di 
dalam Al-Qur'an) ialah kewajipan-kewajipan yang 
diwajibkan ke atas setiap individu itu diungkapkan 
suruhan dan larangannya dengan sighah 
mufrad/susun kata tunggal, sedangkan kewajipan- 
kewajipan yang diwajibkan ke atas masyarakat 
diungkapkan suruhan dan larangan-larangannya 
dengan sighah jamaVsusun kata majmuk. Misalnya 
kewajipan-kewajipan berbakti kepada dua ibubapa. 


1 Dikeluarkan oleh Malik, ai-Bukhari, Muslim, Abu Daud dan at~ 
Tirmizi. 

memberi bantuan kepada kerabat, orang miskin, 
orang musafir, larangan membazirkan harta, suruhan 
mengamalkan sikap sederhana dalam urusan 
perbelanjaan, iaitu sikap sederhana di antara kikir dan 
memboros, suruhan mempastikan kebenaran sesuatu 
perkara dan larangan bersikap takbur dan angkuh 
adalah semuanya diungkapkan dengan sighah 
mufrad/susun kata tunggal kerana kewajipan- 
kewajipan itu merupakan kewajipan individu. 
Sementara larangan-larangan membunuh anak, 
melakukan perbuatan zina, membunuh orang dan 
suruhan-suruhan menjaga harta benda anak yatim, 
menunaikan perjanjian, menyempurnakan sukatan 
dan timbangan diungkapkan dengan sighah 
jama/susun kata majmuk kerana kewajipan-kewajipan 
ini merupakan kewajipan kelompok. 


Oleh sebab itulah larangan mendekati harta anak 
yatim kecuali dengan cara yang sebaik-baiknya itu 
diungkapkan dengan sighah majmuk supaya seluruh 
orang ramai Islam bertanggungjawab terhadap anak- 
anak yatim dan harta benda mereka. Ini adalah 
tanggungjawab mereka selaku orang Islam terhadap 
anak-anak yatim. 


Oleh kerana penjagaan harta anak-anak yatim itu 
merupakan kewajipan orang ramai Islam, maka Al- 
Qur'an telah menghubungkan kewajipan ini dengan 
kewajipan menunaikan perjanjian secara umum: 





" Dan sempurnakanlah segala perjanjian kerana perjanjian itu 
akan ditanya.(34)" 


Allah Jalla JalaluHu akan menyoal tentang 
penunaian perjanjian itu dan akan menghisab setiap 
mereka yang memungkiri dan membatalkan 
perjanjian itu. 


Pengotaan Perjanjian 

Islam menekan berat terhadap kewajipan 
menyempurnakan perjanjian, kerana penunaian 
perjanjian merupakan tempat pergantungan 
kejujuran, kepercayaan dan kebersihan di dalam hati 
nurani individu dan di dalam kehidupan orang ramai. 
Pembicaraan mengenai kewajipan menunaikan 
perjanjian ini telah dikemukakan berulang-ulang kali 
dengan berbagai-bagai bentuk di dalam A!-Qur'an 
dan al-Hadith, sama ada perjanjian dengan Allah atau 
perjanjian dengan manusia, perjanjian individu, 
perjanjian kelompok, perjanjian negara, perjanjian 
pemerintah dan perjanjian rakyat yang diperintah. Di 
dalam sejarah realiti. Islam telah mencapai tahap yang 
amat tinggi dalam kejujuran menyempurnakan 
perjanjian, iaitu tahap yang tidak dapat dicapai oleh 
manusia melainkan di bawah naungan Islam 2 . 

***■**•■*■ 


2 Lihat buku >3L.yij fSLJi " bab fSLJI" dan 

bahagian'' ^ 


(Pentafsiran ayat 35] 


Dari kewajipan menyempurnakan perjanjian beralih 
pula kepada kewajipan menyempurnakan sukatan 
dan timbangan: 



" Dan sempurnakanlah sukatan jika kamu menyukat dan 
timbanglah dengan timbangan yang adil itulah yang lebih 
baik dan lebih eiok akibatnya. "(3 5) 


Penyempurnaan Sukatan Dan Timbangan 

Titik . persamaan di antara kewajipan 
menyempurnakan perjanjian dengan kewajipan 
menyempurnakan sukatan dan timbangan adalah 
jelas dari segi makna dan kata-kata. Oleh itu peralihan 
pembicaraan di dalam susunan ayat diselaraskan 
dengan jelas. 


Penyempurnaan sukatan dan kejujuran dalam 
timbangan merupakan amanah di dalam mu'amaiat 
dan kebersihan di dalam hati, la dapat menegakkan 
kejujuran bermu'amalat di dalam masyarakat, 
memberi kepercayaan kepada orang ramai dan 
menyempurnakan keberkatan di dalam kehidupan: 


" Itulah Yang lebih baik dan lebih eiok akibatnya. "(3 5) 


la mendatangkan hasil yang amat baik di dunia dan 
akibat yang amat elok di Akhirat. 


Sabda Rasulullah s.a.w.: 

43l£ VI 4i t fl j>- Jp V 

jA La fi LJjJi Jij-lp J 4j 4JUl dJjbi t4JLll 

"Tiada seorang yang mampu meiakukan sesuatu perbuatan 
yang haram kemudian dia meninggalkan perbuatan itu , 
sedangkan tiada sesuatu yang menghalangkannya selain dari 
perasaan takut kepada Allah , nescaya Allah gantikannya di 
dunia ini lagi sebelum Akhirat dengan kebaikan yang lebih 
baik dari itu (yakni dari keuntungan dari perbuatan yang 
haram itu)." 


Ketamakan dalam sukatan dan timbangan itu 
membayangkan kekotoran dan kehinaan hati. 
Penipuan dan pengkhianatan di dalam mu'amalat itu 
menggoncangkan kepercayaan orang ramai dan 
mengakibatkan kelembapan dan kemelesetan 
urusniaga dan mengurangkan keberkatan di dalam 
masyarakat menyebabkan akibat yang buruk ini 
kembali menimpa individu-individu itu sendiri. Mereka 
mengira mereka telah mendapat keuntungan dari 
perbuatan mengurangkan sukatan dan timbangan itu, 
sedangkan keuntungan itu hanya merupakan satu 
keuntungan lahir yang sebentar sahaja, kerana akibat 
kelembapan dan kemelesetan urusniaga di dalam 
masyarakat ini tidak lama akan kembali menimpa 
individu-individu itu sendiri. 

Ini adalah satu hakikat yang memang disedari oleh 
orang-orang yang mempunyai pandangan yang jauh 
di alam perniagaan dan kerana itu mereka telah 
mematuhinya. Kepatuhan mereka bukanlah terbit dari 
dorongan akhlak atau motif keagamaan, malah oleh 
semata-mata kesedaran mereka dari pengalaman- 
pengalaman amali di dunia pasaran niaga. 

Perbezaan di antara mereka yang mematuhi 
sukatan dan timbangan yang sempurna berdasarkan 
kepentingan perniagaan dengan mereka yang 
mematuhinya berdasarkan pegangan agama ialah 
mereka yang mematuhi berdasarkan pegangan 
agama dapat merealisasi matlamat perniagaan dan 
serentak itu juga dapat menambahkan kebersihan 
hatinya dan meninggikan pandangan dan hasratnya 
di dalam kegiatan amalinya ke ufuk yang lebih tinggi 
dari alam bumi, dan memberikan kefahaman yang 
lebih luas dalam memahami dan menghayati 
kehidupan. 

Demikianlah Islam sentiasa menegakkan matlamat- 
matlamat hidup yang amali di sepanjang perjalanan 
menuju kepada ufuk-ufuk yang gemilang, di 
sepanjang masanya yang jauh dan seluruh bidang- 
bidangnya yang amat luas. 

****** 

(Pentafsiran ayat 36) 

'Aqidah Islam adalah satu 'aqidah yang amat jelas, 
lurus dan terang. Tiada suatu di dalam 'aqidah Islam 
yang dilandaskan di atas andaian atau prasangka atau 
pendapat yang mengelirukan: 


Methodologi Mempastikan Kebenaran Sesuatu Perkara 
Dan Tanggungj awabny a 



"Dan janganlah kamu ikut sesuatu yang kamu tidak tahu. 
Sesungguhnya telinga , mata dan hati itu semuanya akan 
ditanya."(36) 


Ayat yang pendek ini membentuk satu pendekatan 
atau methodologi yang sempurna bagi hati dan akal 
manusia termasuk methodologi ilmiyah yang baru 
sahaja diketahui manusia, di samping ditokokkan pula 
dengan unsur kejujuran hati dan murakabah dengan 
Allah yang merupakan ciri keistimewaan Islam yang 
mengatasi methodologi-methodologi agliyah lain 
yang kering. 

Amalan mempastikan kebenaran sesuatu berita, 
sesuatu gejala dan sesuatu pergerakan sebelum 
menghukumkannya merupakan anjuran Al-Qur'an- 
Karim dan methodologi Islam yang halus dan hemat. 
Apabila hati dan akal manusia mengikut methodologi 
ini dengan jujur, maka tiada lagi ruang di alam 
'aqidah yang dapat dimasuki prasangka dan 
kepercayaan khurafat, dan tiada lagi ruang di alam 


penghakiman, pengadilan dan mu'amalat yang dapat 
dimasuki oleh andaian-andaian dan pendapat- 
pendapat yang keliru, dan seterusnya tiada lagi ruang 
di alam penyelidikan-penyelidikan, ujian-ujian dan 
ilmu pengetahuan yang dapat dimasuki oleh 
pendapat-pendapat yang dangkal dan andaian- 
andaian yang karut 

Amanah ilmiyah yang dibangga-banggakan oleh 
manusia di zaman moden ini tidak lain dan tidak 
bukan melainkan merupakan sebahagian dari amanah 
aqliyah dan hati yang diumumkan tanggungjawabnya 
yang agung oleh AI-Qur'an. Pengumuman itu 
menjadikan setiap orang bertanggungjawab terhadap 
pendengaran, penglihatan dan hatinya di hadapan 
Allah yang mengurniakan telinga, mata dan hati itu. 

Itulah amanah anggota dan pancaindera, amanah 
akal dan hati. Inilah amanah yang 
dipertanggungjawabkan kepada setiap orang, 
amanah yang dipertanggungjawabkan kepada 
anggota-anggota, pancaindera, akal dan hati 
semuanya. Itulah amanah yang membuat hati 
gementar kerana kehalusan dan keberatannya setiap 
kali lidah melafazkan satu perkataan, setiap kali 
seseorang itu mengesahkan satu cerita dan setiap kali 
dia mengeluarkan satu pendapat atau hukuman 
terhadap seorang lain atau terhadap suatu perkara 
atau peristiwa. 

j*! jDi U <Ju3 'jj 

" Dan janganlah kamu ikut sesuatu yang kamu tidak 
tahu."(36) 

Janganlah kamu ikut sesuatu yang kamu tidak 
mengetahuinya dengan yakin dan belum kamu 
pastikan kesahihannya sama ada berupa perkataan 
yang digembar-gemburkan orang atau berupa cerita 
yang diperikan atau berupa suatu gejala yang 
ditafsirkan atau berupa sesuatu kejadian yang 
diberikan sebabnya atau berupa hukum syara' atau 
berupa persoalan 'aqidah. 

Tersebut di dalam al-Hadith (sabda Rasulullah 
s.a.w.): 

d*LU v isi A 51 op 2M* p-Ai 

"Awasilah prasangka kerana prasangka itu sebohong - 
bohong percakapan. " 

Tersebut dalam Sunan Abu Daud (sabda Rasulullah 
s.a.w,): 

: 4 ^ cr^i 

"Seburuk-buruk alasan seseorang ialah perkataannya: Kata 
orang begini begini. " 3 


laitu bercakap mengenai sesuatu tanpa alasan dan bukti selain 
dari bersandarkan kepada cerita-cerita dan desas-desus yang 
diperkatakan orang. 

Dalam sebuah hadith yang lain (sabda Rasulullah 
s.a.w.): 

^ <3 ! ji ijJ) 

"Sesungguhnya dusta yang paling dusta ialah seseorang itu 
mengaku melihat sesuatu yang tidak pernah dilihatnya." 


Demikianlah terdapat banyak ayat-ayat Al-Qur'an 
dan hadith-hadith yang menegakkan methodologi 
yang sempurna dan sepadu ini yang bukan sahaja 
mewajibkan akal supaya berhemat mengeluarkan 
pendapat-pendapatnya dan mempastikan kesahihan 
dalam penyiasatan-penyiasatannya, malah hati juga 
pasti hemat melayani lintasan-lintasan fikiran, 
kefahaman-kefahaman, perasaan-perasaan dan 
pendapat-pendapatnya. Oleh sebab itu lidah tidak 
harus mengeluarkan sesuatu perkataan, tidak harus 
menceritakan sesuatu peristiwa, tidak harus mengutip 
sesuatu riwayat, dan akal tidak harus mengeluarkan 
sesuatu hukuman dan seseorang itu tidak harus 
membuat sesuatu keputusan melainkan setelah ia 
pastikan kebenarannya dari segenap perinciannya, 
segenap hubungannya dan segenap hasil natijahnya 
sehingga di sana tidak ada lagi sebarang keraguan 
dan kesamaran terhadap kebenarannya. 




"Sesungguhnya Al-Qur'an ini memberi hidayat ke jalan yang 
amat lurus"(9) 


Al-Qur'an menghadapi orang yang takbur dan 
sombong itu dengan mengemukakan kelemahan dan 
kekerdilannya: 



"Kerana sesungguhnya engkau tidak akan menembusi bumi 
(dengan jejakmu) dan tidak pula akan sampai setinggi 
gunung "(37) 


Tubuh manusia sangat kecil, tidak sebesar kejadian- 
kejadian besar yang lain yang telah didptakan Allah. 
Dia hanya kuat dengan kekuatan yang dikurniakan 
Allah dan mulia dengan kemuliaan yang dianugerahi 
Allah. Dia hanya mulia dengan roh ciptaan Allah yang 
dihembuskan ke dalam dirinya untuk 
membolehkannya membuat perhubungan dan 
bermurakabah dengan Allah agar tidak melupainya. 

Sifat tawadhu' dan rendah diri yang diserukan Al- 
Qur'an dengan mencelakan sifat takbur dan sombong 
itu merupakan peradaban terhadap Allah, peradaban 
terhadap sesama manusia, ia merupakan peradaban 
individu dan peradaban sosial. Tiada yang 

meninggalkan peradaban ini kepada sifat takbur dan 
sombong melainkan manusia yang berhati yang kecil 
dan berminat remeh. Manusia yang takbur dibencikan 
Allah kerana kesombongan dan kelupaannya 

terhadap ni'mat-Nya dan dia dibencikan orang ramai 
kerana gaya hidupnya yang angkuh. 


amatlah benar keterangan ini. 

* * * * * * 

(Pentafsiran ayat 37) 

Sifat Angkuh Dan Takbur 

Suruhan-suruhan dan larangan-larangan yang 
mempunyai hubungan yang rapat dengan 'aqidah 
tauhid ini diakhiri dengan larangan berlagak angkuh 
yang kosong dan congkak bongkak yang palsu: 



"Dan janganlah engkau berjalan di bumi ini dengan lagak 
yang angkuh f kerana sesungguhnya engkau tidak akan 
menembusi bumi (dengan jejakmu) dan tidak pula akan 
sampai setinggi gunung. "(37) 

Apabila hati seseorang sunyi dari kesedaran bahawa 
Allah Yang Maha Kuasa menguasai para hamba-Nya, 
maka dia akan dipengaruhi perasaan takbur dan 
sombong kerana kekayaan atau kekuasaan atau 
kekuatan atau kecantikannya, tetapi jika ia ingat 
bahawa segala ni' mat yang ada padanya adalah dari 
pemberian Allah dan ingat bahawa dia amat lemah di 
hadapan kekuasaan Allah tentulah dia akan 
merendahkan perasaan takburnya dan menurunkan 
rasa kesombongannya dan akan berjalan di bumi 
dengan langkah-langkah yang lemah-lembut tanpa 
lagak-lagak yang angkuh dan bongkak. 


Tersebut di dalam hadith (sabda Rasulullah s.a.w.): 

O-tlPj yJL>- 4. < L t (J 4*3j Zii (j-* 

W 

(J . 4 JJI 4 j 

"Barang siapa yang merendahkan dirinya kepada Allah 
nescaya diangkatkan Allah. Oleh itu dia merasa kecil di sisi 
dirinya , tetapi dipandang besar di sisi orang ramai ; dan 
barang siapa yang berlagak takbur nescaya dia dihinakan 
Allah. Oleh itu dia merasa besar di sisi dirinya , tetapi 
dipandang kecil di sisi orang ramai sehingga dia lebih dibenci 
di sisi mereka dari anjing dan babi. " 4 

****** 

(Pentafsiran ayat-ayat 38-39) 

Suruhan-suruhan dan larangan-larangan dan yang 
biasa ditekan ialah larangan-larangan terhadap 
perbuatan dan sifat yang keji itu diakhiri dengan 
pengumuman yang menyatakan kebencian Allah 
terhadap segala perbuatan dan sifat yang buruk itu: 



sisi Tuhanmu. "(38) 

Pengumuman ini merupakan intisari dan peringatan 
terhadap akibat suruhan dan larangan itu, iaitu 
kebencian Allah terhadap perbuatan-perbuatan dan 




4 


Diriwayatkan oleb Ibn Kathir di dalam tafsirnya. 

sifat-sifat yang buruk itu. Di sini Al-Qur'an tidak 
menyatakan tentang perbuatan-perbuatan yang baik 
yang disuruh itu kerana yang biasa, ditekan dalam 
perkara-perkara itu ' ialah larangan terhadap 
perbuatan-perbuatan dan sifat-sifat yang buruk 
sebagai-mana telah kami terangkan tadi. 

Suruhan-suruhan dan larangan-larangan itu juga 
diakhiri sama seperti dimulakannya iaitu dengan 
menghubungkannya kepada Allah dan kepada 
; aqidah tauhid serta memberi amaran terhadap 
perbuatan syirik, juga dengan menyatakan bahawa 
suruhan-suruhan dan larangan-larangan itu 
merupakan sebahagian dari hikmat yang 
dikemukakan Al-Qur'an yang diwahyukan Allah 



"Itulah sebahagian dari hikmat yang diwahyukan Tuhanmu 
kepadamu dan janganlah engkau mengadakan Tuhan yang 
lain di samping Aflah menyebabkan kamu dicampakkan ke 
dalam Neraka Jahannam dengan keadaan tercela dan 
tersingkir dari rahmat Allah."(39) 

Itulah pengakhiran yang serupa dengan perrnuiaan, 
di mana dua hujungnya tersimpul kukuh dan 
bersambung dengan tapak asas yang agung, di mana 
Islam menegakkan binaan kehidupan, iaitu tapak asas 
tauhid dan ibadat kepada Allah Yang Maha Esa 
sahaja. 


(Kumpulan ayat-ayat 40 - 57) 




^ o 'S» 


L)< 






(IV 



J 

o>\ 

"Apakah wajar Tuhan kamu memilih anak-anak lelaki untuk 
kamu : sedangkan dia sendiri memilih anak-anak perempuan 
dari kalangan malaikat? Sesungguhnya kamu telah 
menuturkan satu perkataan yang amat besar(40). Dan 
sesungguhnya kami telah berulang-ulang kali membuat 
penjelasan dengan berbagai-bagai cara dalam Al-Qur an ini 
supaya mereka mengambil pengajaran, tetapi semuanya 
tidak menambahkan sesuatu kepada mereka kecuali semakin 
jauh (dari kebenaran)(41). (Wahai Muhammad) katakanlah 
(kepada mereka): Kalau di samping Allah itu ada tuhan- 
tuhan yang lain seperti yang dikatakan mereka tentulah 
tuhan-tuhan itu juga akan mencari jalan (mendampingkan 
diri) kepada Allah yang memiliki t Arasy(42). Maha Suci dan 
Maha Tinggilah Allah setinggi-tinggi-Nya dari ( kekarutan ij 
yang dikatakan mereka(43). Langit yang tujuh dan bumi 
serta sekalian penghuninya adalah sentiasa bertasbih kepada 
Allah, dan tiada sesuatu kejadian pun melainkan seluruhnya 
bertasbih memuji Allah, tetapi kamu tidak mengerti (bahasa) 
tasbih mereka. Sesungguhnya Allah Maha Sabar dan Maha 
Pengampun(44). (Wahai Muhammad!) Apabila engkau 
membaca Al-Qur'an , kami jadikan di antaramu dengan 
orang-orang yang tidak beriman kepada hari Akhirat, itu 
suatu dinding yang tersembunyi(45). Dan Kami jadikan 
penutup-penutup di atas hati mereka yang menyebabkan 
mereka tidak dapat memahaminya (Al-Qur'an) dan 
(menjadikan) penyumbat di dalam telinga mereka. Dan 
apabila engkau menyebut nama (Allah) Tuhanmu sahaja di 
dalam Al-Qur'an, mereka terus berpaling mengundurkan diri 
kerana benci (46). Kami lebih mengetahui tentang tujuan 
mereka mendengar Al-Qur'an ketika mereka mendengar 
bacaanmu dan ketika mereka berbisik-bisik sewaktu orang- 
orang yang zalim itu berkata: Kamu tidak ikut melainkan 
seorang yang terkena sihir(47). (Wahai Muhammad!) 
Lihatlah bagaimana mereka membandingkan engkau 
dengan berbagai-bagai bandingan kerana itu mereka sesat 
dan tidak dapat mencari jalan yang benar" (48). 


V \ v \ _ 

"Dan mereka berkata: Jika kami menjadi tuiang-tulang dan 
bahan hancuran apakah kami akan dibangkitkan kembali 
sebagai satu makhluk yang baru?(49). (Wahai Muhammad!) 
Katakanlah: Jadilah kamu apa sahaja; batu atau besi(50). 
Atau sesuatu makhluk lain dari makhluk-makhluk yang 
dipandang tidak mungkin hidup di dalam hati kamu (nescaya 
kamu tetap juga akan dibangkitkan kembali). Mereka akan 
terus berkata: Siapakah yang akan menghidupkan kami 
kembali ? Jawablah: Ialah Allah yang telah menciptakan 
kamu pada kali yang pertama. Mereka akan mengangguk - 
nganggukkan kepala mereka kepadamu dan bertanya 
(mengejek): Bilakah kebangkitan itu? Jawablah: Mungkin 
tidak lama lagi(51). (ingatlah) hari Allah akan menyeru kamu 


(di dalam kubur) dan kamu akan menyahut seruannya 
dengan memuji-Nya dan (ketika itu) kamu menyangka kamu 
tidak tinggal (di dunia ini) melainkan hanya sebentar 
sahaja(52). Dan katakanlah kepada hamba-hamba-Ku (yang 
Mu 'min) supaya mereka bercakap dengan kata-kata yang 
lebih baik, sesungguhnya syaitan sentiasa menghasut untuk 
menimbulkan perbalahan di antara mereka. Sesungguhnya 
syaitan itu adalah musuh manusia yang amat nyata(53). 
Tuhan kamu amat mengetahui tentang (masa depan) kamu. 
Jika Dia kehendaki Dia merahmatkan kamu atau jika Dia 
kehendaki Dia mengazabkan kamu. Dan Kami tidak utuskan 
engkau sebagai penguasa di atas mereka(54). Dan Tuhanmu 
lebih mengetahui tentang seluruh penghuni langit dan bumi. 
Dan sesungguhnya Kami telah melebihkan setengah- 
setengah nabi dari setengah nabi-nabi yang lain, dan Kami 
telah mengurniakan kitab Zabur kepada Daud(55). 
Katakanlah: Panggillah kamu orang-orang yang kamu dakwa 
(sebagai 'tuhan-tuhan) selain dari Allah itu, maka sudah tentu 
mereka tidak berkuasa menolak malapetaka dari kamu dan 
tidak pula berkuasa memindahkannya (kepada orang yang 
lain)(56). Mereka yang diserukan sebagai sekutu-sekutu 
Allah itu sendiri masing-masing mencari jalan untuk 
mendampingkan dirinya kepada Allah Tuhan mereka , agar 
setiap mereka lebih dekat kepada-Nya dan mereka 
mengharapkan limpah rahmat-Nya dan takutkan ' azab-Nya . 
Sesungguhnya 'azab Tuhanmu amat ditakuti(57). 

Pelajaran yang kedua bermula dan berakhir dengan 
pembicaraan tauhid dan larangan syirik terhadap 
Allah, dan di antara mula dan akhir itu dikumpulkan 
berbagai-bagai taklif, perintah, larangan dan 
peradaban-peradaban yang semuanya ditegakkan di 
atas tapak asas tauhid yang kuat. Pelajaran ini 
bermula dan berakhir dengan mengecam konsep 
anak dan sekutu dan menyatakan bahawa konsep itu 
mengandungi fikiran yang kacau dan karut, di 
samping menjelaskan persamaan arah tujuan seluruh 
alam buana menuju kepada Allah Pencipta Yang 
Maha Esa: 



"Dan tiada suatu kejadian pun melainkan seluruhnya 
bertasbih kepada Allah. "(44) 

Juga persamaan nasib kesudahan dan kepulangan 
yang akhir kepada Allah di Akhirat, di samping 
kesatuan ilmu Allah yang merangkumi seluruh 
penghuni langit dan bumi dan kesatuan pentadbiran 
Allah yang mengendalikan seluruh urusan makhluk 
secara mutlag: 



"Jika Dia kehendaki Dia cucurkan rahmat ke atas kamu atau 
jika dia kehendaki Dia mengazabkan kamu. "(54) 

Di celah-celah penjelasan ayat-ayat itulah gugur dan 
runtuhnya kepercayaan-kepercayaan syirik dan 
munculnya zat llahiyah Yang Maha Esa yang satu- 
satunya menjadi tumpuan ibadat dan arah tujuan 
para makhluk di samping satu-satunya pemegang 
kuasa, pentadbiran dan pemerintahan di alam al- 
wujud ini sama ada yang nyata dan yang tersembunyi, 
sama ada alam dunia dan alam Akhirat, dan seluruh 
alam al-wujud kelihatan menuju dan bertumpu 
kepada pencipta-Nya dalam satu ucapan tasbih yang 

panjang dan syumul yang disertai oleh seluruh- 
makhluk hidupan dan seluruh makhluk bendaan. 

ie * -k -k 'k * 


(Pentafsiran ayat-ayat 40 - 44] 





"Apakah wajar Tuhan kamu memilih anak-anak lelaki untuk 
kamu , sedangkan dia sendiri memilih anak-anak perempuan 
dari kalangan malaikat? Sesungguhnya kamu telah 
menuturkan satu perkataan yang amat besar. "(40) 


Kepercayaan Lucu Tentang Puteri Allah 

Pertanyaan ini merupakan satu pertanyaan 
mengecam dan mencela, iaitu mengecam dakwaan 
kaum Musyrikin bahawa malaikat-malaikat itu puteri 
Allah. Maha Suci Allah dari mempunyai anak dan 
isteri sebagaimana Maha Suci-Nya Allah dari sebarang 
tandingan dan sekutu, dan mencela perbuatan 
mereka yang menghubungkan anak-anak perempuan 
kepada Allah, sedangkan mereka sendiri 
menganggapkan anak-anak perempuan itu lebih 
rendah martabatnya dari anak-anak lelaki, dan di 
samping itu mereka juga membunuh anak-anak 
perempuan kerana takut papa dan malu. Namun 
demikian, mereka tergamak menjadikan malaikat- 
malaikat itu sebagai anak-anak perempuan dan 
menghubungkan anak-anak perempuan ini kepada 
Allah. Jika Allah yang mengurniakan anak-anak lelaki 
dan anak-anak perempuan, apakah wajar Dia memilih 
anak-anak lelaki yang mempunyai -martabat yang 
utama itu untuk mereka dan memilih anak-anak 
perempuan yang mempunyai martabat yang rendah 
itu untuk diri-Nya sendiri? 

Semua pertanyaan ini dibuat semata-mata untuk 
mengikuti jalan fikiran mereka sahaja yang telah 
membuat dakwaan-dakwaan itu untuk menjelaskan 
bahawa dakwaan-dakwaan itu adalah mengandungi 
fikiran-fikiran yang kacau dan karut. Jika tidak, maka 
seluruh persoalan ini adalah tertolak pada asasnya 
lagi: 


"Sesungguhnya kamu telah menuturkan satu perkataan 
yang amat besar. "(40) 




Amat buruk dan amat keji, amat berani dan amat 
biadab, amat besar pembohongannya hingga 
terkeluar dari batas yang boleh difikir dan diterima. 





"Dan sesungguhnya kami telah berulang-ulang kali 
membuat penjelasan dengan berbagai-bagai cara dalam Al- 
Qur'an ini supaya mereka mengambil pengajaran, tetapi 


semuanya tidak menambahkan sesuatu kepada mereka 
kecuali semakin jauh (dari kebenaran). "(41) 

Al-Qur'an membawa 'aqidah tauhid dan untuk 
menjelaskan 'aqidah ini ia menggunakan berbagai- 
bagai uslub dan sarana supaya: 



"Supaya mereka mengambil pengajaran. "(41) 

Kepercayaan tauhid tidak memerlukan lebih dari 
kesanggupan seseorang untuk mengambil pengajaran 
dan kembali kepada fitrah dan logiknya serta 
kesanggupan untuk kembali kepada ayat-ayat 
kauniyah/kebuanaan dan maknanya, tetapi 
malangnya mereka bertambah liar dan benci setiap 
kali mereka mendengar Al-Qur'an. Mereka bertambah 
liar, dan benci terhadap 'aqidah tauhid yang dibawa 
oleh Al-Qur'an dan mereka bertambah liar dan benci 
kepada Al-Qur'an itu sendiri, kerana takut 'aqidah 
mereka yang batil, iaitu 'agidah-'agidah syirik dan 
kepercayaan-kepercayaan mereka yang karut itu akan 
digugat dan ditewaskan Al-Qur'an. 

Begitu juga Al-Qur'an mengikuti jalan fikiran 
mereka mengenai dakwaan-dakwaan mereka tentang 
anak-anak perempuan yang dihubungkan mereka 
kepada Allah untuk mendedahkan bahawa dakwaan- 
dakwaan itu mengandungi fikiran yang kacau dan 
karut. Al-Qur'an juga mengikuti jalan fikiran mereka 
mengenai tuhan-tuhan palsu untuk menjelaskan 
bahawa tuhan-tuhan palsu itu kalau betul ada 
tentulah mereka juga akan berusaha mendampingkan 
diri kepada Allah dan berusaha mendapatkan apa-apa 
sahaja sarana yang boleh membawa kepada Allah: 



"(Wahai Muhammad!) Katakanlah (kepada mereka): Kalau di 
samping Allah itu ada tuhan-tuhan yang lain seperti yang 
dikatakan mereka tentulah , tuhan-tuhan itu juga akan 
mencari jalan (mendampingkan diri) kepada Allah yang 
memiliki f Arasy."(42) 

Kata-kata "kalau" mengikut ahli tata bahasa Arab 
ialah kata-kata kemustahilan untuk menyatakan 
sesuatu kemustahilan. Oleh itu seluruh persoalan ini 
adalah mustahil belaka, iaitu di sana tidak ada tuhan- 
tuhan yang lain di samping Allah sebagaimana yang 
telah didakwakan mereka, tuhan-tuhan yang lain 
yang didakwakan mereka tidak lain melainkan hanya 
makhluk-makhluk dari ciptaan Allah belaka sama ada 
berupa bintang atau planet, manusia atau haiwan, 
tumbuhan-tumbuhan atau benda-benda bekuan yang 
tidak bernyawa. Semua makhluk ini adalah 
bertawajjuh kepada Allah Pencipta belaka mengikut 
undang-undang fitrah alam buana, dan semuanya 
tunduk kepada iradat Allah yang mengendali dan 
mentadbirkannya. Semuanya masing-masing mencari 


228 


£0 SURAH AL-ISRA' C& 


JUZU' KE- 15 


jalan menuju kepada Allah melalui kepatuhannya 
kepada undang-undang Allah dan iradat-Nya. 

"Tentulah tuhan-tuhan Itu juga akan mencari jalan 
(mendampingkan diri) kepada Allah yang memiliki 
'Arasy. "(42) 

Sebutan 'Arasy dalam ayat ini membayangkan 
darjah ketinggian Allah dan kemuliaan-Nya yang 
mengatasi makhluk-makhluk yang didakwakan 
mereka sebagai tuhan "di samping" Allah. Mereka 
semuanya berada di bawah 'Arasy-Nya dan bukan di 
sampingnya. Kemudian diiringi dengan sebuah 
pernyataan yang membersihkan zat Allah Yang Maha 
Tinggi: 


"Maha Suci dan Maha Tinggilah Allah setinggi-tinggi-Nya 
dari (kekarutan) yang dikatakan mereka. "(43) 

Seluruh Makhluk Bertasbih Kepada Allah 






Kemudian penjelasan ayat berikut melukiskan satu 
pemandangan yang unik bagi seluruh alam buana 
yang berada di bawah 'Arasy-Nya, yang mana 
semuanya bertawajjuh dan bertasbih kepada Allah 
serta masing-masing mencari jalan menuju kepada- 
Nya: 



"Langit yang tujuh dan bumi serta sekalian penghuninya 
adalah sentiasa bertasbih kepada Allah dan tiada sesuatu 
kejadian pun melainkan seluruhnya bertasbih memuji Allah , 
tetapi kamu tidak mengerti (bahasa) tasbih mereka. 
Sesungguhnya Allah Maha Sabar dan Maha 
Pengampun." (44) 


Pengungkapan ini membuat setiap zarrah di alam 
buana yang amat besar ini berdenyut hidup dan ia 
membongkas menjadi satu roh yang hidup, yang 
bertasbih kepada Allah. Pengungkapan ini membuat 
seluruh alam buana itu bergerak dan hidup dan 
membuat seluruh makhluk yang wujud menjadi 
sebuah lagu tasbih yang merdu dan lunak, yang 
mengalun-alun tinggi menuju kepada Allah Pencipta 
Yang Maha Esa, Yang Maha Besar dan Yang Maha 
Suci. 


Itulah satu pemandangan alam buana yang unik, di 
mana hati melihat setiap biji batu, setiap biji 
tumbuhan, setiap helai daun, setiap kuntum bunga, 
setiap buah-buahan, setiap tumbuh-tumbuhan, setiap 
pokok kayu, setiap serangga, setiap binatang 
merangkak/reptilia, setiap haiwan, setiap insan, setiap 
yang bergerak di bumi dan setiap yang berenang di 
dalam air dan terbang di udara termasuk penghuni- 


penghuni langit semuanya bertasbih dan bertawajjuh 
kepada Allah Yang Maha Tinggi. 

Sesungguhnya hati kita benar-benar gementar 
ketika menyedari bahawa seluruh makhluk yang 
berada di sekeliling kita sama ada yang boleh dilihat 
atau tidak boleh dilihat telah bergerak hidup, dan 
setiap kali tangan kita hendak menyentuh sesuatu 
atau kaki kita hendak memijak sesuatu tiba-tiba kita 
mendengarnya bertasbih kepada Allah dan bergerak 



"Dan tiada suatu kejadian pun melainkan seluruhnya 
bertasbih memuji Allah. "(44) 

Semua kejadian itu masing-masing bertasbih 
kepada Allah mengikut cara dan bahasanya: 



' Tetapi kamu tidak mengerti (bahasa) tasbih mereka." (44) 

Kamu tidak dapat memahaminya kerana kamu 
terhijab dengan unsur tanah yang tebal dan kerana 
kamu tidak cuba mendengar dengan hati kamu dan 
tidak cuba' membimbing-nya ke arah memahami 
rahsia-rahsia alam al-wujud yang tersembunyi dan 
memahami undang-undang alam yang menarik 
kepadanya setiap atom yang ada di dalam alam 
buana yang amat besar ini serta bertawajjuh 
dengannya kepada Allah yang menciptakan undang- 
undang itu dan mentadbirkan alam buana yang amat 
besar itu. 

Apabila jiwa seseorang itu jernih hening hingga 
dapat mendengar setiap yang bergerak dan setiap 
yang diam berdenyut hidup dengan roh dan 
bertawajjuh kepada Allah dengan ucapan tasbih, 
maka ia mempunyai persediaan untuk berhubung 
dengan al-Mala'ul-A'la dan memahami rahsia-rahsia 
alam al-wujud yang tidak dapat difahami insan-insan 
yang lalai, di mana unsur kejadian tanahnya yang 
tebal itu telah menjadi hijab yang mendindingi di 
antara hati mereka dengan rahsia-rahsia hayat yang 
tersembunyi di dalam hati nurani alam al-wujud, iaitu 
rahsia-rahsia hayat yang berdenyut di dalam setiap 
makhluk yang bergerak dan diam dan di dalam segala- 
sesuatu yang ada di alam al-wujud ini. 



"Sesungguhnya Allah Maha Sabar dan Maha 
Pengampun." (44) 

Kesabaran dan keampunan Allah khusus disebutkan 
di dalam ayat ini kerana ada hubungan dengan 
ketaqsiran dan kecuaian yang dapat dilihat pada 
makhluk insan yang berada dalam angkatan alam 
buana yang bertasbih memuji Allah itu, di mana 
terdapat di dalam kalangan mereka golongan yang 
ingkar, mempersekutui Allah, menghubungkan anak- 
anak perempuan kepada Allah dan lalai cuai dari 
bertahmid dan bertasbih kepada Allah, sedangkan 
makhluk insanlah yang lebih wajar dari segala 

makhluk yang lain bertasbih dan bertahmid kepada 
Allah, mendalamkan makrifat dan mentauhidkan 
Allah. Jika tidak kerana kesabaran dan keampunan 
Allah tentulah dia menyeksakan mereka dengan 
keseksaan yang amat berat, tetapi Allah 
menangguhkan keseksaan itu terhadap mereka dan 
terus memberi nasihat dan amaran kepada mereka 
" Sesungguhnya Allah Maha Sabar dan Maha 
Pengampun" . 

****** 

(Pentafsiran ayat-ayat 45 - 48) 

Hijab Di Antara Al-Qur'an Dan Para Penentangnya 

Pembesar-pembesar Quraysy memang mendengar 
bacaan ayat-ayat Ai-Qur / an, tetapi mereka 
bersungguh-sungguh melawan hati mereka supaya 
jangan berlembut kepadanya dan menentang fitrah 
mereka supaya jangan terpengaruh kepadanya. Oleh 
itu Allah jadikan di antara mereka dan Rasulullah 
s.a.w. satu hijab yang tersembunyi. Dia jadikan hati 
mereka tertutup tidak dapat memahami Al-Qur'an 
dan Dia jadikan telinga mereka seakan-akan tuli tidak 
dapat menanggap panduan-panduan yang 
terkandung di dalam Al-Qur'an: 



"(Wahai Muhammad!) Apabila engkau membaca Al-Qur'an, 
kami jadikan di antaramu dengan orang-orang yang tidak 
beriman kepada hari Akhirat itu suatu dinding yang 
tersembunyi(45). Dan Kami jadikan penutup-penutup di atas 
hati mereka yang menyebabkan mereka tidak dapat 
memahaminya (Al-Qur'an) dan (menjadikan) penyumbat di 
dalam telinga mereka . Dan apabila engkau menyebut nama 
(Allah) Tuhanmu sahaja di dalam Al-Qur'an, mereka terus 
berpaling mengundurkan diri kerana benci(46). Kami lebih 
mengetahui tentang tujuan mereka mendengar Al-Qur'an 
ketika mereka mendengar bacaanmu dan ketika mereka 
berbisik-bisik sewaktu orang-orang yang zalim itu berkata: 


Kamu tidak ikut melainkan seorang yang terkena sihir(47). 
(Wahai Muhammad!) Lihatlah bagaimana mereka 
membandingkan engkau dengan berbagai-bagai bandingan 
kerana itu mereka sesat dan tidak dapat mencari jalan yang 
benar. "(48) 

Pemimpin-pemimpin Mencuri Dengar Al-Qur 7 an Yang 
Dibacakan Rasulullah Selama Tiga Malam 

lbn lshaq telah meriwayatkan di dalam as-Sirah 
daripada Muhammad bin Muslim bin Syihab daripada 
az-Zuhri, dia menceritakan bahawa Abu Sufyan bin 
Harb, Abu Jahl bin Hisyam dan al-Akhnas bin Syurayq 
bin 'Amir bin Wahb ath-Thaqafi sekutu Bani Zuhrah 
telah keluar pada suatu malam untuk mendengar 
bacaan Rasulullah ketika beliau sedang mendirikan 
solat di rumahnya. Setiap orang dari mereka masing- 
masing memilih tempat duduk untuk mendengar dan 
masing-masing tidak mengetahui di mana tempat 
kawan-kawan mereka duduk mendengar. Sepanjang 
malam itu mereka mendengar (bacaan Rasulullah 
s.a.w.) sehingga apabila fajar menyinsing mereka pun 
berundur dari situ dan apabila mereka terserempak di 
tengah jalan, mereka mencela dan berkata terhadap 
satu sama lain: "Jangan ulangi perbuatan ini kerana 
jika kamu dilihat oleh setengah-setengah orang yang 
bodoh dari kamu tentulah perbuatan kamu akan 
menimbulkan sesuatu keraguan di dalam hati 
mereka." Kemudian mereka pun bersurai sehingga 
apabila tiba malam yang kedua mereka sekali lagi 
datang ke tempat mereka masing-masing dan terus 
mendengar di sepanjang malam itu, dan apabila fajar 
menyinsing mereka berundur dari situ dan sekali lagi 
mereka terserempak di tengah jalan dan berkata 
terhadap satu sama lain sama seperti apa yang 
dikatakan mereka pada kali yang pertama dahulu. 
Kemudian mereka bersurai, tetapi apabila tiba malam 
yang ketiga mereka datang lagi ke tempat itu dan 
terus mendengar di sepanjang malam itu sehingga 
apabila fajar menyinsing barulah mereka berundur 
dari- situ dan sekali lagi mereka terserempak di tengah 
jalan lalu mereka pun berkata terhadap satu sama 
lain: "Kita tidak akan meninggalkan tempat ini 
sehingga kita berjanji tidak akan mengulangi 
perbuatan ini". Lalu mereka pun berjanji tidak akan 
melakukan perbuatan itu lagi, kemudian mereka 
bersurai. Pada pagi keesokan al-Akhnas ibn Syurayq 
mengambil tongkatnya kemudian keluar 
mendapatkan Abu Sufyan bin Harb di rumahnya lalu 
berkata kepadanya: "Wahai Abu Hanzalahi 

Terangkanlah kepada saya, apakah pendapat anda 
tentang perkataan-perkataan (ayat-ayat Al~Qur'an) 
yang anda dengar semalam dari Muhammad?" Jawab 
Abu Sufyan: "Wahai Abu Tha'labah! Demi Allah, aku 
mendengar banyak perkara (ayat-ayat) yang aku tahu 
dan tahu pula segala maksudnya, dan aku juga 
mendengar banyak perkara (ayat-ayat) yang aku tidak 
mengetahui makna dan tujuannya". Ujar al-Akhnas: 
"Saya juga begitu, demi Tuhan yang saya bersumpah 
dengannya". Kata rawi: Kemudian al-Akhnas keluar 
meninggalkan Abu Sufyan untuk menemui Abu Jahl 
pula, lalu dia masuk ke dalam rumahnya dan berkata 

kepadanya: "Wahai Abu Hakam! Apakah pendapat 
anda tentang perkataan-perkataan yang anda dengar 
semalam dari Muhammad?" Tanya Abu al-Hakam: 
"Apakah yang aku dengar?" Kemudian dia berkata: 
"Kita dengan keluarga Abdul Manaf itu memang 
sentiasa berlawan dan bertanding untuk merebut 
kedudukan yang tinggi. Bila mereka menjamu orang 
kita turut menjamu, bila mereka menjamin kita ikut 
menjamin dan jika mereka memberi kita ikut memberi 
sehingga kita sama dengan mereka. Kita tidak ubah 
seperti dua kuda lumba yang setanding. Tiba-tiba 
mereka berkata: Dari golongan kami ada seorang nabi 
yang menerima wahyu dari langit. Bilakah kita akan 
dapat peluang yang seperti ini? Demi Allah kita tidak 
akan beriman dengannya (Muhammad) dan tidak 
akan percaya kepadanya." 

Demikianlah fitrah dan hati kaum Quraysy itu 
memang terpengaruh dan tertarik kepada Al-Qur'an, 
tetapi mereka menghalang dan menyekat fitrah dan 
hati mereka dari mengikuti Al-Qur'an, kerana itu- Allah 
jadikan di antara mereka dengan Rasul itu suatu hijab 
yang tersembunyi, yang tidak ketara pada 
penglihatan, tetapi dapat dirasakannya oleh hati 
menyebabkan mereka tidak dapat mengambil 
manfa'at dari pengajaran-pengajaran Al-Qur'an dan 
tidak mendapat hidayat dari ayat-ayatnya yang 
dibacakan oleh beliau, dan demikian-Iah mereka 
berbisik-bisik sesama mereka mengenai kesan-kesan 
Al-Qur'an yang mempengaruhi hati mereka kemudian 
mereka berpakat untuk tidak mendengar ayat-ayat Al- 
Qur'an yang dibacakan oleh beliau, tetapi kekuatan 
pengaruh AI-Qur'an telah mengalahkan mereka 
menyebabkan mereka terpaksa pergi lagi mendengar 
bacaan beliau; kemudian mereka kembali berbisik- 
bisik pula sehingga mereka mengadakan perjanjian 
tidak akan pergi lagi untuk menahankan diri mereka 
dari mendengar Al-Qur'an yang amat berpengaruh 
dan menarik hati itu. Ini adalah berpunca kerana 
'aqidah tauhid yang dibicarakan oleh Al-Qur'an itu 
mengecam kedudukan dan hak-hak istimewa mereka 
serta menggugat perasaan keangkuhan mereka 
menyebabkan mereka benci dan lari dari AI-Qur'an: 



"Dan apabila engkau menyebut nama (Allah) Tuhanmu 
sahaja di dalam A!-Qur'an mereka terus berpaling 
mengundurkan diri kerana benci. "(46) 


Mereka bencikan kalimat tauhid yang mengecam 
kedudukan sosial mereka yang ditegakkan di atas 
kepercayaan-kepercayaan paganisme yang karut dan 
adat-adat resam jahiliyah. Jika tidak kerana ini, para 
pembesar Quraysy itu adalah bijak-bijak belaka, 
mereka tentulah sedar tentang kelemahan 'aqidah- 
'aqidah mereka dan tentang kekuatan 'aqidah Islam, 
mereka cukup arif menilaikan perkataan-perkataan 
dan tentulah tidak terluput dari pengetahuan mereka 
tentang keluhuran, ketinggian dan keistimewaan 
ayat-ayat AI-Qur'an, kerana mereka sendiri tidak 


dapat menahan diri mereka dari mendengar Al- 
Qur'an dan terpengaruh kepadanya walaupun mereka 
bersungguh-sungguh menahan hati mereka. 


Fitrah telah mendorong mereka mendengar Al- 
Qur'an dan terpengaruh kepadanya, tetapi perasaan 
keangkuhan telah menghalangkan mereka dari 
menyerah kalah dan mengakui (kebenaran Al-Qur'an), 
kerana itu mereka bertindak melontarkan berbagai- 
bagai tohmahan ke atas Rasulullah s.a.w. sebagai 
alasan dari kesombongan dan kedegilan mereka: 



"Sewaktu orang-orang yang zalim itu berkata: Kamu tidak 
ikut melainkan seorang yang terkena sihir. "(47) 


Kata-kata ini sendiri membawa bukti yang tersirat 
bah'awa mereka memang terpengaruh dan tertarik 
kepada Al-Qur'an. Mereka merasa begitu berat untuk 
mengatakan di dalam hati kecil mereka bahawa Al- 
Qur'an ini adalah dari gubahan perkataan manusia, 
kerana mereka memang sedar bahawa di dalam Al- 
Qur'an itu ada sesuatu yang bukan dari ciptaan 
manusia dan mereka merasa pengaruhnya yang halus 
telah menjalar di dalam hati mereka menyebabkan 
mereka membuat tuduhan bahawa orang yang 
melafazkan Al-Qur'an itu adalah seorang yang 
terkena sihir dengan tujuan untuk menghubungkan 
keanehan, keistimewaan dan keunggulan susunan 
ayat AI-Qur'an yang dilafazkan Rasulullah s.a.w. itu 
kepada kuasa sihir. Jadi Muhammad itu bukannya 
berkata dari hatinya sendiri, malah ia berkata dari 
kuasa sihir dengan kekuatan yang bukan kekuatan 
manusia. Tetapi jika mereka bersikap adil tentulah 
mereka berkata: Bahawa Al-Qur'an itu adalah dari 
Allah, kerana Al-Qur'an ini tidak mungkin dari 
perkataan manusia atau dari perkataan mana-mana 
makhluk Allah yang lain. 




"(Wahai Muhammad!) Lihatlah bagaimana mereka 
membandingkan engkau dengan berbagai-bagai bandingan 
kerana itu mereka sesat dan tidak dapat mencari jalan yang 
benar. "(48) 


Mereka telah membandingkan engkau dengan 
orang-orang yang terkena sihir, sedangkan engkau 
bukannya seorang yang terkena sihir, malah 
sebenarnya engkau adalah seorang rasul. Oleh sebab 
itulah mereka sesat dan tidak mendapat hidayat. 
Mereka terpinga-pinga binggung menyebabkan 
mereka tidak mendapat sesuatu jalan untuk ditujui 
mereka. Mereka tidak dapat menuju ke jalan hidayat 
dan tidak pula dapat menjelaskan sebab-sebab 
pendirian mereka yang meragukan itu. 


****** 

[Pentafsiran ayat-ayat 49 - 52) 

Persoalan Hidup Selepas Mati Merupakan 
Kemusykilan Pokok Kaum Musyrikin 

Itulah tanggapan mereka terhadap Al-Qur'an dan 
terhadap Rasulullah s.a.w. yang membaca Al-Qur'an 
kepada mereka. Mereka juga telah mendustakan 
kebangkitan selepas mati dan tidak percaya kepada 
alam Akhirat: 



bahan hancuran apakah kami akan dibangkitkan kembali 
sebagai satu makhluk yang baru? (49). (Wahai Muhammad!) 
Katakanlah: Jadilah kamu apa sahaja ; batu atau besi (50). 
Atau sesuatu makhluk lain dari makhluk-makhluk yang 
dipandang tidak mungkin hidup di dalam hati kamu (nescaya 
kamu tetap juga akan dibangkitkan kembali). Mereka akan 
terus berkata: Siapakah yang akan menghidupkan kami 
kembali? Jawablah: Ialah Allah yang telah menciptakan 
kamu pada kali yang pertama. Mereka akan mengangguk - 
nganggukkan kepala mereka kepadamu dan bertanya 
(mengejek): Bilakah kebangkitan itu? Jawablah: Mungkin 
tidak lama lagi(51). (ingatlah) hari Allah akan menyeru kamu 
(di dalam kubur) dan kamu akan menyahut seruannya 
dengan memujinya dan (ketika itu) kamu menyangka kamu 
tidak tinggal (di dunia ini) melainkan hanya sebentar 
sahaja. /f (52) 

Persoalan kebangkitan selepas mati telah menjadi 
punca perdebatan yang panjang di antara Rasulullah 
s.a.w. dengan kaum Musyrikin. Al-Qur'anul-Karim 
banyak sekali memuatkan perdebatan-perdebatan itu 
walaupun persoalan ini amat jelas kepada orang yang 
memahami tabi'at hidup dan mati, tabi'at 
kebangkitan selepas mati dan tabi'at pengumpulan 
manusia di Mahsyar. Al-Qur'anul-Karim telah 
membentangkan hakikat-hakikat ini berkali-kali 
dengan jelas, tetapi kaum Musyrikin tidak juga 
memahaminya dengan penjelasannya yang jelas dan 
mudah itu mereka merasa begitu sukar untuk 
memahami konsep kebangkitan semula setelah jisim- 
jisim menjadi hancurlebur dan hilang musnah. 



"Dan mereka berkata: Jika kami menjadi tulang-tulang dan 
bahan hancuran apakah kami akan dibangkitkan kembali 
sebagai satu makhluk yang baru? "(49) 


Ini disebabkan kerana mereka tidak memikirkan 
bahawa mereka dahulu tidak pernah hidup sama 
sekali kemudian barulah mereka wujud dan bahawa 
penciptaan hidup Akhirat itu tidaklah lebih payah dari 
penciptaan hidup dunia dan bahawa di hadapan 
qudrat Aliah tiada sesuatu yang lebih sukar dari 
sesuatu yang lain, kerana alat ciptaan Allah hanya 
satu sahaja apabila hendak menciptakan segala 
sesuatu iaitu: 

"Jadilah, maka iapun terus jadi. "(40) 

(Surah An-Nahl) 



Jadi, semuanya sama sahaja kepada qudrat Allah di 
antara sesuatu yang senang dan sesuatu yang payah 
di dalam pandangan manusia apabila ia telah 
dikehendaki oleh iradat Allah. 


Justeru itulah kemusykilan itu dijawab: 



"Jadilah kamu apa sahaja; batu, atau besi atau sesuatu 
makhluk lain dari makhluk-makhluk yang dipandang tidak 
mungkin hidup di dalam hati kamu."(50~51) 


Tulang-tulang dan hancuran-hancuran jisim itu 
memang membawa bau manusia dan kenangan- 
kenangan hidup, sedangkan besi dan batu amat jauh 
dari hidup, kerana itu dijawabkan kepada mereka: 
Jadilah kamu apa sahaja; batu atau besi atau sesuatu 
makhluk yang lain dari makhluk-makhluk yang lebih 
jauh lagi kemungkinan hidupnya dari batu dan besi, 
iaitu kejadian-kejadian yang dipandang amat sukar 
ditiupkan nyawa yang menghidupkannya nescaya 
Allah tetap menghidupkan kamu semula (selepas 
kamu mati). 


Mereka sebenarnya tidak berupaya untuk menjadi 
batu atau besi atau sesuatu kejadian yang lain, tetapi 
jawapan itu hanya merupakan suatu cabaran sahaja di 
samping mengandungi sindiran mengecam dan 
mencela mereka, kerana batu dan besi itu merupakan 
pepejal-pepejal yang tidak mempunyai perasaan dan 
ini merupakan satu sindiran dari jauh terhadap 
kebekuan dan kejumudan pemikiran mereka. 



"Mereka akan terus berkata: Siapakah yang akan 
menghidupkan kami kembali. "(51) 

Siapakah yang akan menghidupkan kami kembali 
sekiranya kami telah menjadi hancur dan tulang- 
tulang yang reput atau menjadi satu makhluk yang 
lain yang lebih sebati dengan sifat mati dan tidak 
bergerak? 



"Jawablah: Ialah Allah yang telah menciptakan kamu pada 
kali yang pertama. "(5 1 ) 

Jawapan ini merupakan jawapan yang 
memulangkan kemusyrikilan itu kepada satu 
kefahaman yang mudah, jelas dan selesa, iaitu Allah 
yang telah menciptakan mereka pada kali yang 
pertama adalah berkuasa pula untuk menghidupkan 
mereka kembali, tetapi malangnya mereka tidak 
memanfaatkan jawapan ini dan tidak memperolehi 
keyakinan darinya; 

^ ^ s * 5 \ < K * T'? ^ 

"Mereka akan mengangguk-anggukkan kepala mereka 
kepadamu. "(51) 


Ini adalah satu jawapan yang aneh dari mereka 
yang menolak hari kebangkitan dan mengingkarkan 
Allah. Mereka tidak mempunyai jawapan yang lain 
dari melafazkan ucapan Alhamdulillah! Alhamdulillah. 

Pada hari itu kehidupan dunia telah tergolong 
bagaikan bayang yang hilang: 



"(Dan ketika itu) kamu menyangka kamu tidak tinggal (di 
dunia ini) melainkan hanya sebentar sahaja. "(52) 

Perasaan terhadap hidup dunia yang digambarkan 
seperti ini adalah memperkecilkan nilai hidup dunia di 
dalam hati mereka yang dihadapkan dengan ayat ini. 
la adalah satu kehidupan yang amat pendek, di mana 
bayang-bayang dan gambaran-gambarannya tidak 
terlekat di dalam hati melainkan hanya sekelip mata 
sahaja, hanya sekelumit zaman yang menghilang, 
hanya sebatang bayang yang berubah dan hanya 
kenikmatan yang sebentar sahaja. 

* * -k -k 'k 'k 


Mereka akan menggerak-gerakkan kepala mereka 
ke atas ke bawah kerana menolak dan mempersenda- 


"Dan bertanya (mengejek): Bilakah kebangkitan itu?"(51) 

Mereka bertanya begitu dengan tujuan memustahil 
dan menolakkan kemungkinan kebangkitan itu. 



"Jawablah: Mungkin tidak lama lagi. "(51) 

Rasulullah s.a.w. sendiri tidak mengetahui masa 
kebangkitan selepas mati itu dengan tepat, tetapi 
mungkin masanya lebih dekat dari apa yang difikirkan 
mereka. Alangkah wajarnya mereka menaruh 
ketakutan berlakunya peristiwa itu, kerana mereka 
asyik di dalam kelalaian mereka mendusta dan 
mempersenda-sendakan (hari kebangkitan). 


Kemudian AI-Qur'an melukiskan satu pemandangan 
sekilas yang menggambarkan hati itu: 



"(Ingatlah) hari Allah akan menyeru kamu (di dalam kubur) 
dan kamu akan menyahut seruannya dengan memujinya dan 
(ketika itu) kamu menyangka kamu tidak tinggal (di dunia 
ini) melainkan hanya sebentar sahaja. "(52) 


(Pentafsiran ayat 53] 

Kemudian penjelasan ayat berikut beralih dari para 
pendusta hari kebangkitan dan pengumpulan 
manusia di Mahsyar dan mereka yang mempersenda- 
sendakan janji Allah dan kata-kata Rasul-Nya dan 
mereka yang mengangguk-angguk kepala mereka 
kerana mengejek.... ia beralih dari mereka kepada 
para hamba Allah yang Mu'minin untuk mengarahkan 
Rasulullah s.a.w. supaya mengucapkan kata-kata yang 
baik dan supaya selalu bercakap dengan 
menggunakan perkataan-perkataan yang seelok- 
eloknya: 



"Dan katakanlah kepada hamba-hamba-Ku (yang Mu'min) 
supaya mereka bercakap dengan kata-kata yang lebih baik 
sesungguhnya syaitan sentiasa menghasut untuk 
menimbulkan perbalahan di antara mereka. Sesungguhnya 
syaitan itu adalah musuh manusia yang amat nyata. "(53) 

"Dan katakanlah kepada hamba-hamba-Ku (yang Mu'min) 
supaya mereka bercakap dengan kata-kata yang lebih 
baik. "(53) 

Berbicara Dengan Mengguna Kata-kata Yang Baik 


sendakan jawapan itu 



Pemandangan ini menggambarkan kaum Musyrikin 
yang mendusta dan menolak hari kebangkitan, di 
mana mereka bangkit (dari kubur) kerana menyahuti 
panggilan juru seru, dan lidah mereka melafazkan 
ucapan-ucapan memuji Allah, kerana mereka tidak 
mempunyai perkataan dan jawapan yang lain dari 
perkataan memuji Allah. 


• Pada setiap waktu dan tempat. Mereka hendaklah 
memilih kata-kata yang hendak diucapkan mereka 
supaya mereka terhindar dari hasutan syaitan yang 
akan merosakkan hubungan mesra di antara mereka, 
kerana syaitan sentiasa menggoda di antara para 
saudara supaya menggunakan kata-kata yang kasar 
dan jawapan yang kesat yang boleh menyebabkan 

suasana kasih mesra dan harmoni itu tiba-tiba 
tercemar dengan pertengkaran kemudian diikuti 
dengan sikap tidak bertegur sapa kemudian dengan 
sikap berseteru dan bermusuh. Perkataan-perkataan 
yang baik itu dapat mengubati hati yang luka, 
membasahkan hati yang kering dan menyatukan hati- 
hati di atas landasan kasih sayang yang mulia: 



"Sesungguhnya syaitan itu adalah musuh manusia yang 
amat nyata. "(53) 

Syaitan sentiasa mencari kesalahan-kesalahan mulut 
dan keterlanjuran-keterlanjuran lidah untuk 
mencetuskan permusuhan dan perseteruan di antara 
seseorang dengan saudaranya. Perkataan-perkataan 
yang baik dapat menutup lubang-lubang dan 
menyekat jalan-jalan yang dapat dimasuki syaitan, la 
dapat memelihara kehormatan persaudaraan dan 
menjadikannya aman dan selamat dari godaan- 
godaan dan hasutan-hasutan Iblis. 


(Pentafsiran ayat-ayat 54-55) 

Selepas beralih kepada pembicaraan ini penjelasan 
ayat berikut kembali pula memperkatakan tentang 
nasib kesudahan kaum Musyrikin pada hari 
kebangkitan, di mana mereka dipanggil juru seru lalu 
mereka menyahuti panggilan itu dengan 
mengucapkan kata-kata kepujian kepada Allah. 
Ketika itu seluruh nasib kesudahan mereka adalah 
berada di tangan Allah sahaja, jika Dia kehendaki. Dia 
akan memberi keampunan dan jika Dia kehendak Dia 
akan mengazabkan mereka. Seluruh mereka adalah 
ditinggalkan kepada keputusan Allah. Rasul (yang 
diutuskan kepada mereka) tidak sekali-kali menjadi 
penguasa di atas mereka, malah dia hanya seorang 
utusan sahaja: 


Keputusan Rahmat Dan 'Azab Ditentukan Allah 




"Tuhan kamu amat mengetahui tentang (masa depan) 
kamu. Jika Dia kehendaki Dia merahmatkan kamu atau jika 
Dia kehendaki Dia mengazabkan kamu. Dan Kami tidak 
utuskan engkau sebagai penguasa di atas mereka. "(54) 

o>S j oA 

"Dan Tuhanmu lebih mengetahui tentang seluruh penghuni 
langit dap bumi."(55) 

Ilmu yang mutlaq itu hanya milik Allah. Berdasarkan 
ilmu-Nya yang sempurna terhadap manusia, Allah 
mengaturkan rahmat dan 'azab terhadap mereka. 
Tugas, seseorang rasul berakhir apabila selesai ia 
menyampaikan (perutusan Allah) kepada manusia. 



i 


Ilmu Allah yang sempurna itu merangkumi seluruh 
penghuni langit dan bumi yang terdiri dari para 
malaikat, para rasul, manusia, jin dan makhluk- 
makhluk yang lain. Hanya Allah sahaja _ yang 
mengetahui apakah makhluk-makhluk yang lain itu? 
Bagaimana kedudukan dan darjatnya? 

Dengan ilmu-Nya yang mutlaq yang mengetahui 
segala hakikat segala makhluk itulah Allah 
melebihkan setengah-setengah nabi dari nabi-nabi 
yang lain: 



"Dan sesungguhnya Kami telah melebihkan setengah- 
setengah nabi dari setengah nabi-nabi yang lain. "(5 5) 


Hanya Allah sahaja yang mengetahui sebab-sebab 
perbezaan kelebihan itu. Gejala-gejala dari perbezaan- 
perbezaan kelebihan ini telah pun dibicarakan di 
dalam Juzu' yang ketiga tafsir Fi Zilal ini ketika 
mengulaskan firman Allah: 
s 

"Para Rasul itu telah Kami lebihkan setengah-setengah 
mereka dari setengah-setengah yang lain" 



(Surah al-Baqarah: 253) 


silalah semak huraian ini di sana. 



"Dan Kami telah mengurniakan kitab Zabur kepada 
Daud. "(5 5) 

Ini adalah suatu contoh pengurniaan Allah kepada 
salah seorang dari para Anbiya'-Nya, juga contoh dari 
gejala-gejala perbezaan kelebihan yang diberikan 
kepada setengah-setengah nabi, kerana pengurniaan 
kitab-kitab suci itu lebih kekal dari pengurniaan 
mu'jizat-mu'jizat kebendaan yang dapat dilihat oleh 
sebahagian manusia pada waktu-waktu yang tertentu 
sahaja. 


[Pentafsiran ayat-ayat 56-57) 

Pelajaran ini telah dimulakan dengan pernyataan 
menolak konsep anak dan sekutu dari Allah, 
kemudian menyentuh konsep tawajjuh kepada Allah 
Yang Maha Esa sahaja dan konsep bahawa hanya 
Allah sahaja yang mengetahui dan mengendalikan 
nasib kesudahan manusia, kemudian pelajaran ini 
berakhir dengan satu penerangan yang mencabar 
orang-orang yang mempersekutui Allah supaya 
mereka memohon kepada tuhan-tuhan palsu yang 
didakwakan itu agar menolak malapetaka 'azab dari 
mereka jika Allah telah memutuskan untuk 
mengazabkan mereka atau agar mengubahkan 'azab 
keseksaan itu kepada yang lain dari mereka: 

« y ^ y 

" Katakanlah : Panggillah kamu orang-orang yang kamu 
dakwa (sebagai tuhan-tuhan) selain dari Allah itu , maka 
sudah tentu mereka tidak berkuasa menolak malapetaka dari 
kamu dan tidak pula berkuasa memindahkannya (kepada 
orang yang lain). "(56) 

Sebenarnya tiada seorang pun yang berkuasa 
menghapuskan malapetaka atau mengubahkannya 
melainkan hanya Allah sahaja. Dialah sahaja yang 
mengendalikan nasib kedudukan-kedudukan para 
hamba-Nya. 

Al-Qur"an menjelaskan kepada mereka bahawa 
tuhan-tuhan yang disembah mereka dari malaikat 
atau jin atau manusia itu tidak lain melainkan hanya 
makhluk-makhluk Allah belaka dan mereka semuanya 
masing- masing berusaha mencari jalan menuju 
kepada Allah dari berlumba-lumba untuk 
mendapatkan keredhaan-Nya. Dan mereka sentiasa 
takut kepada "azab-Nya. Orang yang takut kepada 
"azab Allah ialah orang yang mengetahui hakikat 
"azab ini dan merasa gerun terhadapnya: 



"Mereka yang diserukan sebagai sekutu-sekutu Allah itu 
sendiri masing-masing mencari jalan untuk mendampingkan 
dirinya kepada Aiiah Tuhan mereka i, agar setiap mereka lebih 
dekat kepada-Nya dan mereka mengharapkan limpah 
rahmat-Nya dan takutkan 'azab-Nya. Sesungguhnya ' azab 
Tuhanmu amat ditakuti. "(57) 


layak dengan sifat Uluhiyah dan layak ditumpukan 
ibadat dan tawajjuh kepada-Nya sahaja. 


(Kumpulan ayat-ayat 58 - 72) 








M 

Sekutu-sekutu Yang Didakwakan Kaum Musyrikin 
Sentiasa Mendampingi Allah 

Setengah-setengah manusia mendakwa "Uzayr anak 
Allah, dan setengahnya pula mendakwa "Isa anak 
Allah, setengah lagi mendakwa malaikat-malaikat itu 
puteri-puteri Allah, sementara yang lain membuat 
dakwaan-dakwaan yang lain pula. Allah menerangkan 
kepada sekalian mereka bahawa tuhan-tuhan yang 
didakwakan kamu itu adalah lebih dekat 

mendampingkan diri mereka kepada Allah. Mereka 
mencari jalan menuju kepada Allah, menghampirkan 
diri kepada Allah . dengan amalan ibadat, 
mengharapkan rahmat Allah dan takutkan "azab-Nya 
yang, amat dahsyat yang wajar ditakuti. Oleh itu kamu 
adalah lebih wajar bertawajjuh kepada Allah 
sebagaimana yang dilakukan oleh mereka yang 
didakwakan kamu sebagai tuhan-tuhan selain dari 
Allah itu. Mereka sebenarnya para hamba Allah yang 
sentiasa berusaha mencari keredhaan-Nya. 

Demikianlah pelajaran ini dimula dan ditamatkan 
dengan pernyataan yang menjelaskan kelemahan 
"aqidah-"aqidah syirik dalam segala bentuknya dan 
menjelaskan bahawa hanya Allah S.W.T. sahaja yang 



"Tiada sebuah negeri pun yang fasiq melainkan Kami 
musnahkannya sebelum Qiamat atau Kami 'azabkannya 
dengan ' azab yang dahsyat Semuanya itu tertulis di dalam 
kitab (Lauh Mahfuz)(58). Dan tiada yang menghalangi Kami 

dari mengutuskan (kepadamu) bukti-bukti mu'jizat 
melainkan kerana bukti-bukti itu telah didustakan oleh 
umat-umat yang telah lalu . Kami telah kurniakan kepada 
Thamud seekor unta betina sebagai mu'jizat yang nyata 
tetapi mereka telah menganiayakan nya f dan Kami tidak 
mengirimkan bukti-bukti mujizat itu melainkan untuk 
memberi amaran yang menakutkan(59). (Wahai 

Muhammadl) Kenangilah ketika Kami wahyukan kepadamu 
bahawa Tuhanmu mengetahui sepenuhnya segala tindak- 
tanduk manusia . Dan Kami tidak jadikan pemandangan- 
pemandangan (di malam Isra' dan Mi'raj) yang Kami telah 
memperlihatkannya kepadamu itu melainkan sebagai suatu 
ujian kepada manusia , begitu juga pokok zaqqum yang 
terkutuk (yang disebut) di dalam Al-Qur'an. Kami telah 
memberi amaran-amaran yang menakutkan mereka , tetapi 
ia tidak menambahkan mereka suatu apa kecuali keterlaluan 
yang amat besar(60). Dan kenangilah ketika Kami berfirman 
kepada para malaikat: Sujudlah kamu kepada Adam. Lalu 
seluruh mereka sujud kecuali Iblis, la telah berkata: Patutkah 
aku sujud kepada makhluk yang Engkau ciptakannya dari 
tanah? (61): Dia berkata lagi: Ceritakan kepadaku inikah 
makhluk yang Engkau muliakannya lebih dariku? Demi 
sesungguhnya jika Engkau lanjutkan hidupku sampai kepada 
hari Qiamat nescaya aku akan seretkan keturunannya ke 
jalan yang sesat kecuali segolongan kecil dari mereka(62). 
Allah menjawab : Pergilah engkau (melaksanakan hasratmu 
itu), tetapi barang siapa dari golongan mereka (zuriatAdam) 
yang mengikutmu , maka sesungguhnya Neraka 

Jahannamlah balasan untuk kamu sebagai balasan yang 
amat sempurna(63). Dan hasutkan dengan suaramu siapa 
sahaja dari mereka yang terdaya olehmu dan lepaskan 
pasukan berkudamu dan pasukan jalan kakimu untuk 
menguasai mereka ; dan berkongsilah dengan mereka di 
dalam harta kekayaan dan anak pinak mereka , dan tawarkan 
janji-janji (yang manis) kepada mereka. Dan sebenarnya tiada 
apa yang dijanjikan syaitan melainkan hanya tipu daya 
sahaja (64). Sesungguhnya engkau tidak mempunyai kuasa 
untuk menguasai para hamba-Ku dan cukuplah Tuhanmu 
sendiri menjadi penguasa (mereka)"(65). 




"Tuhan kamulah yang menggerakkan kapal-kapal di laut 
agar kamu dapat mencari sebahagian rezeki dari limpah 
kurnia-Nya. Sesungguhnya Allah Maha Penyayang terhadap 
kamu(66). Dan apabila kamu disentuh malapetaka di laut ; 
maka hilang lesaplah (dari hati kamu) sekalian mereka yang 
kamu sembah selain dari Allah , tetapi apabila Allah telah 
menyelamatkan kamu ke darat ; kamu terus berpaling (dari 
mengingatinya) dan sememangnya manusia itu amat 
mengkufuri (nikmat-nikmat Allah)(67). Apakah kamu merasa 
aman dari (balasan Allah yang berkuasa) menimpakan kamu 
dengan gempa bumi di daratan atau melepaskan hujan batu 
ke atas kamu kemudian (di masa itu) kamu tidak akan 
mendapat seorang pun yang menjadi pelindung kamu?(68). 
Atau apakah kamu merasa aman dari (balasan Allah yang 
berkuasa) mengembalikan kamu ke laut sekali lagi \ lalu Dia 
melepaskan ribut taufan yang kencang ; yang menyebabkan 
kamu tenggelam kerana perbuatan kamu yang kufur, 
kemudian (di masa itu) kamu tidak akan mendapat seorang 
penolong yang menuntut bela terhadap kami(69). Dan 
sesungguhnya Kami telah memuliakan keturunan Adam dan 
Kami mengangkutkan mereka (dengan aneka kenderaan) di 
darat dan di laut dan Kami kurniakan kepada mereka rezeki- 
rezeki yang baik dan Kami lebihkan mereka dengan 
kelebihan-kelebihan (yang istimewa) dari kebanyakan 
makhluk-makhluk lain yang telah Kami ciptakannya(70). 
(ingatilah) hari Qiamat, di mana Kami akan memanggil setiap 
umat dengan nama (rasul) pemimpin mereka. Oleh itu 
barang siapa yang diserahkan buku laporan amalannya di 
tangan kanannya, maka merekalah yang dapat membaca 
buku laporan amalan mereka (dengan gembira) dan mereka 
tidak akan dianiayai seurat benang pun(71). Dan barang 
siapa di dunia ini telah pun buta mata hatinya, maka pada 
hari Akhirat kelak ia akan menjadi lebih buta lagi dan lebih 
sesat perjalanannya"(72). 

(Latar belakang dan pokok pembicaraan) 

Pelajaran yang lepas berakhir dengan penjelasan 
bahawa hanya Allah sahaja yang mengendalikan 
nasib kesudahan para hamba-Nya, iaitu jika Dia 
kehendaki Dia akan memberi rahmat kepada mereka 
dan jika Dia kehendaki Dia akan mengazab mereka, 
juga menjelaskan bahawa tuhan-tuhan palsu yang 
disembah mereka selain daripada Allah itu adalah 
tidak berupaya menghapuskan malapetaka dari 

mereka atau mengubahkannya kepada yang lain dari 
mereka. 

Sekarang rangkaian ayat-ayat berikut menjelaskan 
pula tentang nasib kesudahan manusia seluruhnya - 
mengikut sebagaimana yang telah ditetapkan Allah 
dalam ilmu-Nya dan qadha'-Nya - iaitu seluruh negeri 
akan berakhir mati dan binasa sebelum hari Qiamat 
atau setengah-setengah negeri akan ditimpa maut 
dan kebinasaan jika penduduknya melakukan dosa- 
dosa yang wajar menerima 'azab Allah. Tiada yang 
hidup melainkan semuanya akan menemui peng- 
habisannya mengikut salah satu dari dua cara iaitu 
binasa secara tabi'i atau binasa dengan "azab Allah. 

Sesuai dengan menyebut 'azab yang menimpa 
setengah-setengah negeri, ayat-ayat berikut 
menyentuh mu'jizat-mu'jizat yang telah dikurniakan 
kepada para rasul sebelum ditimpakan 'azab itu, iaitu 
rasul-rasul yang dibangkitkan sebelum kerasulan Nabi 
Muhammad s.a.w.. Tetapi mu'jizat-mu'jizat seperti ini 
tidak lagi dibawakan di dalam kerasulan beliau yang 
akhir ini, kerana umat-umat zaman dahulu yang telah 
didatangi mu'jizat-mu'jizat itu telah mendustakan nya 
dan menolak hidayat hingga menyebabkan mereka 
ditimpa kebinasaan. Oleh kerana kebinasaan itu tidak 
ditakdirkan Allah ke atas umat Muhammad, maka 
kerana itu Allah tidak mengutuskan beliau dengan 
mengurniakan mu'jizat-mu'jizat fizikal. Tujuan 
mu'jizat-mu'jizat itu ialah untuk menakutkan umat- 
umat di zaman dahulu dengan kebinasaan- 
kebinasaan yang akan menimpa mereka jika mereka 
mendustakannya selepas mu'jizat-mu'jizat itu datang 
kepada mereka. 

Allah telah menghalangi manusia dari bertindak 
jahat terhadap Rasulullah s.a.w., Allah telah 
memelihara beliau dari kejahatan mereka, justeru itu 
mereka tidak dapat membinasakannya. Allah telah 
memperlihatkan kepada beliau pemandangan- 
pemandangan yang benar semasa Isra' untuk menguji 
manusia, dan beliau tidak menggunakan peristiwa 
Isra' itu sebagai mu'jizat seperti mu'jizat-mu'jizat para 
rasul sebelum beliau. Allah menakutkan manusia di 
dalam Al-Qur'an dengan pokok zaqqum yang telah 
disaksikan oleh beliau di dasar Neraka Jahannam, 
tetapi ia tidak menambahkan apa-apa kepada mereka 
selain dari sikap keterlaluan yang semakin menjadi- 
jadi. Jadi jelaslah bahawa mu'jizat-mu'jizat itu tidak 
dapat menambah suatu apa kepada mereka selain 
dari sikap keterlaluan yang semakin menjadi-jadi. 

Di dalam penjelasan ayat ini juga disebut kisah Iblis 
dengan Adam, di mana Allah telah mengizinkan Iblis 
menggoda keturunan Adam kecuali para hamba- 
hamba-Nya yang soleh kerana mereka telah 
dipeliharakan Allah dari pengaruh godaannya. Jadi 
kisah ini telah mendedahkan punca-punca kesesatan 
yang pokok yang telah membawa manusia kepada 
kekufuran dan keterlaluan serta menjauhkan mereka 
dari meneliti ayat-ayat Allah. 

Penjelasan ayat ini juga menyentuh hati manusia 
dengan menyebut limpah kurnia Allah kepada 


keturunan Adam dan bagaimana mereka 
membalaskan limpah kurnia ini dengan sikap lupa 
daratan dan kekufuran. Oleb itu mereka tidak 
mengingati Allah kecuali di sa'at-sa'at kesusahan 
sahaja. Apabila mereka dilimpa malapetaka di tengah 
laut barulah mereka mencari pelindungan pada Allah, 
tetapi apabila Allah selamatkan mereka ke darat 
mereka terus berpaling dari-Nya, sedangkan Allah 
berkuasa mengazabkan mereka sama ada di darat 
atau di laut. Allah telah memuliakan manusia dan 
melebihkan mereka di atas kebanyakan makhluk yang 
telah diciptakannya, tetapi mereka masih tidak 
bersyukur dan mengenangi-Nya. 

Kemudian pelajaran ini ditamatkan dengan sebuah 
pemandangan dari pemandangan-pemandangan hari 
Qiamat di mana mereka akan menerima balasan 
terhadap segala perbuatan yang telah dilakukan 
mereka. Oleh itu di sana tiada lagi peluang bagi 
sesiapa pun untuk menyelamatkan dirinya dari 
balasan dosa-dosa yang telah dilakukan mereka. 

***** * 


[Pentafsiran ayat-ayat 58-60) 



' Tiada sebuah negeri pun yang fasiq melainkan Kami 
musnahkannya sebelum Qiamat atau Kami ' azabkannya 
dengan 'azab yang dahsyat Semuanya itu tertulis di dalam 
kitab (Lauh Mahfuz). "(58) 

Kemusnahan Dan Kebinasaan Umat-umat 

Allah telah menetap dan merencanakan kedatangan 
hari Qiamat ketika permukaan bumi ini sunyi dari 
makhluk yang hidup, kerana kebinasaan dan 
kemusnahan menunggu setiap yang hidup sebelum 
hati Qiamat yang dijanjikan itu. Begitu juga Allah 
telah menetapkan 'azab ke atas setengah-setengah 
negeri dengan sebab dosa-dosa yang dilakukan oleh 
penduduk-penduduknya. Itulah yang tersemat di 
dalam ilmu Allah dan Allah mengetahui apa yang 
akan berlaku kepada segala makhluk yang maujud. 
Dan segala sesuatu yang telah berlaku dan segala 
sesuatu yang akan berlaku itu adalah sama sahaja 
kepada ilmu Allah. 

Dahulu mu'jizat-mu'jizat telah menemani kerasulan- 
kerasulan (sebagai bukti) untuk membenarkan para 
Rasul dan untuk menakutkan manusia kepada akibat 
pendustaan, iaitu kebinasaan ditimpa 'azab Allah, 
tetapi golongan orang-orang yang beriman kepada 
mu'jizat-mu'jizat ini hanyalah golongan dari orang- 
orang yang mempunyai hati yang bersedia untuk 
beriman sahaja, sedangkan golongan orang-orang 
yang ingkar mereka tetap mendustakannya di zaman 
mereka. Oleh sebab itulah risalah Muhammad yang 

akhir ini tidak lagi ditemani dengan mu'jizat-mu'jizat 
itu: 










" Dan tiada yang menghalangi Kami dari mengutuskan 
(kepadamu) bukti-bukti mu'jizat melainkan kerana bukti- 
bukti itu teiah didustakan oleh umat-umat yang telah lalu. 
Kami telah kurniakan kepada Thamud seekor unta betina 
sebagai mu'jizat yang nyata tetapi mereka teiah 
menganiaya kannya dan Kami tidak mengirimkan bukti-bukti 
mu'jizat itu melainkan untuk memberi amaran yang 
menakutkan. "(59) 


Di Antara Mu'jizat Fizikal Dan Mu'jizat Al-Qur'an 

Sebenarnya mu'jizat Islam ialah Al-Qur'an, iaitu 
sebuah kitab yang menggariskan satu sistem hidup 
yang lengkap. Al-Qur'an berbicara dengan fikiran dan 
hati manusia serta memenuhi kehendak fitrah 
manusia yang lurus. Al-Qur'an sentiasa terbuka 
kepada semua generasi manusia yang bersilih ganti 
dan mereka dapat membacanya dan beriman 
kepadanya sehingga hari Qiamat. Adapun mu'jizat 
fizikal, maka ia hanya berbicara dengan satu generasi 
manusia sahaja dan dapat disaksikan oleh generasi itu 
sahaja. 

Di samping . itu kebanyakan mereka yang 
menyaksikan mu'jizat-mu'jizat itu tidak juga beriman 
kepadanya. Di dalam ayat tadi telah dikemukakan 
contoh kaum Thamud yang telah didatangi mu'jizat 
unta sejajar dengan permintaan dan saranan mereka 
yang mahukan satu mu'jizat yang nyata, tetapi 
mereka telah menganiayai dan membawa diri mereka 
kepada kebinasaan dan kemusnahan sesuai dengan 
janji Allah yang tetap membinasakan orang-orang 
yang mendustakan mu'jizat-mu'jizat, kerana mu'jizat- 
mu'jizat itu merupakan amaran dan peringatan 
terhadap kepastian berlakunya 'azab kebinasaan 
apabila mu'jizat-mu'jizat itu telah dikemukakan 
kepada mereka. 

Pengalaman-pengalaman manusia menghendaki 
agar risalah Muhammad yang akhir ini tidak perlu lagi 
ditemani dengan mu'jizat-mu'jizat, kerana risalah 
Muhammad adalah risalah untuk seluruh generasi 
manusia yang akan datang bukannya risalah untuk 
satu generasi yang melihatnya sahaja, juga kerana 
risalah Muhammad merupakan risalah untuk umat 
manusia yang matang, yang dapat berbicara dengan 
daya-daya pemikiran manusia generasi demi generasi, 
la adalah risalah yang menghormati daya pemikiran 
manusia yang menjadi ciri istimewa kemanusiaannya 
dan kerana ciri inilah Allah memulia dan melebihkan 
manusia dari kebanyakan makhluk yang telah 
diciptakannya. 


Apakah Peristiwa Isra' Dan Mi'raj Digunakan 
Sebagai Mu'jizat 

Ada pun mu'jizat-mu'jizat yang berlaku kepada 
Rasulullah s.a.w. terutamanya mu'jizat Isra' dan 
Mi'raj, maka ia tidak digunakan sebagai mu'jizat 
untuk membuktikan kebenaran kerasulan beliau, 
malah ia hanya dijadikan ujian untuk menguji 
keimanan mereka. 



"(Wahai Muhammad!) Kenangilah ketika Kami wahyukan 
kepadamu bahawa Tuhanmu mengetahui sepenuhnya 
segala tindak-tanduk manusia. Dan Kami tidak jadikan 
pemandangan-pemandangan (di malam Isra' dan Mi'raj) 
yang Kami telah memperlihatkannya kepadamu itu 
melainkan sebagai suatu ujian kepada manusia , begitu juga 
pokok zaqqum yang terkutuk (yang disebut) di dalam Ai- 
Qur'an. Kami telah memberi amaran-amaran yang 
menakutkan mereka , tetapi ia tidak menambahkan mereka 
suatu apa kecuali keterlaluan yang amat besar. "(60) 

Setengah-setengah orang yang telah beriman 
kepada Rasulullah s.a.w. telah kembali menjadi 
murtad selepas berlakunya peristiwa Isra', sementara 
setengah-setengah yang lain tetap teguh dengan 
keimanan dan bertambah teguh keyakinan mereka. 
Justeru itulah pemandangan-pemandangan yang 
telah diperlihatkan Allah kepada hamba-Nya 
Muhammad di malam itu merupakan ujian untuk 
menguji keimanan mereka. Pernyataan bahawa Allah 
mengetahui segala tindak-tanduk yang dilakukan 
manusia merupakan suatu janji dari Allah untuk 
membantu Rasul-Nya dan untuk melindunginya dari 
tindakan-tindakan mereka yang jahat. 

Al-Qur'an telah menceritakan kepada mereka 
mengenai janji Allah kepada beliau dan mengenai 
pemandangan-pemandangan yang jelas dan benar 
yang telah diperlihatkan kepada beliau. Di antaranya 
ialah pokok zaqqum yang diancamkan Allah kepada 
para pendusta, tetapi mereka telah mendustakan 
pokok itu sehingga Abu Jahl berkata mengejek: 
"Bawakan tamar dan mentega". Lalu dia pun makan 
tamar dengan mentega sambil berkata: "Makanlah 
kamu buah zaqqum itu, kami tidak tahu makna 
zaqqum selain dari makanan ini." 

Apakah kesan mu'jizat itu kepada kaum Musyrikin 
jika ia dijadikan sebagai bukti untuk membenarkan 
risalah beliau sebagaimana mu'jizat-mu'jizat yang lain 
pernah dijadikan tanda kebenaran risalah-risalah 
sebelum beliau dan mu'jizat kepada para Rasul 
sekalian? Sebenarnya mu'jizat Isra' dan ancaman 
dengan pokok zaqqum itu tidak menambah apa-apa 

kepada mereka kecuali sikap keterlaluan yang 
semakin bertambah besar. 

Allah tidak merencana untuk membinasakan (kaum 
Musyrikin Quraysy) dengan 'azab secara langsung 
daripada-Nya. Oleh sebab itulah Allah tidak 
mengutuskan Rasul kepada mereka dengan 
membawa satu mu'jizat yang tertentu kerana iradat 
Allah telah menetapkan bahawa para pendusta yang 
menolak mu'jizat itu akan dibinasakan, tetapi iradat 
Ailah telah menangguhkan 'azab terhadap kaum 
Quraysy dan dia tidak mengazabkan mereka dengan 
'azab penghapusan seperti yang telah dilakukannya 
ke atas kaum-kaum Nuh, Hud, Soleh, Lut dan 
Syu'ayb. Di antara golongan pendusta-pendusta 
Quraysy ada yang beriman selepas (peristiwa Isra') itu 
dan telah menggolongkan diri mereka dalam 
kumpulan tentera-tentera Islam yang setia. Di antara 
mereka pula ada yang melahirkan zuriat orang-orang 
yang beriman yang setia. Al-Qur'an selaku satu- 
satunya mu'jizat Islam sentiasa menjadi sebuah kitab 
yang terbuka kepada generasi Nabi Muhammad 
s.a.w. dan kepada generasi-generasi selepas beliau, di 
mana orang-orang yang tidak sempat melihat beliau 
dan zamannya serta para sahabatnya telah beriman 
kepada Al-Qur'an semata-mata kerana mereka dapat 
membacanya atau kerana mereka bersahabat dengan 
orang yang membacanya dan Al-Qur'an akan kekal 
menjadi sebuah kitab Allah yang terbuka kepada 
seluruh generasi manusia, di mana angkatan manusia 
yang masih berada di dalam alam ghaib akan 
memperolehi hidayat darinya, dan di antara mereka 
ada yang lebih kuat keimanan, lebih soleh amalan 
mereka dan lebih berguna kepada Islam dari kebaikan 
orang-orang Islam yang berada dalam angkatan 
sebelum mereka. 


* * * * * * 


(Pentafsiran ayat-ayat 61-65) 

Di tengah-tengah suasana pemandangan- 
pemandangan Isra' yang dilihat oleh Rasulullah s.a.w. 
dan pemandangan berbagai-bagai alam yang 
diperlihatkan kepada beliau termasuk pemandangan 
pokok zaqqum yang terkutuk yang dijadikan 
makanan kepada pengikut-pengikut syaitan itu 
dibawa pula pemandangan iblis yang terkutuk sedang 
mengancam untuk menyesatkan orang-orang yang 
sesat: 


Iblis Mengisytiharkan Perang Ke Atas Manusia 
Di Hadapan Allah 



" Dan kemangilah ketika Kami berfirman kepada para 
malaikat: Sujudlah kamu kepada Adam. Lalu seluruh mereka 
sujud kecuali Iblis, la telah berkata: Patutkah aku sujud 
kepada makhluk yang Engkau ciptakannya dari tanah? (61). 
Dia berkata lagi: Ceritakan kepadaku inikah makhluk yang 
Engkau muliakannya lebih dariku? Demi sesungguhnya jika 
Engkau lanjutkan hidupku sampai kepada hari Qiamat 
nescaya aku akan seretkan keturunannya ke jalan yang sesat 
kecuali segolongan kecil dari mereka(62). Allah menjawab : 
Pergilah engkau (melaksanakan hasratmu itu ), tetapi barang 
siapa dari golongan mereka (zuriat Adam) yang 

mengikutmu , maka sesungguhnya Neraka Jahannamlah 
balasan untuk kamu sebagai balasan yang amat 
sempurna(63). Dan hasutkan dengan suaramu siapa sahaja 
dari mereka yang terdaya olehmu dan lepaskan pasukan 
berkudamu dan pasukan jalan kakimu untuk menguasai 
mereka , dan berkongsilah dengan mereka di dalam harta 
kekayaan dan anak pinak mereka , dan tawarkan janji-janji 
(yang manis) kepada mereka , dan sebenarnya tiada apa yang 
dijanjikan syaitan melainkan hanya tipu daya sahaja(64). 
Sesungguhnya engkau tidak mempunyai kuasa untuk 
menguasai para hamba-Ku dan cukuplah Tuhanmu sendiri 
menjadi penguasa (mereka). "(65) 


Penjelasan ayat ini mendedahkan sebab-sebab yang 
sebenar bagi kesesatan orang-orang yang sesat, ia 
menayangkan pemandangan ini di sini untuk 
mengingatkan manusia agar mereka melihat sendiri 
sebab-sebab kesesatan itu dan melihat sendiri Iblis 
musuh mereka dan musuh moyang mereka sedang 
mengancam mereka dengan penuh azam dari zaman 
berzaman lagi. 






"Dan kenangilah ketika Kami berfirman kepada para 
malaikat: Sujudlah kamu kepada Adam. Lalu seluruh mereka 
sujud kecuali Iblis, la telah berkata: Patutkah aku sujud 
kepada makhluk yang Engkau ciptakannya dari tanah? "(61) 


Itulah hasad dengki Iblis terhadap Adam hingga ia 
membangkit-bangkitkan perkara tanah, tetapi ia lupa 
bahawa Allah telah meniupkan roh dari ciptaan-Nya 
pada tanah itu. 

Iblis menunjukkan kelemahan makhluk Adam dan 
kesediaannya untuk menerima kesesatan, kerana itu 
ia berkata dengan angkuh: 


jK \ jJa 


" Ceritakan kepadaku inikah makhiuk yang Engkau 
muliakannya lebih dariku"(62) 


Inikah makhluk yang Engkau telah jadikannya lebih 
mulia dariku sisi Engkau? 



" Demi sesungguhnya jika Engkau lanjutkan hidupku sampai 
kepada hari Qiamat nescaya aku akan seretkan 
keturunannya ke jaian yang sesat kecuaii segolongan kecil 
dari mereka."(62) 


Aku akan menguasai mereka, memegang teraju 
hidup mereka dan meletakkan mereka di dalam 
genggaman untuk mengendalikan segala urusan 
mereka. 


Ciri-ciri Keistimewaan Manusia Dari 
Makhluk Yang Lain 

Iblis lupa tentang tabi'at manusia yang mempunyai 
bakat kesediaan untuk menerima kebaikan dan 
hidayat sama dengan bakat kesediaannya untuk 
menerima kejahatan dan kesesatan. Iblis lupakan 
keadaan manusia yang dapat mengadakan hubungan 
dengan Allah, ketika mana dia dapat meluhurkan 
jiwanya dan mengangkatkannya ke martabat yang 
tinggi di samping melindungkan dirinya.dari kejahatan 
dan kesesatan. Iblis lupa bahawa inilah sifat istimewa 
makhluk insan yang mengangkatkannya ke darjah 
yang mengatasi makhluk-makhluk yang hanya 
mempunyai satu tabi'at sahaja dan hanya mengetahui 
satu jalan sahaja yang dilaluinya tanpa iradat, 
sedangkan iradat atau kemahuan itulah rahsia 
keistimewaan makhluk insan yang aneh ini. 


Telah menjadi kehendak iradat Allah memberi 
kebebasan kepada Iblis selaku utusan kejahatan dan 
kesesatan itu bertindak menggoda keturunan insan: 



"Aliah menjawab: Pergilah engkau (melaksanakan hasratmu 
itu), tetapi barang siapa dari golongan mereka (zuriat Adam) 
yang mengikutmu, maka sesungguhnya Neraka 
Jahannamlah balasan untuk kamu sebagai balasan yang 
amat sempurna. "(63) 

Pergilah engkau dan bertindaklah sesuka engkau. 
Pergilah 1 Engkau telah diberi keizinan untuk 
menggoda mereka, kerana mereka telah 
dilengkapkan dengan akal dan iradat. Mereka boleh 
mengikut engkau dan boleh pula berpaling dari 
engkau. 



"Barang siapa dari golongan mereka (zuriat Adam) yang 
mengikutimu. "(63) 

Maksudnya, mengutamakan aspek kesesatan di 
dalam jiwa mereka dari aspek hidayat atau berpaling 
dari seruan Allah Yang Maha Rahmat kepada seruan 
syaitan dengan mengabaikan ayat-ayat Allah di alam 
buana dan ayat-ayat Allah yang menemani risalah- 
risalah mereka: 



"Maka sesungguhnya Neraka Jahannamlah balasan untuk 
kamu."(63) 

untukmu dan para pengikutmu. 



"Sebagai balasan yang amat sempurna. "(63) 

V'' * 

f J* , * 

"Dan hasutkan dengan suaramu siapa sahaja dari mereka 
yang terdaya olehmu dan lepaskan pasukan berkuda mu dan 
pasukan jalan kakimu. "(64) 





Inilah gambaran yang bertujuan memfizikalkan 
sarana-sarana dan alat-alat kesesatan dan kepungan 
Iblis dan tindak-tanduknya untuk menguasai hati, 
perasaan dan akal fikiran manusia. Itulah gambaran 
perjuangan yang gegak gempita, di mana digunakan 
suara-suara bunyi, pasukan berkuda dan pasukan 
berjalan kaki sebagaimana digunakan di dalam 
pertempuran-pertempuran dan pertarungan- 
pertarungan biasa. Bunyi yang kuat dilepaskan untuk 
menakutkan musuh dan untuk mengeluarkan mereka 
dari kubu-kubu mereka atau untuk menarik mereka 
supaya memasuki perangkap yang telah dipasang dan 
supaya mereka terjebak dalam tipu daya yang telah 
diatur. Apabila mereka keluar ke tanah lapang mereka 
akan diserang oleh angkatan berkuda dan dikepung 
oleh pasukan berjalan kaki. 



"Dan berkongsiiah dengan mereka di dalam harta kekayaan 
dan anak pinak mereka. "(64) 


Perkongsian ini dapat dilihat di dalam kepercayaan- 
kepercayaan paganisme jahiliyah yang karut-karut, di 
mana mereka telah memperuntukkan sebahagian dari 
harta benda mereka untuk tuhan-tuhan yang 
disembah mereka dan ini merupakan suatu 
peruntukan untuk s yaitan, juga dapat dilihat pada 
anak-anak mereka yang dinazarkan kepada tuhan- 
tuhan atau dijadikan hamba kepada tuhan-tuhan itu 
seperti 'Abdul-Lat, 'Abdul-Manat, dan kadang-kadang 
mereka jadikannya terus sebagai hamba syaitan 
seperti 'Abdul-Harith. 

Perkongsian ini juga dapat dilihat pada setiap harta 
yang diperoleh! dari pendapatan yang haram atau 
yang dikendalikan secara yang tidak sebenar, atau 
dibelanjakan untuk tujuan-tujuan yang berdosa, juga 
dapat dilihat pada setiap anak yang dilahirkan secara 
haram. Semuanya ini merupakan hasil perkongsian 
dengan syaitan. 

Pada umumnya ayat ini menggambarkan bentuk 
perkongsian yang berlaku di antara Iblis dengan para 
pengikutnya, iaitu suatu perkongsian yang 
merangkumi harta kekayaan dan anak pinak yang 
menjadi asas kehidupan dunia. 


Iblis telah diizinkan mengguna segala cara dan 
sarana, dan di antaranya ialah menggunakan janji- 
janji yang muluk dan palsu: 



' Tawarkan janji-janji (yang manis) kepada mereka , dan 
sebenarnya tiada apa yang dijanjikan syaitan melainkan 
hanya tipu daya sahaja . "(64) 


Seperti janji terlepas dari hukuman dan qisas, janji- 
janji mendapat kekayaan dengan punca-punca 
pencarian yang haram dan janji memperolehi 
kemenangan dan. kejayaan dengan sarana-sarana 
yang kotor dan keji. 

Barangkali janji yang paling menarik sekali ialah janji 
mendapat kemaafan dan keampunan setelah 
melakukan dosa dan kesalahan. Inilah lubang yang 
dimasuki syaitan pada kebanyakan hati manusia yang 
sukar diserang supaya melakukan maksiat dan 
kedegilan secara terus terang. Ketika ini syaitan akan 
menggoda hati-hati yang peka itu dengan cara halus 
dan lemah-lembut, iaitu dengan menunjuk-nunjukkan 
kepada mereka betapa luasnya rahmat Allah, 
kemaafan dan keampunan-Nya. 

Pergilah engkau! Engkau telah diberi keizinan untuk 
menyesatkan mereka yang cenderung mengikutmu, 
tetapi ingat di sana ada golongan manusia yang tidak 
dapat dikuasaimu kerana mereka telah dilengkapkan 
dengan pertahanan yang dapat melindungi mereka 
dari godaanmu dan dari serangan pasukan berkuda 
dan pasukan berjalan kakimu. 



"Sesungguhnya engkau tidak mempunyai kuasa untuk 
menguasai para hamba~Ku dan cukuplah Tuhanmu sendiri 
menjadi penguasa (mereka). "(65) 

Apabila hati manusia membuat hubungan dengan 
Allah dan bertawajjuh kepada-Nya dengan amat 
ibadat, apabila ia terikat dengan tali keimanan yang 
kukuh dan tak kunjung putus dan apabila ia 
menggerakkan dalam rohnya tiupan Ilahi yang luhur 
itu lalu mengeluarkan pancaran cahaya keimanan 
yang gemilang dan terang, maka di waktu itu syaitan 
tidak berupaya lagi untuk menguasai h.afi yang telah 


berhubung dengan Allah itu dan menguasai roh yang 
terang benderang dengan nur iman itu. 

"Dan cukuplah Tuhanmu sendiri menjadi penguasa 
(mereka). "(65) 

Yakni menjadi penguasa yang melindungi, 
membantu dan menggagalkan tipu daya syaitan. 

Syaitan terus bertindak melaksanakan ancamannya 
menguasai golongan manusia yang menjadi 
hambanya, tetapi ia tidak berani mengganggu para 
hamba Allah Yang Maha Penyayang kerana ia tidak 
mempunyai apa-apa kuasa terhadap mereka. 

* k k k k k k 

(Pentafsiran ayat-ayat 66 - 72) 

Itulah kejahatan dan gangguan-gangguan yang 
dirancangkan syaitan terhadap manusia. Kemudian di 
sana terdapat golongan manusia yang mengikut dan 
mematuhi kehendak-kehendak syaitan. Mereka 
berpaling dari panggilan Allah dan dari hidayat-Nya. 
Allah sentiasa bersikap Maha Pengasih terhadap 
mereka. Allah sentiasa menolong, memberi hidayat, 
memberi kemudahan-kemudahan hidup kepada 
mereka, menyelamatkan mereka dari malapetaka dan 
kesusahan dan menyahuti permohonan mereka di 
sa'at-sa'at kesusahan dan kesempitan, tetapi mereka 
tetap berpaling dari Allah dan mengingkarinya: 



"Tuhan kamulah yang menggerakkan kapal-kapal di laut 
agar kamu dapat mencari sebahagian rezeki dari limpah 
kurnia-Nya. Sesungguhnya Allah Maha Penyayang terhadap 
kamu(66). Dan apabila kamu disentuh malapetaka di laut 
maka hilang lesaplah (dari hati kamu) sekalian mereka yang 
kamu sembah selain dari Allah , tetapi apabila Allah telah 
menyelamatkan kamu ke darat kamu terus berpaling (dari 
mengingati-Nya) dan sememangnya manusia itu amat 
mengkufuri (ni'mat~ni'matAllah)(67). 

TabYat Manusia Yang Mengingati Allah Dalam 
Kesusahan Dan Melupakan-Nya Dalam Kesenangan 

Ayat ini menayangkan pemandangan kapal-kapal di 
dalam laut sebagai contoh sa'at-sa'at yang gawat dan 
susah, di mana kesedaran terhadap kekuasaan Allah 
di dalam laut yang bergelora itu lebih kuat dan lebih 
peka dirasakan seseorang, dan di mana selonggok 
kayu dan logam (yang membentuk kapal itu) 
kelihatan terumbang-ambing di dalam lautan 

dilambung gelombang dan arus. Manusia yang 


Uleoi 

menjadi penumpang hanya berpegang dengan 
selonggok kayu dan logam itu di atas tapak tangan 
rahmat Allah Yang Maha Penyayang semata-mata. 


Pemandangan ini dapat dirasakan oleh orang yang 
telah mengalaminya sendiri, la dirasakan oleh hati-hati 
yang berdebar-debar takut dan cemas pada setiap 
gegaran dan goncangan yang kuat yang berlaku di 
dalam kapal sama ada kecil atau besar hingga kepada 
kapal-kapal raksasa yang meredah lautan-lautan yang 
garang, di mana pada setengah-setengah ketika ia 
kelihatan tak ubah seperti sehelai bulu ayam yang 
ditiup angin kencang di tengah-tengah ombak 
raksasa yang bengis. 

Ungkapan ayat ini menyentuh hati manusia dengan 
sentuhan yang amat kuat, la membuat mereka benar- 
benar merasa bahawa tangan qudrat Aliahlah yang 
menggerakkan kapal-kapai di lautan dan menolaknya 
berjalan untuk membolehkan mereka mencari limpah 
kurnia Allah. 



" Sesungguhnya Allah Maha Penyayang terhadap kamu. "(66) 


Rahmat kasihan belas dari Allah itulah perasaan 
yang paling jelas dirasakan oleh hati di masa-masa 
seperti ini. 


Kemudian Al-Qur'an membawa mereka berpindah 
dari menggerakkan kapal-kapal yang berlangsung 
dengan lemah-lembut kepada gelombang-gelombang 
yang garang, di mana para penumpang yang berada 
di atas kapal yang terumbang-ambing di tengah- 
tengah ombak-ombak itu lupa segala kekuatan, 
segala tempat pergantungan dan perlindungan yang 
lain dari Allah. Mereka hanya bertawajjuh kepada 
Allah Yang Maha Esa sahaja di sa'at-sa'at bahaya itu 
dan tidak berdo'a kepada yang iain dari Allah: 




"Hilang lesaplah (dari hati kamu) sekalian mereka yang kamu 
sembah selain dari Allah. "(67) 


Tetapi manusia tetap manusia juga. Sebaik sahaja 
masa yang gawat itu berlalu dan kedua kakinya 
memijak daratan yang teguh, dia pun terus lupakan 
detik-detik yang gawat itu dan tidak lagi mengingati 
Allah. Dia terus di lambung-lambung hawa nafsunya 
dan dihanyutkan arus keinginan-keinginannya yang 
liar yang menodai fitrahnya yang tadi telah 
dibersihkan oleh situasi yana merbahaya itu: 

oS \ ’fg. 




Tetap/ apabila Allah telah menyelamatkan kamu ke darat 
kamu terus berpaling (dari mengingati-Nya), dan 
sememangnya manusia itu amat mengkufuri (ni'mat-ni mat 
Allah)." (67) 


Kecuali mereka yang mempunyai hati yang 
berhubung dengan Allah lalu menjadi cerah dan 
berbahaya. 


Di sini dalam penjelasan ayat yang berikut Ai-Qur'an 
menggerakkan perasaan orang-orang yang ditujukan 
ayat-ayat ini kepada mereka dengan menggambarkan 
situasi bahaya yang telah ditinggalkan mereka di 
lautan itu kini sedang memburu mereka di daratan 
pula, atau kini mereka kembali sekali lagi menghadapi 
situasi bahaya di dalam lautan supaya mereka benar- 
benar sedar bahawa keamanan dan kemantapan itu 
tidak mungkin wujud melainkan di dalam 
perlindungan dan naungan Allah sama ada di lautan 
atau di daratan, sama ada dalam gelombang yang 
lembut atau dalam tiupan angin yang selesa, sama 
ada di tempat perlindungan yang kukuh atau di 
rumah kediaman yang rehat: 




"Apakah kamu merasa aman dari (balasan Allah yang 
berkuasa) menimpakan kamu dengan gempa bumi di 
daratan atau melepaskan hujan batu ke atas kamu kemudian 
(di masa itu) kamu tidak mendapat seorang pun yang 
menjadi pelindung kamu(68). Atau apakah kamu merasa 
aman dari (balasan Allah yang berkuasa) mengembalikan 
kamu ke laut sekali lagi lalu Dia melepaskan ribut taufan 
yang kencang , yang menyebabkan kamu tenggelam kerana 
perbuatan kamu yang kufur f kemudian (di masa itu) kamu 
tidak akan mendapat seorang penolong yang menuntut bela 
terhadap kami."(69) 


Manusia tetap berada dalam genggaman qudrat 
Allah pada setiap sa'at dan tempat Dia berada di 
dalam genggaman qudrat Allah ketika berada di 
daratan atau di lautan, oleh itu bagaimana mereka 
dapat merasa aman dari ditelan gempa bumi atau 
ditimbus gunung berapi di daratan atau lain-lainnya 
dari punca-punca bencana yang tunduk kepada 
qudrat Allah? Atau merasa aman dari ribut badai yang 
dilepaskan Allah, iaitu ribut yang mencurahkan debu, 
air, tanah dan batu-batu ke atas mereka hingga 
menyebabkan mereka binasa dan tiada seorang pun 
selain dari Allah yang berkuasa memberi perlindungan 
dan mempertahankan keselamatan mereka? 


Atau bagaimana mereka dapat merasa aman dari 
dikembalikan Allah sekali lagi ke lautan, di mana Allah 
akan melepas ribut yang kencang melanda mereka. 
Meruntuhkan tiang-tiang kapal dan memecahkannya 
hingga mengaramkan mereka dengan sebab 
kekufuran dan sikap mereka yang ber-paling dari 

hidayat-Nya. Dan mereka akan dapati tiada siapa pun 
selepas mereka yang sanggup mempersoalkan 
siapakah yang bertanggungjawab terhadap 
penenggelaman mereka? 

Sebenarnya kelalaian itulah yang menyebabkan 
manusia berpaling dari Allah dan mengingkarkan-Nya 
kemudian mereka merasa aman dari 'azab dan 
balasan-Nya. Mereka bertawajjuh kepada-Nya di 
sa'at-sa'at kesusahan kemudian mereka lupakan-Nya 
setelah mereka selamat seolah-olah itulah kesusahan 
yang terakhir yang dapat Allah binasakan mereka. 

Penghormatan Allah Terhadap Makhluk Insan 

Allah telah memuliakan makhluk manusia ini 
melebihi kebanyakan makhluk-makhluk-Nya yang 
lain. Allah memuliakan manusia dengan 
menciptakannya dengan rupa bentuknya yang ada 
sekarang dan dengan fitrahnya yang mengumpulkan 
di antara tanah dan tiupan roh, dan dengan demikian 
kejadian manusia mengumpulkan di antara unsur 
bumi dan unsur langit. 

Allah telah memuliakan manusia dengan berbagai- 
bagai bakat kesediaan dan kebolehan yang diletakkan 
di dalam fitrahnya, iaitu bakat-bakat kebolehan yang 
melayakkannya memegang teraju khilafah di bumi, di 
mana dia dapat mengubah dan menukar, mengeluar 
dan mencipta, menyusun dan merombak dan 
seterusnya dengan bakat-bakat kebolehan itu dia 
dapat mencapai kesempurnaan yang telah ditetapkan 
Allah kepada manusia. 

Allah telah memuliakan manusia dengan 
menundukkan tenaga-tenaga alam di bumi 
kepadanya dan membekalkannya dengan bantuan 
tenaga-tenaga alam di planet-planet dan bintang- 
bintang. 

Allah telah memuliakan manusia dengan sambutan 
agung alam al-wujud dan dengan angkatan malaikat 
yang sujud kepadanya dan di sinilah Allah Yang Maha 
Pencipta dan Maha Mulia mengumumkan 
penghormatannya kepada makhluk insan ini. 

Allah telah memuliakan manusia dengan 
mengisytiharkan seluruh penghormatan ini di dalam 
kitab suci-Nya Al-Qur'an yang diturunkan dari alam al- 
Mala'ul-A'Ia dan akan terus kekal di bumi ini. 



"Dan sesungguhnya Kami telah memuliakan keturunan 
Adam dan Kami mengangkutkan mereka (dengan aneka 
kenderaan) di darat dan di laut dan Kami kurniakan kepada 
mereka rezeki-rezeki yang baik dan Kami lebihkan mereka 
dengan kelebihan-kelebihan (yang istimewa) dari 
kebanyakan makhluk-makhluk lain yang telah Kami 
ciptakannya. "(70) 



"Dan Kami mengangkutkan mereka dengan aneka 
kenderaan) di darat dan di laut "(70) 

Pengangkutan di darat dan di laut disempurnakan 
dengan mempergunakan undang-undang alam dan 
menyesuaikannya dengan tabi'at hidup manusia dan 
bakat-bakat kebolehannya. Andainya undang-undang 
alam ini tidak sesuai dengan tabi'at manusia tentulah 
kehidupan manusia tidak dapat ditegakkan. Manusia 
adalah satu makhluk yang lemah dan kerdil 
dibandingkan dengan faktor-faktor alam di darat dan 
di laut, tetapi manusia dilengkapkan dengan daya 
qudrat untuk hidup di bumi ini, juga dilengkapkan 
dengan* bakat-bakat kebolehan yang dapat digunakan 
olehnya. Semuanya itu adalah dari limpah kurnia Allah 



"Dan Kami kurniakan kepada mereka rezeki-rezeki yang 
baik "(70) 

Tetapi manusia lupakan rezeki-rezeki yang baik 
yang dikurniakan Allah kepadanya kerana terlalu 
biasa. Dia tidak mengenangkan sebahagian besar dari 
rezeki-rezeki yang baik itu kecuali ketika Allah 
menafikannya. Di waktu ini barulah dia menyedari 
betapa besarnya nilai rezeki yang dini'matinya itu, 
tetapi daiam masa yang sebentar sahaja dia akan 
lupakannya kembali, matahari ini, udara ini, air ini, 
sihat wal'afiat ini, daya qudrat bergerak ini, 
pancaindera ini, akal ini, makanan-makanan, 
minuman-minuman dan pemandangan- 
pemandangan ini, alam buana yang panjang lebar ini, 
di mana dia dilantikkan sebagai khalifah Allah yang 
mentadbirnya adalah semuanya mengandungi rezeki- 
rezeki yang baik yang tidak terhitung banyaknya. 



"Dan Kami lebihkan mereka dengan kelebihan-kelebihan 
(yang istimewa) dari kebanyakan makhluk-makhluk lain yang 
telah Kami ciptakannya. "(70) 


Yakni kami lebihkan mereka dengan perlantikannya 
selaku khalifah di dalam kerajaan bumi yang panjang 
lebar ini, juga dengan berbagai-bagai bakat 
kebolehan yang dilengkapkan di dalam fitrahnya, iaitu 
bakat-bakat kebolehan yang menjadikan makhluk 
manusia ini satu makhluk yang unik di antara 
makhluk-makhluk yang wujud di dalam kerajaan 
Allah. 

Di antara ciri-ciri penghormatan yang lain ialah Allah 
jadikan manusia penguasa di atas dirinya sendiri dan 
bertanggungjawab terhadap segala tindak-tanduknya 
dan arah tujuannya. Inilah ciri utama yang menjadikan 
makhluk manusia itu manusia. Inilah ciri kebebasan 
memilih arah tujuan dan tanggungjawab individu dan 
dengan ciri inilah manusia dilantikkan selaku khalifah 
di Negeri Kerja (dunia). Oleh itu adalah amat adil 
manusia itu menerima balasan terhadap pemilihan 

arah tujuannya dan terhadap hasil-hasil amalan dan 
kerjanya di Negeri Hisab (Akhirat) kelak. 



"(Ingatilah) hari Qiamat di mana Kami akan memanggil 
setiap umat dengan nama (Rasul) pemimpin mereka. Oleh 
itu barang siapa yang diserahkan buku laporan amalannya di 
tangan kanannya , maka merekalah yang dapat membaca 
buku laporan amalan mereka (dengan gembira) dan mereka 
tidak akan dianiayai seurat benang pun(71). Dan barang 
siapa di dunia ini telah pun buta mata hatinya , maka pada 
hari Akhirat kelak ia akan menjadi lebih buta lagi dan lebih 
sesat perjalanannya. "(72) 


Pemandangan ini menggambarkan bagaimana 
makhluk manusia dikumpulkan di padang Mahsyar, di 
mana setiap kelompok akan diseru dengan nama 
agama yang diikutinya, atau dengan nama Rasul yang 
menjadi ikutannya, atau dengan nama pemimpin 
yang diikutinya dalam kehidupan dunia. Mereka 
diseru supaya tampil menerima buku laporan amalan 
dan balasannya di negeri Akhirat. Oleh itu sesiapa 
yang menerima' buku laporan amalannya dengan 
tangan kanannya, dia akan menyambutnya dengan 
gembira dan membaca buku itu dengan riang dan 
senang hati, dan seterusnya dia akan mendapat 
balasan yang sempurna, tidak akan dikurangi barang 
sedikit pun walau sebesar seurat benang selaput yang 
terdapat dalam biji benih. Sesiapa yang buta di dunia 
dan tidak dapat melihat tanda-tanda hidayat, maka di 
Akhirat kelak dia akan jadi lebih buta dari jalan 
kebaikan dan lebih sesat lagi dan balasannya memang 
diketahui umum, tetapi ayat ini hanya 
menggambarkannya dalam satu pemandangan 
perhimpunan manusia yang penuh sesak sebagai 
seorang buta yang berjalan meraba-raba tiada siapa 
yang memandunya dan tiada suatu apa yang dapat 
dijadikan panduannya. Dia dibiarkan Allah begitu 
tanpa ditentukan sesuatu keputusan mengenainya, 
kerana pemandangan buta dan sesat di sa'at yang 
amat gawat itu sahaja sudah cukup menjadi balasan 
yang ngeri dan berkesan di dalam hati. 


[Kumpulan ayat-ayat 73-111) 







" Dan mereka sebenarnya hampir-hampir hendak 

memesongkan engkau dari apa yang telah Kami wahyukan 
kepadamu supaya engkau mengadakan perkara-perkara 
yang dusta yang berlainan darinya terhadap kami, dan jika 
(engkau melayani kehendak mereka) nescaya mereka akan 
mengambil engkau sebagai sahabat(73). Dan jika tidak 
kerana Kami telah meneguhkan imanmu tentulah engkau, 
akan condong sedikit kepada mereka(74). Jika (terjadi 
demikian) nescaya Kami rasakan engkau keseksaan hidup 
yang berlipat ganda dan keseksaan mati yang berlipat ganda 
kemudian engkau tidak akan mendapat seorang penolong 
pun yang sanggup menentang Kami(75). Dan mereka 
sebenarnya hampir-hampir berjaya menimbulkan 
kegelisahan kepadamu di bumi (Makkah) dengan tujuan 
untuk mengusirmu darinya dan jika (engkau terusir) nescaya 
mereka tidak akan tinggal di sana sesudahmu melainkan 
hanya sebentar sahaja(76). Itulah undang-undang yang 
berlaku kepada Rasul-Rasul yang telah Kami utuskan 
sebelummu dan engkau tidak akan dapati sebarang 
perubahan dalam undang-undang Kami(77). Dirikanlah solat 
di waktu matahari condong ke arah jatuh sehingga waktu 
menjelang malam dan bacalah Al-Qur'an di waktu fajar, 
kerana membaca Al-Qur'an di waktu fajar itu adalah 
disaksikan kesannya (yang amat mendalam)(78). Dan di 
sebahagian malam bangunlah dari tidurmu mendirikan solat 

tahajjud dengan membaca Ai-Qur'an sebagai ibadat 
tambahan kepadamu semoga engkau dibangkitkan 
Tuhanmu (pada hari Akhirat kelak) ke maqam yang 
terpuji(79). Dan berdo'aiah: Wahai Tuhanku ! Masukkan 
daku dengan langkah masuk yang benar dan keluarkan daku 
dengan langkah keluar yang benar dan kurniakanlah 
kepadaku dari sisi~Mu kekuatan yang dapat 
menolongku(80). Dan katakanlah: Kebenaran telah datang 
dan kebatilan telah hapus. Sesungguhnya kebatilan itu tetap 
hapus(81). Dan dari Ai-Qur'an Kami turunkan ayat-ayat yang 
menjadi penawar dan rahmat kepada para Mu'minin dan ia 
tidak menambahkan sesuatu apa kepada orang-orang yang 
zalim kecuali kerugian semata-mata "(82). 



" Dan apabila Kami kurniakan kesenangan kepada manusia 
nescaya ia membelakangi dan menjauhkan diri dengan 
angkuh dari Kami, dan apabila dia disentuh kesusahan dia 
terus menjadi putus asa (83). Katakanlah: Tiap-tiap seorang 
itu bertindak mengikut bakat dan kecenderungan masing- 
masing dan Tuhan kamulah yang lebih mengetahui siapakah 
yang lebih betul perjalanan hidupnya (84). Dan mereka 
bertanya kepadamu tentang hakikat roh i, jawablah: Roh itu 
dari urusan Tuhanku dan kamu tidak dikurniakan ilmu 
pengetahuan melainkan hanya sedikit sahaja(85). Dan jika 
Kami kehendaki tentulah Kami boleh hapuskan apa yang 
telah Kami wahyukan kepadamu itu , kemudian engkau tidak 
akan mendapat seorang pembela pun yang boleh 
menentang kehendak Kami(86). (Kami tidak berkehendak 
begitu) semata-mata kerana rahmat dari Tuhanmu ; 
sesungguhnya limpah kurnia-Nya kepadamu amatlah 
besar(87). Katakanlah: Jika manusia dan jin berkumpul untuk 
mengadakan sesuatu yang setanding dengan Al-Qur f an ini 
nescaya mereka tidak berupaya mengadakan sama 
sepertinya walaupun mereka saling membantu satu sama 
lain(88). Dan sesungguhnya Kami ulangi penerangan- 
penerangan Kami kepada manusia di dalam Al-Qur'an ini 
dengan segala macam perbandingan i, namun kebanyakan 
manusia enggan menerima selain dari kekufuran(89). Dan 
Mereka berkata: Kami tidak akan beriman kepadamu 
sehingga engkau alirkan untuk Kami sebuah mata air dari 
bumi(90). Atau engkau memiliki sebuah kebun kurma dan 
anggur dan engkau alirkan di celah-celah kebun itu sungai- 
sungai yang mengalirkan air yang banyak(91). Atau engkau 
gugurkan langit berkeping-kepingan ke atas kami 
sebagaimana engkau pernah katakan kepada kami atau 
engkau membawa Allah dan malaikat berhadapan (dengan 
kami)" (92). 

"Atau engkau memiliki sebuah rumah dari emas atau 
engkau naik ke langit. Dan kami tidak akan percayakan 
kenaikanmu itu sehingga engkau membawa turun sebuah 
kitab yang dapat kami bacakannya. Katakanlah : Maha Suci 
Tuhanku , aku ini hanya seorang manusia yang menjadi 
utusan sahaja(93). Dan tiada yang menghalangkan manusia 
dari beriman ketika mereka didatangi hidayat melainkan 
mereka berkata: Apakah benar Allah telah mengutuskan 
manusia menjadi Rasul?(94). Katakanlah: Jika di bumi ada 
malaikat-malaikat penghuni yang berjalan dengan tetap 
tenteram tentulah Kami turunkan kepada mereka dari langit 
seorang malaikat untuk menjadi Rasul(95). Katakanlah: 
Cukuplah Allah sendiri menjadi saksi di antaraku dengan 
kamu f sesungguhnya Allah itu Maha Mengetahui dan Maha 
Melihat(96). Dan sesiapa yang dihidayatkan Allah > maka 
dialah orang yang mendapat hidayat (yang sebenar), dan 
sesiapa yang disesatkan Aliah , nescaya engkau tidak akan 
dapati mereka mempunyai penaung-penaung selain dari - 
Nya, dan pada hari Qiamat kelak Kami akan kumpulkan 
mereka (dan mereka diseret) di atas muka mereka dalam 
keadaan buta , bisu dan pekak. Tempat kediaman mereka 
ialah Neraka Jahannam, setiap kali apinya hampir padam 
Kami tambahkan mereka api yang marak(97). Itulah balasan 
mereka kerana mereka mengingkari ayat-ayat Kami dan 
berkata: Apakah benar sesudah kami hancur menjadi tulang- 
tulang dan bahan reputan kami akan dibangkitkan kembali 
sebagai makhluk yang baru?(98). Apakah mereka tidak 
berfikir bahawa Allah yang berkuasa menciptakan langit dan 
bumi berkuasa pula menciptakan makhluk yang seperti 
mereka , sedangkan Allah telah pun menentukan bagi 
mereka tempoh ajal yang tidak dapat diragui lagi, tetapi 
orang-orang yang zalim enggan menerima kecuali kekufuran 
semata-mata (99). Katakanlah: Seandainya kamu memiliki 
khazanah-khazanah rezeki Tuhanku nescaya kamu akan 


tahankan khazanah-khazanah itu kerana takut kehabisan i, 
dan manusia itu sememangnya amat kikir(IOO). Dan 
sesungguhnya Kami telah mengurniakan kepada Musa 
sembilan mu'jizat yang jelas. Oleh itu tanyalah (perkara ini) 
kepada Bani Israel ketika Musa datang kepada mereka f lalu 
Fir'aun berkata kepadanya: Wahai Musa i Sesungguhnya aku 
fikir engkau ini adalah seorang yang terkena sihir(IOI). 
Jawab Musa: Sesungguhnya engkau sendiri mengetahui 
bahawa tiada siapa yang berkuasa menurunkan mu'jizat - 
mu'jizat itu melainkan Tuhan yang memiliki langit dan bumi 
sebagai bukti-bukti yang jelas. Sesungguhnya wahai Fir'aun 
aku fikir engkau akan binasa" (i 02). 





'Dia mahu mengusir mereka dari negeri (Mesir) lalu Kami 
tenggelamkannya bersama seluruh pengikutnya(1 03). Dan 
Kami telah berkata kepada Bani Israel selepas kebinasaan 
Fir'aun: Tinggallah kamu di negeri ini dan apabila tiba masa 
Akhirat Kami akan membawa kamu sekalian berkumpul 
bercampur-baur (di Mahsyar)(1 04). Dan Kami telah turunkan 
Al-Qur'an dengan tunas kebenaran dan dengan tunas 

kebenaran turunnya AI~Qur'an. Dan Kami tidak utuskan 
engkau melainkan sebagai penyampai berita gembira dan 
pemberi amaran(IOS). Dan Kami telah turunkan Al-Qudan 
dengan berdikit-dikit supaya engkau membacakannya 
kepada manusia dengan perlahan-lahan dan telah 
turunkannya secara beransur-ansur(1 06). Katakanlah: 
Berimanlah kamu kepada Ai~Qur'an atau tidak beriman. 
Sesungguhnya orang-orang yang dikurniakan ilmu 
pengetahuan sebelum Ai-Qur'an apabila dibacakan kepada 
mereka A!-Qur'an mereka terus menyembamkan muka 
mereka sujud (kepada Allah)(107). Dan mereka berkata: 
Maha Suci Tuhan kami. Sesungguhnya janji Tuhan kami itu 
tetap terkota(1 08). Dan mereka menyembamkan muka 
mereka menangis dan ia membuat mereka bertambah 
khusyu'd 09). Katakanlah: Berdo'alah dengan nama Allah 
atau nama ar-Rahman apa sahaja nama yang kamu seru 
(adalah baik belaka) kerana Allah mempunyai nama-nama 
yang paling indah , dan janganlah engkau terlalu nyaringkan 
bacaan do'a dan solat dan jangan pula terlalu 
memperlahankannya. Carilah bacaan yang sederhana di 
antara keduanyad 1 0). Dan ucapkanlah: Segala kepujian itu 
terpulang kepada Allah yang tidak pernah mempunyai anak 
dan tidak pernah mempunyai sekutu dalam urusan kerajaan 
alam dan tidak pernah mempunyai pelindung yang 
meiindungi-Nya dari kehinaan dan takbirkan-Nya dengan 
sebesar-besar takbir. "(1 1 1) 

(Latar belakang dan pokok pembicaraan) 

Inilah pelajaran terakhir Surah al-Isra'. ia 
memperkatakan paksi utama surah ini, iaitu peribadi 
Rasulullah s.a.w., sikap kaumnya terhadap beliau dan 
AI-Qur'an yang dibawa oleh beliau dan ciri-cirinya. 

Ia dimulai dengan menyebut percubaan-percubaan 
kaum Musyrikin untuk memesongkan Rasulullah 
s.a.w. dari setengah-setengah wahyu yang diturunkan 
kepadanya, juga menyebut usaha-usaha mereka yang 
merancang untuk mengusir beliau dari negeri Makkah 
dan bagaimana Allah melindungi beliau dari pujuk 
rayu dan gangguan-gangguan mereka. Ini ialah 
mengikut keputusan yang telah ditetapkan di dalam 
ilmu Allah, iaitu keputusan penangguhan 'azab 
terhadap mereka dan keputusan tidak mengazabkan 
mereka dengan 'azab penghapusan seperti yang telah 
dilakukan ke atas umat-umat sebelum mereka. 
Andainya mereka menghalaukan Rasulullah s.a.w. 
keluar dari Makkah tentulah mereka akan dibinasakan 
Allah mengikut Sunnatullah yang tidak pernah 
berubah terhadap umat-umat yang telah 
menghalaukan Rasul-Rasul mereka. 

Justeru itu Rasulullah s.a.w. diperintah supaya 
meneruskan perjuangannya dengan mendirikan solat 
dan membaca Al-Qur'an yang diturunkan-Nya serta 
berdo'a kepada Allah agar memasukkannya dengan 
langkah masuk yang benar dan mengeluarkannya 
dengan langkah keluar yang benar dan mengurniakan 
kepadanya kekuatan yang menolongnya, juga 
•mengumumkan tentang ketibaan kebenaran dan 
kehapusan kebatilan. Perhubungan dengan Allah 
merupakan senjata yang melindungi beliau dari 
penindasan dan menjaminkannya memperolehi 
kemenangan dan kekuasaan. 

Kemudian dijelaskan pula tentang fungsi Al-Qur'an 
sebagai penawar dan rahmat kepada mereka yang 


beriman kepadanya dan sebagai 'azab dan bala 
kepada mereka yang mendustakannya. Di dunia 
mereka terseksa dengan sebab Al-Qur'an dan di 
Akhirat pula mereka akan menemui keseksaan 
dengan sebab Al-Qur'an juga. 

Sehubungan dengan menyebut rahmat dan 'azab di 
sini, maka penjelasan ayat ini juga menyambut 
sepintas lalu mengenai sifat manusia yang menerima 
rahmat dan 'azab itu, iaitu ketika menerima rahmat, 
mereka menjadi angkuh dan berpaling dari hidayat, 
dan ketika ditimpa 'azab kemurkaan, mereka menjadi 
putus asa, kemudian keterangan ini diiringi dengan 
satu ancaman yang halus supaya membiarkan sahaja 
setiap orang itu bertindak dan beramal mengikut 
tabi'at -masing-masing sehingga mereka menerima 
balasannya di Akhirat. 

Begitu juga dijelaskan bahawa ilmu manusia itu 
amat sedikit sehubungan dengan pertanyaan mereka 
tentang roh, kerana roh itu adalah salah satu perkara 
ghaib dari urusan-urusan sulit Ilahi, sedangkan 
manusia tidak mempunyai keupayaan untuk 
memahaminya. Ilmu yang jelas dan yakin ialah ilmu 
yang diturunkan Allah kepada Rasul--Nya. Ilmu ini 
adalah pemberian dari limpah kurnia Allah kepada 
beliau dan jika Allah kehendaki Dia boleh 
menghapuskan pemberian itu dan tiada siapa yang 
boleh membantahkannya, tetapi ‘pemberian itu telah 
dijadikan suatu rahmat Allah dan limpah kurnia-Nya 
kepada Rasul-Nya. 

Kemudian disebutkan pula bahawa Al-Qur'an yang 
mempunyai ciri-ciri mu'jizat yang tidak dapat digubah 
sepertinya oleh manusia dan jin walaupun mereka 
saling membantu satu sama lain, Al-Qur'an yang telah 
mengulang-ngulangkan penerangannya dengan 
membawa berbagai-bagai dalil hidayat untuk 
berbicara dengan setiap akal dan hati itu.... Al-Qur'an 
yang sebegini rupa masih tidak cukup kepada orang- 
orang kafir Quraysy. Kerana itu mereka masih 
menuntut Rasulullah s.a.w. supaya menunjukkan 
mu'jizat-mu'jizat kebendaan lain yang dungu seperti 
mengadakan matair-matair di bumi, memiliki sebuah 
rumah yang diperbuat dari emas. Begitu juga mereka 
terus berdegil dan menuntut agar beliau melakukan 
sesuatu yang di luar dari kemampuan sifat-sifat 
manusia seperti naik ke langit di hadapan mereka dan 
membawa turun sebuah kitab yang dapat dibaca oleh 
mereka atau menggugurkan ke atas mereka 
kepingan-kepingan langit yang membinasakan 
mereka. Malah mereka semakin degil dan kufur 
hingga mereka tergamak menuntut agar beliau 
membawa Allah dan malaikat berdepan dengan 
mereka. 

Di sini rangkaian ayat ini menayangkan pula sebuah 
pemandangan dari pemandangan-pemandangan 
Qiamat, di mana digambarkan akibat dahsyat yang 
menunggu mereka sebagai balasan terhadap 
kedegilan mereka dan balasan terhadap perbuatan 
mereka yang telah mendustakan hari Akhirat dan 


JUZU' KE-15 


ZO SURAH AL-ISRA' G& 


247 


mengingkarkan kebangkitan selepas mati setelah 
mereka hancurlebur menjadi tulang dan reputan. 

Seterusnya ia mengecam pengesyoran-pengesyoran 
yang degil itu dengan mengatakan jika mereka 
menjadi penjaga perbendaharaan rahmat Allah 
tentulah mereka akan dikongkong tabi'at , kikir 
manusia dan mereka akan menahankan 
perbendaharaan itu kerana takut kehabisan 
sedangkan perbendaharaan itu tak kunjung habis, 
namun demikian mereka sendiri masih membuat 
tuntutan-tuntutan dan pengesyoran-pengesyoran 
yang tidak terbatas (kepada Rasulullah). 

Sehubungan dengan tuntutan mereka supaya 
ditunjukkan mujizat-mu'jizat fizikal, AI-Qur'an 
mengingatkan mereka dengan mu'jizat-mu'jizat yang 
dibawa oleh Nabi Musa a.s. lalu didustakan oleh 
Fir'aun dan kaumnya menyebabkan mereka 
dibinasakan Allah mengikut undang-undang-Nya 
yang menetapkan hukuman kebinasaan ke atas para 
pendusta. 

Al-Qur'an merupakan satu-satunya mu'jizat-mujizat 
yang benar-benar kekal, la diturunkan berdikit-dikit 
mengikut keperluan umat Muslimin, kerana ia diturun 
untuk mendidik dan melengkapkan mereka dengan 
kesediaan-kesediaan yang wajar. Orang-orang yang 
dikurniakan ilmu pengetahuan sebelum A!-Qur'an dari 
para Mu'min, umat-umat yang dahulu dapat 
memahami kebenaran yang terkandung di dalam AI- 
Qur'an. Mereka tunduk dan khusyu' apabila 
mendengarnya. Mereka percaya dan beriman 
kepadanya. 

Surah ini diakhiri dengan memerintah Rasulullah 
s.a.w. supaya mengabdikan diri kepada Allah Yang 
Maha Esa sahaja serta bertasbih memuji-Nya 
sebagaimana ia dimulakan dengan tasbih dan tanzih. 


(Pentafsiran ayat-ayat 73 - 77) 






"Dan mereka sebenarnya hampir-hampir hendak 
memesongkan engkau dari apa yang telah Kami wahyukan 
kepadamu supaya engkau mengadakan perkara-perkara 
yang dusta yang berlainan darinya terhadap Kami dan jika 
(engkau melayani kehendak mereka) nescaya mereka akan 
mengambil engkau sebagai sahabat(73). Dan jika tidak 
kerana Kami telah meneguhkan imanmu tentulah engkau 
akan condong sedikit kepada mereka(74). Jika (terjadi 
demikian) nescaya Kami rasakan engkau keseksaan dunia 
yang berlipat ganda dan keseksaan Akhirat yang berlipat 
ganda kemudian engkau tidak akan mendapat seorang 
penolong pun yang sanggup menentang Kami(75). Dan 
mereka sebenarnya hampir-hampir berjaya menimbulkan 
kegelisahan kepadamu di bumi (Makkah) dengan tujuan 
untuk mengusirmu darinya i, dan jika (engkau terusir) nescaya 
mereka tidak akan tinggal di sana sesudahmu melainkan 
hanya sebentar sahaja(76). Itulah undang-undang yang 
berlaku kepada Rasul-Rasul yang telah Kami utuskan 
sebelummu dan engkau tidak akan dapati sebarang 
perubahan dalam undang-undang Kami. "(77) 


Percubaan-percubaan Memesongkan Rasulullah 

Penjelasan ayat-ayat ini menyebut percubaan- 
percubaan kaum Musyrikin terhadap Rasulullah s.a.w. 
Percubaan pertama ialah usaha mereka hendak 
memesongkan beliau dari Al-Qur'an yang diwahyukan 
kepadanya supaya beliau mengadakan perkara- 
perkara dusta yang berlainan dari Al-Qur'an, 
sedangkan beliau seorang yang sentiasa bercakap 
benar dan amanah. 


Percubaan ini telah dilakukan mereka .dengan 
berbagai-bagai bentuk, di antaranya ialah mereka 
tawar menawar dengan beliau, iaitu mereka bersetuju 
menyembah Tuhan beliau dengan syarat beliau tidak 
mencela tuhan-tuhan mereka dan tradisi-tradisi datuk 
nenek mereka. Di antaranya lagi ialah tawar menawar 
setengah-setengah mereka agar beliau membenarkan 
mereka menjadikan satu kawasan tempat mereka 
sebagai tanah haram seperti kawasan Baitullah yang 
telah dijadikan Allah sebagai tanah haram itu. Di 
antaranya pula ialah setengah-setengah pembesar 
mereka meminta beliau mengadakan satu majlis yang 
berasingan dari majlis yang dihadhiri oleh golongan 
Mu'minin yang miskin. 

Ayat-ayat ini hanya menyentuh percubaan- 
percubaan itu secara ringkas sahaja tanpa, 
memperincikannya untuk menyebut limpah kurnia 
Allah kepada Rasulullah s.a.w., iaitu limpah kurnia 
meneguhkan pendirian beliau di atas kebenaran dan 
memelihara beliau dari pujuk rayu mereka yang jahat. 
Andainya Allah tidak meneguhkan pendirian beliau 
dan memelihara beliau dari godaan pujuk rayu itu 
tentulah beliau akan condong kepada mereka dan 
mereka akan menjadikan beliau sebagai sahabat 
mereka, dan tentulah beliau akan menerima akibat 
buruk kerana tunduk kepada pujuk rayu kaum 
Musyrikin itu, iaitu menerima 'azab yang berlipat 
ganda dunia dan Akhirat tanpa mendapat sesiapa pun 

dari mereka yang sanggup menjadi penolong untuk 
melindungkan beliau dari 'azab Allah. 

Percubaan-percubaan terhadap Rasulullah s.a.w. 
yang telah dipeliharakan Allah itu merupakan 
percubaan-percubaan yang sentiasa berlaku di antara 
pemegang-pemegang kuasa dengan pemimpin- 
pemimpin da'wah, iaitu percubaan yang bertujuan 
menggoda penda'wah-penda'wah supaya 
menyeleweng - walaupun sedikit - dari da'wah yang 
lurus dan kukuh itu dan supaya berpuas hati dengan 
penyelesaian-penyelesaian jalan tengah yang 
disogokkan kepada mereka dengan menawarkan 
keuntungan-keuntungan yang banyak. Di antara 
pejuang-pejuang da'wah ada yang tertarik dengan 
tawaran ini dan terus berkompromi dengan 
da'wahnya kerana ia melihat perkara ini hanya 
perkara kecil sahaja. Pemegang-pemegang kuasa 
biasanya tidak menuntut penda'wah supaya 
meninggalkan da'wah itu secara keseluruhannya, 
malah mereka hanya menuntut pindaan-pindaan yang 
kecil dan sedikit sahaja untuk membolehkan kedua- 
dua pihak itu bertemu di jalan tengah. Kadang- 
kadang dari lubang inilah syaitan masuk menggoda 
pejuang da'wah hingga dia menganggap bahawa 
da'wah yang paling baik ialah da'wah yang berjaya 
memenangi hati ' pemegang-pemegang kuasa 
walaupun terpaksa melepaskan sebahagian kecil dari 
da'wah itu. 

Tetapi penyelewengan yang sedikit di permulaan 
jalan itu boleh membawa kepada penyelewengan 
yang sempurna di penghabisan jalan. Perjuangan 
da'wah yang sanggup menyerah atau mengabaikan 
sebahagian dari da'wah itu, walaupun kecil, tidak 
akan berupaya berhenti pada titik penyerahannya 
pada kali yang pertama itu, kerana kesediaannya 
untuk menyerah itu semakin bertambah kuat setiap 
kali dia melangkah ke belakang. 

Persoalan di sini ialah persoalan iman terhadap 
keseluruhan da'wah. Oleh itu sesiapa yang sanggup 
menyerah atau sanggup mendiamkan diri dari 
sebahagian da'wah, walaupun kecil, maka dia tidak 
boleh disifatkan sebagai orang yang beriman kepada 
da'wahnya dengan keimanan yang sebenar, kerana 
setiap aspek da'wah pada pandangan orang yang 
beriman adalah satu aspek yang benar sama dengan 
aspek-aspek yang lain. Tidak ada di dalam da'wah 
aspek yang lebih dan aspek yang kurang. Tidak ada di 
dalam da'wah aspek yang perlu dan aspek yang 
bersifat tambahan. Tidak ada di dalam da'wah 
sesuatu aspek yang boleh ditinggalkan kerana da'wah 
merupakan suatu keseluruhan yang sepadu yang akan 
hilang seluruh ciri-cirinya apabila hilang salah satu dari 
bahagian-bahagiannya sama seperti sesuatu 
campuran atau sebatian yang akan hilang seluruh ciri- 
cirinya apabila salah satu dari unsur-unsurnya itu 
hilang. 

Pemegang-pemegang kuasa menarik pejuang- 
pejuang da'wah dengan cara yang halus dan apabila 
pejuang boleh menyerah atau mengalah dalam 


sesuatu bahagian da'wah, maka kehebatan dan 
ketahanan mereka akan terus hilang, dan pemegang- 
pemegang kuasa dapat mengetahui andainya tawar 
menawar dan kenaikan harga itu terus dilakukan, 
maka lambat laun seluruh da'wah akan menyerah 
kalah. 

Menyerah atau melepaskan sesuatu aspek da'wah 
walaupun kecil dengan tujuan untuk mendapat 
sokongan pemegang-pemegang kuasa merupakan 
satu kekalahan jiwa, kerana ia berpegang dengan 
mereka untuk menjayakan da'wah, sedangkan Allah 
Yang Maha Esa sahaja yang seharusnya menjadi 
tempat pergantungan para Mu'minin dalam 
perjuangan da'wah mereka. Apabila kekalahan 
bertapak di seluruh pendalaman hati, maka kekalahan 
itu tidak akan berubah menjadi kemenangan. 

Oleh sebab itulah Allah membangkitkan ni'mat-Nya 
kepada Rasulullah s.a.w. yang telah meneguhkan 
pendirian beliau berdasarkan apa yang telah 
diwahyukan Allah kepadanya, dan memelihara beliau 
dari terpengaruh kepada pujuk rayu kaum Musyrikin 
serta menyelamatkan beliau dari menunjukkan 
kecenderungannya kepada mereka walaupun sedikit, 
dan seterusnya menyelamatkan beliau dari akibat 
kecenderungan itu, iaitu 'azab yang berlipat ganda 
dunia dan Akhirat dan kehilangan penolong dan 
pembela. 

Apabila kaum Musyrikin gagal menarik Rasulullah 
s.a.w. kepada fitnah pujuk rayu ini, mereka berusaha 
pula untuk mengusir beliau dari negeri Makkah, tetapi 
Allah telah memerintah beliau keluar dari negeri 
Makkah selaku penghijrah, kerana keputusan yang 
telah ditetapkan di dalam ilmu-Nya bahawa dia tidak 
akan mengazabkan kaum Quraysy dengan 'azab 
penghapusan dan andainya mereka rnengusir 
Rasulullah s.a.w. keluar dari Makkah secara kekerasan 
dan paksaan nescaya mereka akan ditimpa 'azab 
penghapusan itu. 



di sana sesudahmu melainkan hanya sebentar sahaja."(76) 


Itulah undang-undang Allah yang sentiasa 
berkuatkuasa: 



"Itulah undang-undang yang berlaku kepada Rasul-Rasul 
yang telah Kami utuskan sebelummu dan engkau tidak akan 
dapati sebarang perubahan dalam undang-undang 
Kami. "(77) 

Allah telah menjadikan undang-undang ini suatu 
undang-undang yang berterusan kuatkuasanya dan 
tidak pernah berubah kerana perlembangan peribadi. 
Pelaksanaan secara kebetulan tidak pernah menguasai 
perjalanan alam buana ini, malah yang berkuatkuasa 
ialah undang-undang Allah yang tetap dan 

berterusan. Oleh sebab Allah tidak mahu 
membinasakan kaum Quraysy dengan 'azab 
penghabisan sebagaimana Dia telah mengazabkan 
umat-umat pendusta sebelum mereka kerana sesuatu 
hikmat yang tinggi, maka Allah tidak mengutuskan 
Rasulullah s.a.w. dengan membawa mu'jizat-mu'jizat 
maddi dan tidak mentakdir kaum Quraysy itu 
mengusir beliau secara kekerasan dan paksaan- 
paksaan malah Allah memerintah beliau berhijrah 
(secara sukarela). Demikianlah undang-undang Allah 
itu berjalan terus tanpa berubah: 

****** 

(Pentafsiran ayat-ayat 78-81) 

Selepas itu Allah memerintah Rasulullah s.a.w. 
supaya sentiasa membuat perhubungan dengan-Nya 
dan memohon pertolongan kepada-Nya serta 
meneruskan perjuangannya dan mengumumkan 
kemenangan kebenaran dan kehapusan kebatilan: 



" Dirikanlah solat di waktu matahari condong ke arah jatuh 
sehingga waktu menjeiang maiam dan bacalah Al~Qur'an di 
waktu fajar, kerana membaca AI~Qur'an di waktu fajar itu 
adalah disaksikan kesannya (yang amat mendalam) (78). Dan 
di sebahagian malam bangunlah dari tidurmu mendirikan 
solat tahajjud dengan membaca AI~Qur'an sebagai ibadat 
tambahan kepadamu semoga engkau dibangkitkan 
Tuhanmu (pada hari Akhirat kelak) ke maqam yang 
terpuji(79). Dan berdo'alah: Wahai Tuhanku ! Masukkan 
daku dengan langkah masuk yang benar dan keluarkan daku 
dengan langkah keluar yang benar dan kurniakanlah 
kepadaku dari sisi-Mu kekuatan yang dapat 
menolongku(80). Dan katakanlah: Kebenaran telah datang 
dan kebatilan telah hapus. Sesungguhnya kebatilan itu tetap 
hapus(81). 

Perintah Solat 

Kata-kata ialah kecondongan matahari 

jatuh ke arah membenam diri. Perintah solat di waktu 
ini hanya khusus untuk Rasulullah s.a.w. sahaja. 
Adapun solat fardhu, maka ia mempunyai waktu- 
waktunya yang tersendiri yang ditentukan oleh 
hadith-hadith Rasulullah s.a.w. dan Sunnah-sunnah 
amalinya yang mutawatir. Setengah-setengah 


mufassirin mentafsirkan AA*" dengan 

kegelinciran matahari dari tengah langit dan kata-kata 
dengan awal malam, dan mentafsirkan " oli 
jail)" dengan solat Subuh, dan dari ayat inilah mereka 
mengambil waktu-waktu solat fardhu iaitu Zohor, 
Asar, Maghrib dan 'Isya' mulai dari gelincir matahari 
dari tengah langit sehingga waktu malam dan 
seterusnya waktu fajar. Mereka juga menjadikan solat 
tahajjud itu sebagai satu-satunya solat yang khusus 
untuk Rasulullah s.a.w., yang mana beliau diperintah 
mengerjakannya sebagai solat Sunnah baginya. Kami 
lebih cenderung kepada pendapat yang pertama, iaitu 
segala perintah yang disebut di dalam ayat ini adalah 
khusus untuk Rasulullah s.a.w. dan waktu-waktu solat 
fardhu itu adalah ditetapkan dengan hadith-hadith 
dan Sunnah-sunnah amali beliau. 



"Dirikanlah solat di waktu matahari condong ke arah jatuh 
sehingga waktu menjelang malam. "(78) 


Yakni dirikanlah solat di antara waktu matahari 
condong ke arah jatuh dengan waktu menjelang 
kedatangan malam dan kegelapannya dan bacalah Al~ 
Qur'an di waktu fajar kerana: 



"Kerana membaca AI~Qur'an di waktu fajar itu adalah 
disaksikan kesannya (yang amat mendalam). "(78) 

Kedua-dua waktu ini mempunyai keistimewaannya, 
iaitu waktu pengunduran siang dan kedatangan 
malam dan waktu pengunduran malam dan 
kedatangan siang. Kedua dua waktu ini memberi 
kesan-kesannya yang mendalam di dalam jiwa 
manusia kerana kedatangan malam dan engsotan 
kegelapan sama dengan permulaan keserlahan 
cahaya dan kehilangan kegelapan. Kedua-duanya 
menimbulkan perasaan khusyu' di dalam hati. Kedua- 
duanya menyingkapkan lapangan untuk berfikir dan 
meneliti undang-undang alam buana yang tidak 
pernah terkandas walau sesa'at pun dan tidak pernah 
mungkir walau sekali pun. Membaca Al-Qur'an sama 
dengan mendirikan solat, kedua-duanya 
menimbulkan kesan yang baik di dalam hati di waktu 
fajar menyingsing dengan suasananya yang lembap, 
bayunya yang lembut gemalai, ketenteramannya yang 
menyerap, cahayanya yang terserlah, harakat hidup 
yang mendenyut dan nyawanya yang menarik nafas. 



"Dan di sebahagian malam bangunlah dari tidurmu 
mendirikan solat tahajjud dengan membaca Al~QuKan 
sebagai ibadat tambahan kepadamu. "(79) 

Solat tahajjud ialah solat selepas tidur di^ awal 
malam. Gantinama pada kata-kata "<***£ itu 
kembali kepada Al-Qur'an (yakni dengan membaca 
Al-Qur'an) kerana Al-Qur'an itu merupakan roh dan 
tiang seri solat. 

" Semoga engkau dibangkitkan Tuhanmu (pada hari Akhirat 
kelak) ke magam yang terpuji"(79) 


dengan berkat ibadat solat, tilawatiI-Qur'an, solat 
tahajjud dan dengan perhubungan yang berkekalan 
dengan Allah. Inilah jalan yang membawa ke maqam 
yang terpuji. Jika Rasulullah s.a.w. diperintah 
mendirikan solat, mengerjakan tahajjud dan membaca 
Al-Qur'an supaya beliau dibangkitkan Allah ke 
maqam yang terpuji yang diizinkan kepadanya 5 , 
sedangkan beliau adalah Rasul yang terpilih, maka 
tentulah orang-orang yang lain dari beliau lebih 
memerlukan kepada wasilah-wasilah untuk mencapai 
darjat yang diizinkan kepada mereka mengikut darjat- 
darjat mereka masing-masing. Inilah jalan menuju ke 
darjat itu dan inilah bekalan untuk menjalani jalan itu. 

&& 


" Dan berdo'alah: Wahai Tuhanku ! Masukkan daku dengan 
iangkah masuk yang benar dan keluarkan daku dengan 
langkah keluar yang benar dan kurniakanlah kepadaku dari 
sisi-Mu kekuatan yang dapat menolongku. "(80) 





Perintah Berdo'a Memohon Langkah Yang Benar 
Sepanjang Perjalanan 

Inilah do'a yang diajarkan Allah kepada nabi-Nya 
supaya berdo'a dengannya dan supaya umatnya 
belajar bagaimana cara berdo'a kepada Allah dan ke 
mana arah yang hendak ditujui mereka, iaitu do'a 
masuk dengan langkah yang benar dan keluar 
dengan langkah yang benar yang melambangkan 
perjalanan yang benar dari permulaan sehingga 
penghabisan atau dari awal sehingga akhir dan di 
antara awal dengan akhir. Kebenaran yang disebut di 
sini, mempunyai nilainya kerana adanya percubaan 
kaum Musyrikin hendak memesongkan beliau dari 
wahyu Allah supaya beliau mengadakan 
pembohongan-pembohongan yang berlainan darinya. 
Kebenaran ini juga memberi bayangan-bayangannya 
iaitu bayangan kemantapan, ketenteraman, 
kebersihan dan keikhlasan. 



dapat menolong-ku. "(80) 


Perintah Memohon Kekuatan Dari Allah 


Maksudnya, kekuatan dan kehebatan yang dapat 
aku atasi kuasa di bumi dan kekuatan kaum 
Musyrikin. Kata-kata <>" (dari sisi-Mu) 

menggambarkan kehampiran dan perhubungan yang 
rapat dengan Allah, juga menggambarkan usaha 


S' 


5 Mengikut riwayat-riwayat maqam itu ialah maqam syafa'at 
pada hari Qiamat. 


mencari bekalan pertolongan dari Allah secara 
langsung dan berlindung di bawah naungan-Nya. 

Pejuang da'wah tidak seharusnya meminta 
kekuatan melainkan kepada Allah. Dia tidak 
seharusnya digeruni melainkan dengan kekuatan 
Allah. Dia tidak seharusnya meminta perlindungan 
kepada pemerintah atau kepada pembesar supaya 
menolong dan membelanya selama pemerintah dan 
pembesar itu tidak pernah bertawajjuh kepada Allah 
sebelum ini, tetapi da'wah kadang-kadang berjaya 
menembusi hati pemerintah dan pembesar dan 
mengubahkannya menjadi pejuang dan pekerja 
da'wah dan akhirnya dia mendapat kejayaan dan 
keberuntungan (dunia dan Akhirat). Da'wah tidak 
berjaya . . sekiranya dia dijadikan alat kepada 
pemerintah, kerana da'wah adalah dari urusan Allah 
dan ia lebih tinggi dari para pemerintah dan 
pembesar. 



"Dan katakanlah: Kebenaran telah datang dan kebatilan 
telah hapus. Sesungguhaya kebatilan itu tetap hapus. "(81) 


Dengan kekuatan yang diambil dari Allah inilah 
beliau mengumumkan kedatangan kebenaran dengan 
kekuatan dan keteguhannya dan mengumumkan 
kehapusan, keruntuhan dan kekalahan kebatilan, 
kerana tabi'at kebenaran ialah ia'sentiasa hidup dan 
bertapak kukuh, sedangkan tabi'at kebatilan ialah ia 
mudah hilang dan hapus. 



"Sesungguhnya kebatilan itu tetap hapus. "(81) 

Kekuatan Kebenaran Dan Kehancuran Kebatilan 

Ini adalah suatu hakikat Laduniyah yang dijelaskan 
dengan ungkapan yang tegas walaupun pada 
pandangan pertama kebatilan itu kelihatan 
mempunyai kekuatan dan kekuasaan. Kebatilan itu 
berlagak sombong dan bongkak kerana ia tidak 
bersandar kepada sesuatu hakikat dan kerana itu ia 
berusaha untuk mengaburi mata supaya ia kelihatan 
besar, agung dan teguh, sedangkan sebenarnya ia 
adalah sesuatu yang amat rapuh dan mudah binasa. 
Kebatilan laksana pucuk api batang-batang lalang 
yang menjulang tinggi ke udara kemudian dengan 
cepat ia padam menjadi abu, sedangkan api bara 
tahan bernyala dan memberi kehangatan. Kebatilan 
laksana buih yang terapung di atas air tetapi ia akan 
tercampak hilang dan yang tinggal hanya air. 

" Sesungguhnya kebatilan itu tetap hapus" kerana ia 
tidak mempunyai unsur-unsur ketahanan di dalam 
dirinya, la hanya mempunyai nyawa sementara yang 
diambil dari kuasa-kuasa luaran dan kekuatan 
sandaran-sandaran yang tidak semulajadi. Apabila 
kuasa-kuasa luaran itu bergoyang dan kekuatan 
sandaran-sandaran itu lemah, maka ia akan terus 
runtuh dan tumbang. Ada pun kebenaran ia 
mengambil unsur-unsur hayat dan kewujudannya dari 
dalam dirinya sendiri, la mungkin ditentang hawa 

nafsu, ditentang keadaan-keadaan dan ditentang 
kuasa, tetapi kedudukannya yang kukuh dan teguh 
itu menjadikannya menang pada akhirnya dan 
terjamin ketahanannya, kerana kebenaran itu datang 
dari Allah Tuhan yang telah menamakan dirinya 
dengan nama (Yang Maha Benar), Yang Maha 
Hidup dan Maha Kekal tidak akan hilang selama- 
lamanya. 

"Sesungguhnya kebatilan itu tetap hapus" 
walaupun di belakangnya ia dibantu syaitan dan 
kuasa, namun janji Allah tetap benar dan kekuasaan 
Allah lebih kuat lagi. Tiada seorang Mu'min yang 
telah mencapai kemanisan iman melainkan dia 
mencapai sama kemanisan janji Allah, dan siapakah 
yang lebih benar janji-Nya dan perkataan-Nya dari 
Allah? 


****** 


(Pentafsiran ayat 82) 


Al-Qur'an Penawar Matahati Yang Ampuh 



"Dan dari Al-Qur'an kami turunkan ayat-ayat yang menjadi 
penawar dan rahmat kepada para Mu'minin."(82) 


Al-Qur'an mengandungi penawar dan rahmat 
kepada mereka yang mempunyai hati yang telah 
mencapai kemanisan iman. Hati-hati ini menjadi 
terang dan terbuka untuk menerima ketenangan, 
ketenteraman dan kedamaian yang terkandung di 
dalam Al~Qur'an. 


Di dalam Al-Qur'an terdapat penawar yang 
menghapuskan perasaan-perasaan was-was, resah 
gelisah dan perasaan yang tidak menentu. AI-Qur'an 
menghubungkan hati manusia dengan Allah dan 
dengan hubungan ini ia merasa tenang dan tenteram, 
merasa mendapat perlindungan dan keamanan, 
merasa puas dan redha, iaitu merasa puas dengan 
keredhaan dari Allah dan keredhaan terhadap 
kehidupannya. Kegelisahan dan perasaan yang tidak 
menentu merupakan penyakit dan seterusnya 
perasaan was-was juga penyakit. Justeru itulah Al- 
Qur'an menjadi rahmat kepada para Mu'minin. 


bidangnya yang mendatangkan faedah, la menahan 
akal dari membuang tenaganya dalam bidang-bidang 
kegiatan yang tidak berguna, la memandu akal 
dengan garis panduan sebuah sistem hidup yang sihat 
dan betul. Ia membuat kegiatan akal mengeluarkan 
hasil-hasil yang baik dan terjamin, la memelihara akal 
dari kesesatan dan kegelinciran. Di dalam alam jasad 
juga Al-Qur'an menjadikan akal menggunakan 
tenaga-tenaganya dalam bentuk yang sederhana 
tanpa tekanan dan penyelewengan agar tetap dalam 
keadaan yang sihat dan 'afiat, dan dapat 
menyimpankan tenaga-tenaganya untuk 
pengeluaran-pengeluaran yang berguna. Justeru 
itulah Al-Qur'an menjadi rahmat kepada para 
Mu'minin. 


Di dalam Al-Qur'an terdapat penawar yang dapat 
menyembuhkan penyakit-penyakit masyarakat yang 
melemahkan kekuatan perpaduan kelompok- 
kelompok masyarakat, menghapuskan kesejahteraan, 
keamanan dan ketenteramannya agar masyarakat 
hidup di bawah naungan sistemnya yang adil dan 
syumul dalam keadaan yang selamat, aman dan 
tenteram. Justeru itulah AI-Qur'an menjadi rahmat 
kepada para Mu'minin. 




6 


"Dan ia tidak menambahkan sesuatu apa kepada orang- 
orang yang zalim kecuali kerugian semata-mata "(82) 


kerana mereka tidak mengambil apa-apa manfa'at 
dari isi Al-Qur'an yang mengandungi penawar dan 
rahmat itu. Mereka dikongkong oleh perasaan marah 
kerana orang-orang yang beriman dapat mengatasi 
mereka dengan Al-Qur'an. Mereka memilih sikap 
degil dan angkuh dan bersimpang-siur di dalam 
kezaliman dan kerosakan. Di dalam dunia mereka 
telah dikalahkan pendokong-pendokong Al-Qur'an 
dan mendapat kerugian, dan Akhirat pula mereka 
akan di'azabkan kerana mereka menolak Al-Qur'an 
dan berdegil di dalam kezaliman. Mereka sentiasa 
mendapat kerugian " Dan ia tidak menambahkan 
sesuatu apa kepada orang-orang yang zalim kecuali 
kerugian semata-mata " . 


****** 


Di dalam Al-Qur'an terdapat penawar yang dapat 
mengubati hawa nafsu, perasaan-perasaan yang 
kotor, tamak haloba, hasad dengki dan bisikan- 
bisikan syaitan. Perasaan-perasaan ini merupakan 
penyakit-penyakit hati yang boleh menyebabkannya 
merana, lemah dan letih lesu. Ia membawa hati ke 
arah kehancuran, kemusnahan dan keruntuhan. 
Justeru itulah Al-Qur'an menjadi rahmat kepada para 
Mu'minin. 

Di dalam Al-Qur'an terdapat penawar yang dapat 
membetulkan arah-arah tujuan yang tidak betul di 
dalam perasaan dan pemikiran seseorang, la boleh 
melindungkan akal dari kesesatan dan 
membebaskannya bergiat cegas di dalam bidang- 


(Pentafsiran ayat-ayat 83 - 84) 

Kesenangan Dan Kesusahan Boleh Mengubahkan 
Syakhsiyah Manusia 

Apabila seseorang itu dibiarkan tanpa penawar dan 
rahmat, apabila dia dibiarkan kepada kongkongan 
hawa nafsu dan keinginannya yang terburu-buru di 
mana di waktu senang dia menjadi manusia yang 
angkuh, tidak menghiraukan Allah, tidak bersyukur 
dan tidak mengingati Allah, dan di waktu susah dia 
menjadi manusia yang putus asa dari rahmat Allah, 
maka ketika itu jalan-jalan hidup akan menjadi gelap 
di hadapannya: 

"Dan apabila Kami kurniakan kesenangan kepada manusia 
nescaya ia membelakangi dan menjauhkan diri dengan 
angkuh dari Kami ; dan apabila dia disentuh kesusahan dia 
terus menjadi putus asa. "(83) 


Ni'mat kesenangan boleh menjadikan seorang itu 
melampau dan angkuh jika dia tidak mengingati Allah 
mengurniakan ni'mat kesenangan itu dengan memuji 
dan bersyukur kepada-Nya, dan kesusahan pula boleh 
membuat seseorang itu putus asa jika dia tidak 
berhubung dengan Allah dengan meletakkan harapan 
dan menaruh keyakinan kepada rahmat Allah dan 
limpah kurnia-Nya agar ia bersikap optimis atau 
memandang cerah kepada masa depannya. 

Di sinilah munculnya nilai keimanan dan rahmatnya 
sama ada di waktu senang atau di waktu susah. 


Kemudian ayat berikut menjelaskan bahawa setiap 
individu dan setiap kelompok itu bertindak dan 
bekerja mengikut cara dan arah tujuan masing- 
masing dan hanya terserah kepada Allah sahaja 
menilaikan arah-arah tujuan dan amalan-amalan yang 
dilakukan mereka: 



"Katakanlah: Tiap-tiap seorang itu bertindak mengikut bakat 
dan kecenderungan masing-masing dan Tuhan kamulah 
yang lebih mengetahui siapakah yang lebih betul perjalanan 
hidupnya. "(84) 


Penjelasan ini mengandungi amaran yang halus 
terhadap akibat amalan-amalan dan arah-arah tujuan 
supaya setiap orang harus berhati-hati dan berusaha 
memilih jalan hidayat dan jalan menuju kepada Allah. 

* * -k 'k ’k * 


(Pentafsiran ayat-ayat 85 - 87) 

Hakikat Roh 

Setengah dari mereka bertanya Rasulullah s.a.w. 
mengenai hakikat roh, apakah hakikatnya? Cara yang 
paling baik yang diikuti Al-Qur'an ialah memberi 
jawapan kepada pertanyaan-pertanyaan yang' perlu 
diketahui mereka dan dapat difahami dan dimengerti 
oleh daya-daya pemikiran mereka selaku manusia. 
Dengan cara itu tenaga akal fikiran yang dikurniakan 
Allah kepada mereka tidak terbuang percuma kerana 
memikirkan perkara-perkara yang tidak 
mendatangkan apa-apa hasil atau memikirkan 
perkara-perkara di luar bidang kuasa akal, iaitu 
bidang-bidang yang diketahui dan dimiliki alat- 
alatnya. Apabila mereka bertanya beliau mengenai 
roh, maka Allah memerintah beliau supaya memberi 
jawapan kepada mereka bahawa roh itu adalah dari 
urusan Allah. Hanya ilmu Allah sahaja yang 
mengetahuinya dan tiada siapa pun yang mengetahui 
selain dari Aliah: 



"Dan mereka bertanya kepadamu tentang hakikat roh , 
jawablah: Roh itu dari urusan Tuhanku dan kamu tidak 
dikurniakan ilmu pengetahuan melainkan hanya sedikit 
sahaja. "(85 f 

Keterangan di dalam ayat ini bukannya bertujuan 
untuk menghalangkan akal manusia dari bergiat dan 
bertindak, tetapi ia bertujuan memberi bimbingan 
kepada akal agar bergiat dan bertindak di dalam 
ruang batas dan bidang yang dapat difahaminya; 
kerana tidak ada gunanya meraba-raba di padang 
gurun dan membuang tenaga di dalam perkara- 
perkara yang tidak terdaya difahami akal kerana ia 
tidak mempunyai alat-alat untuk memahaminya. Roh 
merupakan satu urusan ghaib yang hanya diketahui 
oleh Allah sahaja. Tiada siapa pun yang lain dari Allah 
dapat memahaminya. Ia merupakan rahsia dari rahsia- 
rahsia Allah yang suci yang disimpankan pada 
makhluk manusia dan setengah-setengah makhluk 
yang lain yang kita tidak mengetahui hakikatnya. Ilmu 
pengetahuan manusia amat terbatas dibandingkan 
dengan ilmu Aliah Yang Maha Sempurna, dan rahsia- 
rahsia alam al-wujud ini lebih luas dari yang dapat 
diketahui oleh akal manusia yang terbatas. Oleh 
sebab manusia tidak mentadbirkan alam buana ini, 
maka daya-daya tenaganya adalah tidak sempurna 
dan meliputi. Manusia hanya dikurniakan sebahagian 
daya tenaga sekadar ruang lingkupnya dan sekadar 
keperluannya untuk melakukan tugas khilafah di bumi 
ini dan untuk melaksanakan apa yang dikehendaki 
Allah supaya dilaksanakan mereka dalam lingkungan 
batas Ilmunya yang sedikit itu. 

Manusia dapat menunjukkan berbagai-bagai 
kejayaan yang gemilang di bumi ini, tetapi dia berdiri 
lemah di hadapan rahsia roh yang amat seni itu. Dia 
tidak mengetahui apakah hakikatnya bagaimana ia 
datang dan bagaimana ia pergi, di mana ia berada 
dahulu dan di mana pula ia berada sekarang. Dia 
tidak mengetahui hakikat roh melainkan sekadar yang 
dijelaskan Allah Yang Maha Mengetahui di dalam 
kitab sucinya Al-Qur'an. 

Apa yang dijelaskan di dalam Al-Qur'an itu 
merupakan ilmu yang diyakinkan benarnya kerana ia 
datang dari Allah Yang Maha Mengetahui. Dan jika 
Allah kehendaki Dia boleh menafikan umat manusia 
dari mendapat kitab suci dan Dia boleh 
menghapuskan wahyu-wahyu yang telah diwahyukan 
kepada Rasul-Nya, tetapi itulah rahmat Allah dan 
limpah kurnia-Nya. 







Menurut pendapat yang lebih rajih pertanyaan ini datangnya 
daripada golongan Ahlil-Kitab dan ayat ini bersama tujuh ayat 
yang lain selepasnya adalah diturunkan di Madinah. 

" Dan jika Kami kehendaki tentulah Kami hapuskan apa yang 
telah Kami wahyukan kepadamu itu , kemudian engkau tidak 
akan mendapat seorang pembela pun yang boleh 
menentang kehendak Kami(86). (Kami tidak berkehendak 
begitu) semata-mata kerana rahmat dari Tuhanmu , 
sesungguhnya limpah kurnia-Nya kepadamu amatlah 
besar. "(87) 


Allah membangkitkan limpah kurnianya ini terhadap 
Rasulullah s.a.w., iaitu limpah kurnia menurunkan 
wahyu dan mengekalkan apa yang diwahyukan itu. 
Limpah kurnia ini lebih besar lagi ertinya kepada umat 
manusia, kerana dengan AI-Qur 7 an mereka 
memperolehi rahmat, hidayat dan ni'mat generasi 
demi generasi. 


****** 

(Pentafsiran ayat-ayat 88-93) 

AI-Qur'an Ciptaan Allah Yang Tidak Mungkin Ditiru 

Jika roh tergolong di dalam rahsia-rahsia yang 
hanya diketahui oleh Allah sahaja, maka Al-Qur 7 an 
juga merupakan gubahan Allah yang tidak dapat 
ditiru oleh para makhluk. Manusia dan jin yang 
mewakili makhluk zahir dan makhluk ghaib tidak 
sekali-kali berupaya untuk menggubah atau 
mengadakan kitab seperti AI-Qur 7 an walaupun kedua- 
dua jenis makhluk itu bekerjasama dan saling 
membantu satu sama lain dalam usaha itu: 


-r ^ f \< ^ 


" Katakanlah : Jika manusia dan jin berkumpul untuk 
mengadakan sesuatu yang setanding dengan Al-Qur'an ini 
nescaya mereka tidak berupaya mengadakan sama 
sepertinya walaupun mereka saling membantu satu sama 
lain. "(88) 

Al-Qur 7 an bukannya kata-kata dan ungkapan- 
ungkapan yang dapat ditiru manusia dan jin, malah 
Al-Qur 7 an sama dengan ciptaan-ciptaan Allah yang 
lain yang tidak dapat ditiru oleh para makhluk. Al- 
Qur 7 an sama seperti hakikat roh, iaitu ia dari urusan 
Allah. Para makhluk tidak dapat mengetahui rahsia- 
rahsianya yang sempurna dan syumul walaupun 
mereka memahami setengah sifat-sifat, ciri-ciri dan 
kesan-kesannya. 

Selain dari itu Al-Qur'an merupakan satu sistem 
hidup yang sempurna yang memberi perhatian 
kepada undang-undang fitrah yang mengendalikan 
jiwa manusia dalam setiap keadaan dan peringkat 
perkembangannya dan mengendalikan masyarakat- 





masyarakat manusia dalam setiap keadaan dan 
peringkat perkembangannya. Justeru itulah sistem ini 
menangani dan melayani jiwa individu dan jiwa 
kelompok yang rumit itu dengan undang-undang 
yang sesuai dengan fitrah yang bertunjang dalam 
berbagai-bagai hubungan dan liku-likunya, la 
menangani fitrah itu dengan cara yang sepadu dan 
dengan langkah-langkah yang seimbang dalam setiap 
sudut serentak dalam waktu yang sama. Oleh itu 
tiada suatu kemungkinan dari berbagai-bagai 
kemungkinan dan tiada satu hubungan dari berbagai- 
-bagai hubungan yang bertentangan di dalam hidup 
individu dan hidup masyarakat yang terluput dari 
perhitungan sistem ini, kerana Allah yang 
mengaturkan undang-undang ini adalah Maha 
Mengetahui dengan fitrah manusia dalam setiap 
keadaan dan hubungannya yang rumit itu. 

Adapun sistem-sistem hidup yang diciptakan 
manusia, maka ia terpengaruh kepada kelemahan 
manusia dan suasana-suasana hidupnya. Oleh sebab 
ini sistem-sistem itu tidak dapat merangkumi segala 
kemungkinan dalam waktu yang sama. Kadang- 
kadang ia merawat satu penyakit individu atau 
penyakit masyarakat dengan ubat yang boleh 
menimbulkan satu penyakit yang lain yang 
memerlukan kepada suatu rawatan yang baru. 

Mu 7 jizat Ai-Qur 7 an lebih jauh dari mujizat susunan- 
susunan dan makna-maknanya. Bagaimana lemahnya 
manusia untuk menciptakan sesuatu yang serupa 
dengan susunan dan makna-makna Al-Qur 7 an, 
begitulah juga betapa lemahnya manusia untuk 
mencipta satu sistem hidup yang serupa dengan 
sistem hidup Al-Qur 7 an yang' merangkumi segala- 
galanya itu. 


Cabaran-cabaran Yang Dungu Terhadap Rasulullah 



" Dan sesungguhnya Kami ulangi penerangan-penerangan 
Kami kepada manusia di dalam Al-Qur'an ini dengan segala 
macam perbandingan , namun kebanyakan manusia enggan 
menerima selain dari kekufuran(89). Dan mereka berkata: 
Kami tidak akan beriman kepadamu sehingga engkau alirkan 

untuk kami sebuah mata air dari bumi(90). Atau engkau 
memiiiki sebuah kebun kurma dan anggur dan engkau 
aiirkan di celah-celah kebun itu sungai-sungai yang 
mengalirkan air yang banyak(91). Atau engkau gugurkan 
langit berkeping-kepingan ke atas kami sebagaimana 
engkau pernah katakan kepada kami atau engkau 
membawa Allah dan malaikat berhadapan (dengan 
kami)"(92). 



"Atau engkau memiliki sebuah rumah dari emas atau 
engkau naik ke langit Dan kami tidak akan percayakan 
kenaikanmu itu sehingga engkau membawa turun sebuah 
kitab yang dapat kami bacakannya. "(93) 


Demikianlah kelemahan daya pemikiran mereka dari 
melihat ufuk-ufuk mu'jizat Al-Qur'an kerana itu 
mereka masih menuntut mu'jizat-mu'jizat fizikal dan 
secara degil mengemukakan berbagai-bagai 
cadangan yang menunjukkan cara pemikiran mereka 
yang keanak-anakan atau mereka memperlihatkan 
sikap yang angkuh dan sombong terhadap zat 
llahiyah tanpa sopan santun dan silu malu. 
Penerangan Al-Qur'an yang dilakukan berulang-ulang 
kali dengan menggunakan berbagai-bagai contoh 
perbandingan, juga menggunakan berbagai-bagai 
cara dan gaya untuk membentangkan hakikat yang 
sesuai dengan akal dan perasaan dan sesuai dengan 
berbagai-bagai generasi dan peringkat perkembangan 
manusia, namun.... 



"Namun kebanyakkan manusia enggan menerima selain dari 
kekufuran. "(89) 


Mereka mensyaratkan keimanan mereka kepada 
Rasulullah s.a.w. dengan kebolehan beliau 
mengeluarkan untuk mereka matair dari bumi, atau 
dengan kemampuan beliau memiliki ladang-ladang 
kurma dan anggur, di mana anak-anak sungai 
mengalir mewah di celah-celah ladang itu, atau 
dengan kebolehan beliau menimpakan 'azab dari 
langit yang digugurkan berkeping-kepingan ke atas 
mereka sebagaimana pernah diancam beliau kepada 
mereka pada hari Qiamat kelak, atau dengan 
kesanggupan beliau membawa Allah dan malaikat 
sebagai pembela yang akan mempertahankan 
keselamatannya sebagaimana yang dilakukan mereka 
di dalam qabilah-qabilah mereka, atau dengan 
kemampuan beliau memiliki sebuah rumah yang 
diperbuat dari logam yang mahal, atau dengan 
kesanggupan beliau naik ke langit, tetapi tidak cukup 
dengan naik ke langit sahaja sambil diperhatikan oleh 
mereka, malah pastilah sanggup pula membawa 
turun bersamanya sebuah kitab yang dapat dibacakan 
mereka. 


Ciri-ciri berfikir secara keanak-anakan dan ciri-ciri 
kedegilan nampak jelas di dalam cadangan-cadangan 
mereka yang dungu ini, di mana mereka 
menyamakan di antara rumah yang diperbuat dari 


emas dengan naik ke langit atau menyamakan di 
antara mengeluarkan matair dari bumi dengan 
kedatangan Allah S.W.T. dan para malaikat berdepan 
dengan mereka. Asas yang mengumpulkan pemikiran 
dan kefahaman mereka dalam semua cadangan itu 
ialah semuanya dipandang sebagai mu'jizat-mu'jizat 
maddiyah, dan andainya beliau dapat menunjukkan 
mu'jizat-mu'jizat ini kepada mereka, maka barulah 
mereka akan berfikir untuk beriman kepada beliau 
dan membenarkan (kerasulannya). 

Mereka abaikan mu'jizat Al-Qur'an yang kekal 
abadi, sedangkan mereka tidak berupaya untuk 
mengadakan sebuah kitab seperti Al-Qur'an dari segi 
susunan-susunan dan makna-maknanya, juga dari 
segi sistem hidup yang dikemukakannya. Mereka 
tidak dapat merasakan mu'jizat ini dengan 
pa’ncaindera mereka dan kerana itu mereka menuntut 
jenis mu'jizat-mu'jizat yang dapat ditangkap oleh 
pancaindera mereka. 

Mu'jizat itu bukanlah dari ciptaan Rasul dan bukan 
pula dari urusannya, malah ia adalah dari urusan Allah 
S.W.T. mengikut perencanaan dan hikmat-Nya, dan 
bukannya dari urusan seorang Rasul memohon 
mu'jizat apabila ia tidak dikurniakan Allah. Adab 
sopan kerasulan dan kefahaman beliau terhadap 
hikmat kebijaksanaan Allah dalam urusan 
pentadbiran-Nya telah menghalangkan Rasulullah dari 
mencadangkan mu'jizat-mu'jizat kepada Allah, 
selama Allah tidak mengizinkan beliau. 



"Katakanlah: Maha Suci Tuhanku! Aku ini hanya seorang 
manusia yang menjadi utusan sahaja. "(93) 

Yakni seorang Rasul yang harus berhenti di 
perbatasan sifat-sifat kemanusiaannya dan harus 
bertindak mengikut tugas-tugas kerasulannya sahaja 
bukannya bertindak mengemukakan cadangan- 
cadangan kepada Allah dan menambahkan tugas- 
tugas yang lain dari tugas-tugas yang telah diletakkan 
ke atas bahunya. 


(Pentafsiran ayat-ayat 94-99) 


Memang telah menjadi satu kemusykilan yang 
pernah dihadapi berbagai-bagai umat sebelum 
kedatangan Nabi s.a.w. dan selepas kedatangannya 
dan kemusykilan ini telah menghalang mereka dari 
beriman kepada para Rasul dan hidayat yang telah 
dibawa mereka, la berpunca kerana mereka 

memustahilkan Rasul itu dipilih dari bangsa manusia 
dan bukannya dari bangsa malaikat: 




"Dan tiada yang menghalangkan manusia dari beriman 
ketika mereka didatangi hidayat melainkan mereka berkata: 

Apakah benar Allah telah mengutuskan manusia menjadi 
Rasul?"(94) 

Fahaman yang keliru ini adalah terbit kerana 
manusia tidak mahu memahami nilai dan kedudukan 
mereka yang tinggi di sisi Allah. Oleh itu mereka 
merasa suatu keterlaluan untuk mempercayai bahawa 
manusia boleh menjadi utusan dari Allah, juga terbit 
kerana mereka tidak memahami tabi'at alam buana 
dan tabi'at malaikat yang bukannya diciptakan 
dengan persediaan untuk tinggal, di bumi dengan 
rupa paras kemalaikatan mereka hingga dapat di.cam 
dan dikenal manusia bahawa mereka adalah malai_kat. 


Ungkapan ini membawa bau ancaman dan amaran. 
Kemudian akibat amaran ini digambarkan dengan 
sebuah pemandangan dari pemandangan- 
pemandangan Qiamat yang menakutkan. 

$ f & c* '«yJ 

"Katakanlah: Jika di bumi ada malaikat-malaikat penghuni, 
yang berjalan dengan tetap tenteram tentulah Kami 
turunkan kepada mereka dari langit seorang malaikat untuk 
menjadi Rasul."(95) 

Andainya Allah merencanakan malaikat itu hidup di 
bumi tentulah Allah menciptakan mereka, dengan 
bentuk rupa manusia, kerana bentuk rupa inilah yang 
sesuai dengan undang-undang ciptaan dan tabi at 
alam buana sebagaimana telah dijelaskan Allah dalam 
satu ayat yang lain: ^ 

"Dan jika Kami jadikan Rasul itu malaikat tentulah Kami 
jadikannya seorang lelaki . " 

(Surah al-An'am: 9) 

Allah Maha Berkuasa di atas segala sesuatu, tetapi 
Allah telah menciptakan undang-undang dan 
menjadikan para makhluknya mengikut undang- 
undang ini dengan qudrat dan pilihan-Nya yang bebas 
dan seterusnya menetapkan bahawa undang-undang 
itu terus berkuatkuasa tanpa berubah dan bertukar 
supaya terlaksana hikmat kebijaksanaan-Nya dalam 
urusan penciptaan-Nya, tetapi kaum Musyrikin tidak 
memahami hakikat ini. 

Selama undang-undang ini telah . menjadi 
Sunnatullah dalam urusan penciptaan-Nya, maka 
Allah memerintah Rasulullah s.a.w. supaya 
menamatkan perdebatan dengan mereka dan 
menyerahkan urusannya dan urusan, mereka kepada 
Allah dan menjadikan-Nya sebagai saksi di atas 
mereka, di samping menyerahkan kepada-Nya. urusan 
bertindak ke atas mereka kerana Dialah sahaja yang 
mengetahui keadaan seluruh hamba-Nya: 




'J> J 







"Katakanlah: Cukuplah Allah sendiri menjad i . saksi di 
antaraku dengan kamu, sesungguhnya Allah itu Maha 
Mengetahui dan Maha Melihat "(96) 


"Dan sesiapa yang dihidayatkan Allah , maka dialah orang 
yang mendapat hidayat (yang sebenar), dan sesiapa yang 
disesatkan Allah , nescaya engkau tidak akan dapati mereka, 
mempunyai penaung-penaung selain dari-Nya, dan pada hari 
Oiamat kelak Kami akan kumpulkan mereka (dan mereka 
diseret) di atas muka mereka dalam keadaan buta , bisu dan 
pekak. Tempat kediaman mereka ialah Neraka Jahannam, 
setiap kali apinya hampir padam Kami tambahkan mereka 
api yang marak(97). Itulah balasan mereka kerana mereka 
mengingkari ayat-ayat Kami dan berkata: Apakah benar 
sesudah kami hancur menjadi tulang-tulang dan bahan 
reputan kami akan dibangkitkan kembali sebagai makhluk 
yanq baru?(98) Apakah mereka tidak berfikir bahawa Allah 
yang berkuasa menciptakan langit dan bumi berkuasa pula 
menciptakan makhluk yang seperti mereka , sedangkan Allah 
telah pun menentukan bagi mereka tempoh ajal yang tidak 
dapat diragui lagi tetapi orang-orang yang zalim enggan 
menerima kecuali kekufuran semata-mata. (99) 

Allah telah mengadakan peraturan-peraturan 
hidayat dan kesesatan dan Allah membebaskan 
manusia berjalan mengikut peraturan-peraturan ini 
dan menanggung, akibat-akibatnya. Di antara 
peraturan-peraturan ini ialah manusia diperlengkap- 
kan dengan kesediaan untuk menerima hidayat dan 
kesesatan mengikut daya usahanya memilih sendiri 
jalan hidayat atau jalan kesesatan. Oleh itu orang 
yang wajar menerima hidayat Allah akan mendapat 
hidayat dari Allah apabila ia berusaha dan menjurus 
ke arahnya dan dialah orang yang mendapat hidayat 
yang sebenar kerana dia mengikut hidayat Allah, dan 
orang yang wajar mendapat kesesatan kerana 
berpaling dari dalil-dalil dan ayat-ayat hidayat, maka 
tiada siapapun yang akan dapat melindungkannya 
dari 'azab Allah: 

"Nescaya engkau tidak akan dapati mereka mempunyai 
penaung-penaung seiain dari~Nya"(97) 


dan Allah akan mengumpul mereka pada hari Qiamat 
dengan keadaan yang hina dan menggerunkan, iaitu 
mereka diseret di atas muka mereka dan mereka 
terhuyung-hayang kerana buta, pekak dan tuli: 



"Dan pada hari Qiamat keiak Kami akan kumpulkan mereka 
(dan mereka diseretkan) di atas muka mereka dalam 
keadaan buta , bisu dan pekak : "(97) 


Mereka tidak dapat melihat dan tidak dapat 
menggunakan anggota-anggota pancaindera mereka 
dalam kumpulan manusia yang penuh sesak sebagai 
balasan terhadap kesalahan mereka yang tidak mahu 
mempergunakan anggota-anggota pancaindera 
mereka di dunia ini untuk memahami dalil-dalil 
hidayat. 

"Tempat kediaman mereka ialah Neraka Jahannam "(97) 


Penghabisan hidup mereka ialah Neraka Jahannam 
yang tidak pernah sejuk dan malap nyalaan apinya: 



"Setiap kali apinya hampir padam Kami tambahkan mereka 
api yang marak. "(97) 


Itulah kesudahan dan balasan yang menakut dan 
menggerunkan, tetapi itulah balasan yang wajar 
diterima mereka kerana menolak ayat-ayat Allah dan 
mengingkarkan kebangkitan dan menganggapkannya 
sebagai sesuatu yang jauh dari kemungkinan berlaku: 



"Itulah balasan mereka kerana mereka mengingkari ayat- 
ayat Kami dan berkata: Apakah benar sesudah kami hancur 
menjadi tulang-tulang dan bahan reputan kami akan 
dibangkitkan kembali sebagai makhluk yang baru? "(98) 

Al-Qur'an menayangkan pemandangan ini seolah- 
olah ia wujud di hadapan mata mereka sekarang ini 
dan seolah-olah alam dunia mereka telah digolong 
lembaran riwayatnya dan telah menjadi catatan 
sejarah lama. Ini ialah mengikut cara penggambaran 
Al-Qur'an yang membentangkan pemandangan- 
pemandangan itu seolah-olah peristiwa yang hidup di 
alam realiti dan mempengaruhi hati dan perasaan 
manusia sebelum terluput waktunya. 


Kemudian Al-Qur'an kembali mendebati mereka 
dengan logik realiti yang dilihat mereka tetapi 
diabaikannya: 




"Apakah mereka tidak berfikir bahawa Allah yang berkuasa 
menciptakan langit dan bumi berkuasa pula menciptakan 
makhluk yang seperti mereka. "(99) 


Apakah keganjilan yang ada pada kebangkitan 
semula manusia selepas mati, sedangkan Allah yang 
telah berkuasa menciptakan langit dan bumi tentulah 
berkuasa pula menciptakan semula makhluk seperti 
mereka iaitu berkuasa menjadikan mereka hidup 
kembali: 




"Sedangkan Aliah telah pun menentukan bagi mereka 
tempoh ajal yang tidak dapat diragui lagi tetapi orang-orang 
yang zalim enggan menerima kecuali kekufuran semata- 
mata. "(99) 



Allah telah menetapkan ajal mereka masing-masing 
menurut waktunya, tetapi mereka tetap kufur juga. 
Oleh itu mereka dikenakan hukuman yang adil setelah 
(gagal) wajar dengan lojik dalil-dalil, bukti-bukti dari 
kejadian alam buana dan ayat-ayat yang jelas. 

****** 


[Pentafsiran ayat 100) 
Tabi'at Bakhil 


Tetapi mereka yang mengemukakan cadangan- 
cadangan yang degil kepada Rasulullah s.a.w. supaya 
mengadakan rumah-rumah dari emas, ladang-ladang 
kurma dan anggur dan matair yang mengalir mewah 
itu adalah sebenarnya orang-orang yang bakhil dan 
kedekut sehingga andainya khazanah rahmat Allah ini 
diserahkan kepada mereka tentulah mereka akan 
menjadi kedekut dan bakhil juga kerana takut 
khazanah itu kehabisan, sedangkan rahmat Allah tak 
kunjung habis dan kurang: 




"Katakanlah: Seandainya kamu memiliki khazanah-khazanah 
rezeki Tuhanku nescaya kamu akan tahankan khazanah- 
khazanah itu kerana takut kehabisan ; dan manusia itu 
sememangnya amat kikir. "( 1 00) 


Itulah gambaran kebakhilan yang amat besar kerana 
rahmat Allah meliputi dan mencakupi segala sesuatu, 
tidak pernah dibimbang habis dan kurang, tetapi jiwa 
mereka yang amat bakhil itu akan menahan rahmat 
ini dengan kedekutnya andainya mereka menjadi 
penjaga dan pentadbir khazanah rahmat Allah. 


****** 

(Pentafsiran ayat-ayat 101 - 104) 

Sikap Manusia Yang Ingkar Terhadap Mu'jizat 

Walau bagaimanapun, mu'jizat-mu'jizat yang 
banyak tidak dapat mewujudkan keimanan di dalam 
hati yang ingkar. Lihatlah Musa a.s. yang telah 
dikurniakan sembilan mu'jizat yang amat nyata tetapi 
telah didustakan Fir'aun dan kaumnya dan justeru 
itulah seluruh mereka telah ditimpakan kebinasaan: 



"Dan sesungguhnya Kami telah mengurniakan kepada Musa 
sembilan mu'jizat yang jelas. Oieh itu tanyalah (perkara ini) 
kepada Bani Israel ketika Musa datang kepada mereka , (alu 
Fir'aun berkata kepadanya: Wahai Musa! Sesungguhnya aku 
fikir engkau ini adalah seorang yang terkena sihir(IOI). 
Jawab Musa: Sesungguhnya engkau sendiri mengetahui 
bahawa tiada siapa yang berkuasa menurunkan mujizat- 
mujizat itu melainkan Tuhan yang memiliki langit dan bumi 
sebagai bukti-bukti yang jelas. Sesungguhnya , wahai Fir'aun , 
aku fikir engkau akan binasa(102). Dia mahu mengusir 
mereka dari negeri (Mesir) lalu Kami tenggelamkannya 
bersama seluruh pengikutnya(1 03). Dan Kami telah berkata 
kepada Bani Israel selepas kebinasaan Fir'aun: Tinggallah 
kamu di negeri ini dan apabila tiba masa Akhirat Kami akan 
membawa kamu sekalian berkumpul dengan bercampur- 
baur (di Mahsyar). "( 1 04) 

Contoh-contoh dari kisah Musa a.s. dan Bani Israel 
ini disebut di sini kerana sesuai dengan penerangan 
surah dan dengan sebutan a!-Masjidil-Aqsa di awal 
surah dan dengan sebahagian dari kisah Bani Israel 
dengan Musa a.s. Begitu juga ia iringi kisah ini 
dengan menyebut alam Akhirat di mana Fir'aun dan 
kaumnya dibawa (ke muka pengadilan Ilahi) kerana 
ada hubungan dengan pemandangan Qiamat yang 
baru lepas tadi dalam surah ini, juga ada hubungan 
dengan akibat yang diterima oleh para pendusta hari 
kebangkitan yang digambarkan oleh pemandangan 
ini. 


Sembilan mu'jizat yang disebutkan di sini ialah 
mu'jizat tangan keluar putih melepak, mu'jizat 
tongkat dan mu'jizat-mu'jizat 'azab yang menimpa 
Fir'aun dan kaumnya iaitu 'azab kemarau, kekurangan 
hasil buah-buahan, bala banjir besar, belalang, kutu, 
katak-katak dan darah: 



"Oleh itu tanyalah (perkara ini) kepada Bani Israel ketika 
Musa datang kepada mereka."(101) 

Mentaliti Pemerintah Fir'aun Yang Zalim 


Merekalah saksi-saksi yang melihat apa yang telah 
berlaku di antara Musa dan Fir'aun: 



"Lalu Fir'aun berkata kepadanya: Wahai Musa! 

Sesungguhnya aku fikir engkau ini adalah seorang yang 
terkena sihir."(1 01) 


Pada hemat pemerintah-pemerintah yang zalim, 
kalimat kebenaran, konsep mentauhidkan Allah, 
konsep menyeru manusia supaya meninggalkan 
kezaliman, pencabulan dan penindasan itu adalah 
tidak terbit melainkan dari seorang yang terkena sihir 
yang tidak mengerti apa yang dikatakannya. Oleh 
sebab itu pemerintah-pemerintah yang zalim seperti 
Fir'aun tidak berupaya untuk memahami konsep- 
konsep ini, dan tiada seorang pun dari mereka yang 
sanggup memperkatakan tentang konsep-konsep ini 
selama dia masih memiliki daya kekuatan akalnya. 


Adapun Musa a.s. beliau merasa begitu yakin 
dengan kebenaran yang gilang-gemilang ditugaskan 
kepada beliau menyampaikannya kepada manusia. 
Beliau merasa begitu yakin bahawa Allah tetap 
menolongnya dan menghukum perintah-perintah 
yang zalim: 



"Jawab Musa: Sesungguhnya engkau sendiri mengetahui 
bahawa tiada siapa yang berkuasa menurunkan mu'jizat- 
mu'jizat itu melainkan Tuhan yang memiliki langit dan bumi 
sebagai bukti-bukti yang jelas. Sesungguhnya , wahai Fir'aun, 
aku fikir engkau akan binasa. "( 1 02) 


Engkau akan musnah dan binasa sebagai balasan 
terhadap perbuatan engkau yang telah mendustakan 
mu'jizat-mu'jizat Allah, sedangkan engkau 
mengetahui tiada siapa selain dari Allah yang 
berkuasa menciptakan mu'jizat-mu'jizat ini. Di 
samping itu mu'jizat-mu'jizat ini adalah amat jelas dan 
terang kepada segala matahati nurani hingga seolah- 
olah mu'jizat-mu'jizat ini merupakan matahati- 
matahati nurani yang begitu jelas mendedahkan 
hakikat-hakikat itu. 

Di waktu itulah Fir'aun yang zalim bertindak 
menggunakan kekuatan fizikalnya dan berazam untuk 
menghapuskan Bani Israel dari bumi Mesir: 

i 

negeri Mesir. "(1 03) 

Demikianlah mentaliti pemerintah-pemerintah yang 
zalim untuk menentang dan menolak kalimat 
kebenaran. 


"Dia mahu mengusir mereka dari 



Di waktu itulah juga berlakunya keputusan Allah ke 
atas pemerintah yang zalim, dan terlaksananya 
Sunnatullah yang membinasakan orang-orang yang 
zalim dan menyerahkan warisan negeri kepada 
golongan Mu'minin yang lemah dan sabar: 



" Lalu Kami tenggeiamkannya bersama seluruh 

pengikutnya." (103) 



"Dan Kami telah berkata kepada Bani Israel selepas 
kebinasaan Fir'aun: Tinggallah kamu di negeri ini dan apabila 
tiba masa Akhirat Kami akan membawa kamu sekalian 
berkumpul bercampur-baur (di Mahsyar). "( 1 04) 


Demikianlah akibat pendustaan terhadap mu'jizat- 
mu'jizat, dan demikianlah caranya Allah mewariskan 
sesebuah negeri kepada golongan orang yang lemah 
di mana segala-galanya bergantung kepada tindak- 
tanduk dan tingkahlaku mereka. Di awal surah ini kita 
telah pun mengetahui bagaimana kesudahan Bani 
Israel dan di sini penjelasan ayat menyerahkan mereka 
dan musuh-musuh mereka kepada balasan-balasan 
Akhirat: 



"Dan apabila tiba masa Akhirat Kami akan membawa kamu 
sekalian berkumpul bercampur-baur (di Mahsyar)." (104) 


****** 


(Pentafsiran ayat-ayat 105 - 109) 

Itulah contoh-contoh mu'jizat dan bagaimana ia 
disambut oleh para pendusta dan bagaimana 
Sunnatullah bertindak terhadap mereka. Adapun 
kitab suci Al-Qur'an, maka ia telah membawa 
kebenaran supaya menjadi mu'jizat yang kekal dan ia 
diturunkan berdikit-dikit supaya ia dibaca perlahan- 
lahan dalam waktu yang panjang: 


Lunas Dan Cara AI-Qur*an Diturunkan 




"Dan Kami telah turunkan Al-Qur'an dengan lunas 
kebenaran dan dengan lunas kebenaran turunnya Al~Qur'an. 
Dan Kami tidak utuskan engkau melainkan sebagai 
penyampai berita gembira dan pemberi amaran(1 05). Dan 
Kami telah turunkan Al-Qur'an dengan berdekit-dekit supaya 
engkau membacakannya kepada manusia dengan perlahan- 
lahan dan Kami telah turunkannya secara beransur- 
ansur."(106) 

Al-Qur'an ini datang untuk mendidik umat dan 
menegakkan sistem hidup, kemudian umat inilah 
yang akan membawa AI-Qur'an ke merata pelosok 
bumi Timur dan Barat dan mengajar sistem ini kepada 
seluruh manusia mengikut methodologi yang 
sempurna dan sepadu. Justeru itulah Al-Qur'an 
diturunkan berdikit-dikit mengikut keperluan- 
keperluan umat Muslimin yang realistik dan mengikut 
keadaan-keadaan yang wujud dalam tempoh didikan 
yang pertama. Proses pendidikan itu telah 
berlangsung dalam waktu yang lama dan dengan 
ujian-ujian amali dalam waktu yang lama. Al-Qur'an 
diturun untuk membentuk satu sistem hidup yang 
amali yang dilaksanakan sebabak demi sebabak di 
peringkat penyediaan. Ia bukannya suatu kefahaman 
secara teori dan bukan pula suatu gagasan abstrak 
yang dikemukakan untuk tujuan tatapan dan 
mendapat keni'matan mental! 

Itulah hikmat Al-Qur'an itu diturunkan beransur- 
ansur bukannya diturunkan sebuah kitab sekali gus 
dari detik pertama lagi. 

Atas konsep inilah Al-Qur'an telah diterima oleh 
generasi Muslimin yang pertama. Mereka telah 
menerimanya sebagai suatu bimbingan yang 
dilaksanakan di alam realiti hidup setiap kali mereka 
menerima sesuatu perintah dan larangan darinya atau 
menerima sesuatu peraturan adab susila atau 
kewajipan yang difardhukan ke atas mereka. Mereka 
tidak menerima AI-Qur'an selaku bahan keni'matan 
akliyah atau keni'matan kejiwaan sebagaimana 
mereka menerima sajak-sajak dan karya-karya sastera, 
dan bukan pula sebagai hiburan dan penglipurlara 
seperti mereka membaca cerita-cerita dan dongeng- 
dongeng. Mereka mencorakkan kehidupan seharian 
mereka dengan Al-Qur'an. Mereka mencorakkan 
perasaan-perasaan dan hati nurani mereka dengan Al- 
Qur'an. Mereka mencorakkan tingkah laku, kegiatan 
hidup, rumahtangga dan kehidupan mereka dengan 
Al-Qur'an. Justeru itu Al-Qur'an merupakan satu- 
satunya cara hidup mereka, di mana mereka 
membuang cara hidup yang lain yang diwarisi mereka 
atau cara-cara hidup yang diketahui dan diamalkan 
mereka sebelum kedatangan AI-Qur'an kepada 
mereka. 

Ujar Ibn Mas'ud r.a.: Biasanya seorang dari 
angkatan kami apabila dia mempelajari sepuluh ayat 
Al-Qur'an, dia tidak akan melebihi sepuluh ayat 

sehingga dia telah memahami segala makna dan 
tujuannya serta beramal dengannya. 

Allah telah menurunkan Al-Qur 7 an ini berlandaskan 
lunas kebenaran (( )) " Dan Kami telah 

turunkan Al-Qur'an dengan lunas kebenaran 
(105)". 

Maksudnya, Al-Qur 7 an diturun untuk menegakkan 
kebenaran di bumi. 

(( cJA )) - " Dan dengan lunas kebenaran 

turunnya A!-Qur'an "(1 05) 

Lunas kebenaran menjadi bahan pembicaraan Al- 
Qur 7 an dan lunas kebenaran menjadi matlamatnya. 
Tiang seri Al-Qur 7 an ialah lunas kebenaran dan pusat 
perhatiannya ialah lunas kebenaran, iaitu lunas 
kebenaran semulajadi yang bertapak kukuh di dalam 
undang-undang alam al-wujud, kebenaran yang 
menjadi tapak asas penciptaan langit dan bumi yang 
telah dijadikan Allah dan bersebati dengan keduanya. 
Al-Qur 7 an berhubung rapat dengan undang-undang 
seluruh alam buana, Al-Qur 7 an menyebut dan 
menunjuk kepada undang-undang itu dan ia sendiri 
merupakan sebahagian dari undang-undang itu. 
Justeru itu lunas kebenaran merupakan darah daging 
AI~Qur 7 an dan merupakan bahan dan matlamat 
pembicaraan Al~Qur 7 an, sedangkan Rasulullah s.a.w. 
adalah ditugaskan membawa berita gembira dan 
amaran mengenai lunas kebenaran yang dibawa oleh 
Al-Qur'an. 

Di sini Allah memerintah Rasulullah s.a.w. supaya 
menghadapi kaum Musyrikin dengan lunas kebenaran 
ini dan meninggalkan mereka bebas memilih jalan 
mereka masing-masing. Jika mereka mahu, mereka 
boleh beriman kepada Al-Qur'an dan jika mereka 
mahu, mereka boleh menolaknya, tetapi mereka 
harus memikul tanggungjawab terhadap pilihan itu. 
Kemudian Allah meletakkan di hadapan mata mereka 
satu contoh yang menunjukkan bagaimana kaum 
Mu'minin Ahlil-Kitab dari Yahudi dan Nasara yang 
dikurniakan ilmu pengetahuan sebelum Al-Qur 7 an itu 
menerima dan menyambut Al-Qur'an, semoga kisah 
mereka menjadi contoh teladan yang b.aik kepada 
mereka kerana mereka kaum yang ummi yang tidak 
pernah diberikan ilmu dan kitab suci: 



"Katakanlah: Berimanlah kamu kepada AI~QuKan atau tidak 
beriman . Sesungguhnya orang-orang yang dikurniakan ilmu 
pengetahuan sebelum Al-QuKan apabila dibacakan kepada 
mereka Al-Qur'an mereka terus menyembamkan muka 


mereka sujud (kepada Allah) (107). Dan mereka berkata: 
Maha Suci Tuhan kami. Sesungguhnya janji Tuhan kami tu 
tetap terkota(1 08). Dan mereka menyembamkan muka 
mereka menangis dan mereka bertambah khusyu'."(1 09) 

Itulah satu pemandangan yang amat menarik yang 
menyentuh hati, iaitu pemandangan (kaum Ahlil- 
Kitab) yang dikurniakan ilmu pengetahuan sebelum 
Al-Qur 7 an. Mereka mendengar Al-Qur'an dengan 
penuh khusyu' dan: 



"Dan mereka terus menyembamkan muka mereka sujud 
(kepada Allah). "( 1 07) 

Yakni mereka tidak dapat lagi mengawal dan 
menahan diri mereka. Mereka tidak melakukan gerak 
sujud biasa tetapi mereka menyembamkan muka 
mereka sujud kemudian lidah mereka meluahkan pula 
perasaan-perasaan yang berkecamuk di dalam hati 
mereka terhadap kebesaran Allah dan kebenaran 
janji-Nya: 



"Dan mereka berkata: Maha Suci Tuhan kami. 

Sesungguhnya janji Tuhan kami itu tetap terkota."(1 08) 


Mereka amat terharu dan seluruh kata-kata tidak 
cukup untuk menggambarkan perasaan yang 
berkecamuk di dalam dada mereka, tiba-tiba air mata 
mereka bercucuran mengungkapkan perasaan- 
perasaan yang tidak dapat digambarkan dengan kata- 
kata. 



"Dan mereka menyembamkan muka mereka 
menangis. "(1 09) 



"Dan 'mereka bertambah khusyu "(109) 

Yakni perasaan khusyu' mereka semakin bertambah 
mendalam melebihi perasaan khusyu 7 ketika mereka 
menyambut ayat-ayat Al-Qur 7 an itu. 

Adab Berdo’a Dengan Nama-nama Allah 

Itulah pemandangan yang menggambarkan 
perasaan yang penuh terharu, la menggambarkan 
kesan Al-Qur 7 an di dalam hati yang terbuka untuk 
menerima pancarannya, iaitu hati yang mengenal 
hakikat dan nilai Ai-Qur 7 an kerana ia telah 
dikurniakan ilmu pengetahuan sebelum Al-Qur 7 an. 
Dan ilmu pengetahuan yang dimaksudkan itu ialah 
ilmu yang telah diturunkan Allah di dalam kitab suci 
sebelum Al-Qur 7 an kerana ilmu yang sebenar ialah 
ilmu yang datang dari sisi Allah. 

(Pentafsiran ayat 110) 


Pemandangan yang menarik yang menggambarkan 
sifat orang-orang yang telah dikurniakan ilmu 
pengetahuan sebelum Al-Qur'an ditayangkan di 
dalam ayat-ayat ini selepas Allah memberi pilihan 
yang bebas kepada kaum Musyrikin sama ada mereka 
mahu beriman atau tidak terhadap Al~Qur'an. 
Kemudian Allah iringi pula dengan sebuah pernyataan 
yang memberi kebebasan kepada mereka berdo'a 
kepada Allah dengan mana-mana nama-Nya yang 
disukai mereka, kerana menurut anggapan-anggapan 
jahiliyah mereka yang karut, mereka tidak suka 
menamakan Allah dengan nama ar-Rahman dan 
mereka tidak menafikan nama itu sebagai nama 
Allah, sedangkan nama itu adalah nama Allah dan 
mereka adalah bebas berdo'a dengan mana-mana 
nama Allah yang disukai mereka: 


as m M $ W 3 


"Katakanlah: Berdo'alah dengan nama Allah atau nama ar- 
Rahman apa sahaja nama yang kamu seru (adalah baik 
belaka) kerana Allah mempunyai nama-nama yang paling 
indah. "(1 10) 



" Dan ucapkanlah: Segala kepujian itu terpulang kepada 
Allah yang tidak pernah mempunyai anak dan tidak pernah 
mempunyai sekutu dalam urusan kerajaan alam dan tidak 
pernah mempunyai pelindung yang melindungi-Nya dari 
kehinaan , dan takbirkan-Nya dengan sebesar-besar 

takbir." (111) 


Itulah anggapan-anggapan karut jahiliyah dan 
kepercayaan paganisme yang tidak mempunyai daya 
ketahanan untuk menghadapi perdebatan dan 
perbahasan. 

Begitu juga Rasulullah s.a.w. telah diperintah supaya 
membaca dalam solatnya dengan suara yang 
sederhana di antara nyaring dan perlahan, kerana 
kaum Musyrikin selalu mempermain-mainkan solatnya 
dan menyakiti beliau atau kerana mereka selalu 
memperlihatkan kebencian dan sikap menjauhkan 
diri, itu mungkin kerana bacaan yang sederhana di 
antara nyaring dan perlahan merupakan bacaan yang 
lebih sesuai untuk mengadap Allah: 

"Dan janganlah engkau terlalu nyaringkan bacaan do'a dan 
solat dan jangan pula terlalu memperlahankannya. Carilah 
bacaan yang sedarhana di antara keduanya, "(i 10) 

(Pentafsiran ayat 111) 

Surah ini ditamatkan dengan memuji Allah - sama 
seperti ia dimulakan - dan dengan menjelaskan 
konsep wahdaniyah Allah tanpa anak dan sekutu dan 
membersihkan Allah dari keperluan kepada penaung 
dan pembantu, kerana Allah Maha Tinggi dan Maha 
Agung. Ayat penamat ini menyaringkan pembicaraan 
pokok surah ini yang dimula dan diakhiri dengannya: 


